
Dissertationes phil. Vindob. XII. 1 


Piutarchi qui fertur librum Περὶ παίδων ἀγωγῆς a Plutarcho non 
esse conscriptum iam dudum inter viros doctos constare videtur!) Quam 
rem Wyttenbachius?) tam copiose tamque luculente comprobavit, ut 
jam non opus esse mihi quidem videatur argumenta eius repetere aut 
nova conquirere. Nihilominus hoc quoque opusculo et ex forma libelli 
et ex argumento probabitur Plutarchum scriptorem non esse. Ceterum 
de Wyttenbachii et Dyroffi?) quem hoc tempore plurimi viri docti 
sequuntur, sententiis in tertia et in quarta tractationis huius parte 
satis agetur, ubi de fontibus Ps.-Plutarchi et de scriptore eiusque aetate 
quaeretur; prima autem parte compositio ac genus libelli, altera rerum 
comparatio tractabitur. 


! Sed v. Christ-Sechmid, Gesch. d. griech. Lit. IT, 15, p. 384; de dicendi 
genere in ea quaestione adhibendo οἵ, Weifenberger, Die Sprache Plutarchs und die 
pseudoplutarch. Schriften (Progr. Straubing, 1895) p. 41 sq. 

?) Wyttenbach, Animadversiones in Plutarchi Moralia (1820). 

3) Dyroff, Die Ethik der alten Stoa (Berliner Studien f. klass. Philol. u. 
Archüol. 1897, N. F. 2); p. 239, Eine Sehrift des Chrysipp als Vorlage der pseudo- 
plutarchischen Schrift über Kindererziehung. Cetera, quibus saepius utor, haec fere 
sunt: 

Schick, Favorin περὶ παίδων τροφῆς und die antike Erziehungslehre (Diss. 

Lips. 1912), 
τς Grafberger, Erziehung und Unterricht im klassischen Altertum (1875), Band II : 
Der musische Unterricht, 

Wendland, Quaestiones Musonianae (1886), 

Wendland, Philo und die kynisch-stoische Diatribe (W.-Kern, Beitr. z. Gesch. 
d. griech. Philos. u. Relig., 1895), 

Prüchter, Hierokles der Stoiker (1901), 

Schütze, Juvenalis ethieus (Diss. Gryph. 1905), 

J. J. Hartmann, Ad. Plut. Mor. annot. eriticeae (Mnemosyne Ν, s. XL, 1919), 
p. 287, 

Cobet, Miscell. philol. et erit. (Mnemosyne N. s. I 1873. p. 354), 

Editiones Plutarchi: Hercher (1872), Bernardakis (1892). 

Pars I. 
De compositione ae genere libelli. 


Priusquam de rebus, quae hoc libello tractantur, iudicamus, de 
natura aec genere eius inquirendum videtur, quoniam in scriptorum cogi- 
tationibus examinandis haud parvi est momenti investigare, unde ortae sint. 
Quod nonnumquam ex tractandi exponendique ratione evidenter appa- 
rere nemo est quin sciat: fieri enim potest, ut normae quaedam repe- 
riantur, secundum quas cetera quaerenda sint. Quare e forma libelli, 
quam dico rerum dispositionem atque conexum, proficiscendum esse 
censeo. 

Scriptor, ut περὶ παίδων ἀγωγῆς agat, sibi proponit. Dispositio 
plane dilucida esse videtur; iterum atque saepius diligenter verbis 
premitur (cf. 1 À ἀπὸ τῆς γενέσεως ἄρξασϑαι, 2 A περὶ uiv τῆς γενέσεως 
τοσαῦτα εἰρήσϑω μοι, περὶ δὲ τῆς ἀγωγῆς καὶ δὴ λεκτέον, 8 B περὶ δὲ 
τροφῆς ἐχόμενον ἂν εἴη λέγειν, V Α ἐπανάγω γὰρ πρὸς τὴν ἐξ ἀρχῆς τοῦ 
λόγου ὑπόϑεσιν, 7 B ἕως ἔτι μέμνημαι τῆς παιδείας, 8 B καὶ περὶ μὲν 
παιδείας οὖκ οἵδ᾽ ὅ τι δεῖ πλείονα λέγοντα διατρίβειν, 8 F καὶ ταῦτα μὲν δὴ 
τῷ λόγῳ παρεφορτισάμην, ἵν᾽ ἐφεξῆς καὶ τἄλλα τὰ φέροντα πρὸς τὴν ὀρϑὴν 
τῶν νέων ἀγωγὴν συνάψω, 10 E περὶ τούτων γάρ, ὥσπερ ὑπεϑέμην, εἴπεῖν 
λοιπόν, ll D in. ταῦτα μὲν οὖν ... περὶ τῆς τῶν παίδων εὐκοσμίας ... 
διείλεγμαι. περὶ δὲ τοῦ δηϑήσεσϑαι μέλλοντος x. τ. λ.,ὄ 12 Α ἐγὼ δ᾽ ἐπειδὴ 
περὶ τῆς τῶν παίδων εὐταξίας εἴρηκα καὶ κοσμιότητος, καὶ ἐπὶ τὴν τῶν 
μειρακίων ἡλικίαν ἤδη μεταβήσομαι, 12 F ἀνακάμψω δὲ ἐπὶ τὴν ἐξ ἀρχῆς 
τοῦ λόγου ὑπόϑεσιν, 14 Α βραχέα δὲ προσϑεὶς ἔτι περιγράψω τὰς ὑποϑήκας). 
Animadvertamus scriptorem enixe operam dare, ut ei qui legit, se 
rectum ordinem rebusque aptum servare persuadeat: minus, ut videtur, 
ideo, quod ne ille ordinis notione amissa rem non satis intellegat 
anxius est, quam ut sibi ipsi viam quasi praemuniat. Ex eisdem locis 
quam incompositus ac perturbatus ordo sit, apparet, quem ipse tam 
saepe digito ut ita dicam ostendens indicat. Neque vero difficile est 
dispositionis vitia cognoscere. Ad quam ipsam delineandam iam 
aggrediamur. 

Quaestione proposita (Tí τις ἂν ἔχοι εἰπεῖν x. v. 4.) Scriptor orditur 
a generatione liberorum (1 Α ἀπὸ τῆς γενέσεως — 2 A); de parentum, 
praecipue matris condicionibus, deinde de concubitu agit. Sequuntur 
capita 2 A—3 B de condicionibus virtutis perfectae et de educandi 
vi vel de consuetudinis curaeque momento et 3 C de nutritione (τροφή). 
Quae deinde exponuntur de nutricis, servulorum, paedagogi moribus, 
ad unum spectant (8 D—40C): de moribus eorum agitur, quibuscum 
infantes versantur. Quam rem permagni momenti esse, quoniam infan- 
tium natura prima facillime formetur aetate (3 E). Deinde scriptor in 
patres invehitur, qui aut pueros educandos non curant aut pessimum 
quemque paedagogum instituunt, per quem mores funditus depraventur 
(& C—5 CO). Cuius neglegentiae effectu depingendo id agit, ut veros 
paedagogos philosophos esse comprobet; nam contra adulescentiae vitia 
remedium non esse nisi φιλοσοφίᾳ ὁμιλεῖν (5 C in.). Sequitur (5 C—6 A) 
educationis et eruditionis (ἀγωγὴ σπουδαία καὶ παιδεία νόμιμος) iterata 
collaudatio ceteris ,bonis^ comparatis; illa sola bona certa ac sempi- 
terna esse felicitatemque parare. Proximo capite (6 B—7 C) varia prae- 
cepta, quae ad dicendi institutionem usumque pertinent, effunduntur. 
Tum de studiis liberalibus scriptor ita agit (7 C—D), ut ea fere 
praetereat, at philosophiam, i. e. virtutis studium praedicet (7 E—F). 
' Vitarum comparatio atque aestimatio sequitur (8 A — B), ubi de librorum 
usu praeceptum additur (8 B). 8 C—D de corporibus exercendis agitur; 
quo loco scriptor aliquem sibi obicientem facit, quod pauperum libe- 
rorum educationem neglegat (8 E—F). Praecepto sequenti (9 A) casti- 
gationem et contumeliosam obiurgationem repudiat. Porro laborum 
remissionem necessariam esse comprobat (9 B—€O). Pater institutionem 
interdum inspiciat et paedagogum diligenter custodiat (9 D); ante omnia!) 
autem memoria excolenda est (9 E). Sequuntur varia praecepta amplis 
exemplis illustrata (10 A—11 C): de αἰσχρολογίᾳ, de comitate puerorum, 
βίον ἀτύφωτον ἀσκεῖν, τὴν γλῶτταν κατέχειν, τῆς ὀργῆς ὑπεράνω γίγνεσθαι, 
τῶν χειρῶν κρατεῖν. Quarum virtutum id commune esse videtur, ut nos 
ipsos cognoscamus et coerceamus. Praeter quae omnia (παρὰ πάντα δὲ 
ταῦτα 11 C) veritatis studium excolendum est. 11 D —12 A de puerorum 
amore agitur. Transit scriptor ad adulescentium aetatem (12 A—D); 
ubi quibus rebus imprimis mores formentur discimus (12 C διδάσκοντας. 
ἀπειλοῦντας, δεομένους, παραδείγματα δεικνύντας x. τ. 4) 12 D—138 € 
usum hominum perditorum et praecipue adulatorum reprehendit; ad- 
seruntur Pythagorae aenigmata (12 D—F). Expositis praeceptis, quibus 


!) Qui rerum conexus (πάντων δὲ μάλιστα) tam durus est, ut facile inter- 
cidisse aliquid existimari possit. Sed fortasse in reliquarum ineptiarum copia haec 
quoque toleranda est. 

patribus clementiam commendat (18 D—F), de adulescentibus matri- 
monio coercendis breviter cohortatus (13 F) scriptor ad finem properat: 
maximum est, ut patres filiis virtutum exempla sint (14 A—B). Cohor- - 
tatione, ut educationi summa diligentia adhibeatur, libellus concluditur. 

Si omnia ordinis menda praetermittimus, quae forma sit tracta- 
tionis et rerum dispositio, facile intellegitur. Atque hie aliorum, qui 
de educando sunt, librorum — qui quidem nobis servati sunt — linea- 
menta adumbrare ex re esse videtur, quia illis comparatis iudicari 
potest, quatenus hic libellus cum illis congruat, i. e. quatenus ad certam 
quandam rerum disponendarum normam compositus sit. Iam satis erit 
inquirere, num ab artis educandi principibus — Platonem et Aristo- 
telem dico — certa quaedam eius rei tractandae norma instituta sit; 
neque enim alios, qui solam educationem tractent, libros habemus atque 
posteros auctores illorum exemplum secutos esse verisimile est. 

Plato inCivitatis(IIoAmeíac)librisII. V. VI. VII. passim de educatione 
agit. Qui quoniam in optima re publica describenda sua via progreditur 
rerumque ordo alius sit necesse est, dispositio rei ipsi apta deesse 
videtur: tamen lineamenta primaria discernuntur. In 1. IL. 376 E, ubi 
de eruditione (παιδείᾳ) militum agere incipit, dividit γυμναστικήν et 
μουσωκήν ,formationem corporis et animi eruditionem*. De hac prius 
disserit (377 sq.): de fabulis (μῦϑοι) et matrum nutricumque officiis. ἡ 
Omnia ex eo pendent, quod mores infantium prima aetate formantur. 
Deinde (403 sq.) de corporum exercitatione exponit, quae eadem tenera 
aetate abhibenda est. In l. V., ubi de mulieribus quaestio est, de 
matrimonio et liberorum procreatione agitur. Quae in l. VI. de animis 
philosophiae aptis eorumque institutione proferuntur, ad hane rem 
minus pertinent. Septimo denique libro litterarum ac scientiarum institutio 
tractatur. Inde rerum ordo, si recte ponimus, efficitur hic: matrimonium, 
generatio, corporis formatio atque exercitatio, animi morumque prae- 
paratio, litterarum institutio. Quam distributionem in Legibus servari 
apparet. Ut quae in libris I. et IL (I 643 B—645, II 653—654 A) 
perstringuntur, praetermittam, in libro IV. 773—776 de matrimonio, 
184 sq. de liberorum procreatione; in libro VII. de educatione et eruditione 
agitur ita, ut prima nutritio (τροφή) et corporis formatio, quae et in 
matris utero et prima post partum aetate maxime curanda est, cum 
est corpus cerae instar molle (788—789), deinde educatio ipsa tractetur 
(cf. 788 A ltrvouévov δὲ παίδων .. . τροφὴν μέν mov καὶ παιδείαν τὸ 
μετὰ ταῦτα λέγειν ὀρϑότατ᾽ ἂν γίγνοιϑ᾽ fuv) Cuius pars prima in animi 
irrationalibus ut ita dicam, facultatibus est — πάϑη recte formantur 
et εὐθυμία appetitur, consuetudinis vis demonstratur (790—792); eodem 
fere pertinent 798—794 B (ludi, castigationes, nutrices) — altera tertiaque 

eius aetatis sunt, qua ratio pueris iam accessit; atque iterum pari modo 
distribuuntur: corporum exercitatio (795 D—796 D, ὄρχησις et πάλη) et 
animi mentisque eruditio, μουσική (796 E sq.) Sequuntur praecepta 
varia, praecipue de genere vivendi (τρόπος βίου 806 B), paedagogorum 
institutione (808 C), litteris docendis, musiea, scientiis mathematicis 
(809 E—822 C). | 

Quae rerum dispositio in Aristotelis opere (Pol. VII et VIIT) 
dilucidior fit. Aristoteles VII 13 tres condiciones virtutis perficiendae 
esse exponit — de optimo enim rei publicae statu civiumque moribus 
orditur — naturam, usum, institutionem (φύσιν, ἔϑος, λόγον): educatio 
in altera tertiaque sita est. Quare iis rebus, quae natura praesto esse 
debent, explanatis educationem ita dividit: p. 1334 b 25 διὸ πρῶτον 
μὲν τοῦ σώματος τὴν ἐπιμέλειαν ἀναγκαῖον εἶναι προτέραν ἢ τὴν τῆς ψυχῆς, 
ἔπειτα τὴν τῆς ὀρέξως, ἕνεκα μέντοι τοῦ νοῦ τὴν τῆς ὀρέξεως, τὴν δὲ τοῦ 
σώματος τῆς ψυχῆς. ἢ Itaque primo de corpore videndum est: gene- 
ratio et concubitus, parentum condiciones, matrum praegnantium cura 
huc pertinent, deinde τροφή et corporis formatio (VII 16 et 17 in.). 
Sequitur animi conformatio ante rationis usum, annum vitae quintum, 
adhibenda: ludi (παιδιαί), fabulae (μῦϑοι), quaecumque liberi audiunt 
(λόγοι) vel vident, hominum, quibuscum sunt, mores hic tractantur. Octavo 
denique libro de discendo praecipit et μαϑήματα exponit: γράμματα, 
γυμναστικήν, μουσικήν, γραφικῆν. Quarum artium altera, quae in corpore 
exercitando sita est, prima tractatur (VIII 8 γυμναστικὴ xai παιδοτριβική). 
Sequitur musica; ceteras accuratius non exponi, quod Politicorum libri 
non absoluti sunt, constat. Si igitur ita Platonis Aristotelisque libros 
comparamus, certam quandam tractandi viam effici apparet, quam se- 
quentium temporum scriptores, qui de educatione egerunt, fere secutos 
esse nempe consentaneum est. 

Non alienum esse videtur hoc loco animadvertere eos, qui vitam ali- 
cuius describunt?), ex parte simili ratione uti. Rem vulgarem tractare nolo 
(cf. F. Leo, Die griech.-róm. Biogr, 1901, passim, praec. 8, 27, 83, 
180 aL): de genere, familia, parentibus ante hominem natum ample 
agitur, ut viia sit γένος καὶ βίος vel etiam γένος (Leo 1. 1. p. 20). Cuius 
rei causam in omnium hominum notionibus quaerimus, quibus, qualibus 
quis parentibus natus est, talis ipse habetur. In vitis describendis post 


1) ὄρεξις irrationalem animi partem significat (cf. ibid. 20 ὥσπερ δὲ τὸ σῶμα 
πρότερον τῇ γενέσει τῆς ψυχῆς, οὕτω καὶ τὸ ἄλογον τοῦ λόγον &jovrog). 

3) Idem rerum ordo in panegyricis est cf. Platon. Menex. 297 B τὴν 
εὐγένειαν . . πρῶτον αὐτῶν ἐγκωμιάξζωμεν, δεύτερον δὲ τροφὴν τε xai παιδείαν, 
Ps.—Dionys. Τέχνη δητ. V. 3: χρηστέον. . τοῖς ἐγκωμιαστικοῖς τόποις, ἀπὸ γένους, 
ἀπὸ φύσεως, ἀπὸ ἀνατροφῆς w. t. λ. : ; 

educationem vivendi genus, virtutes, res gestas iractatas esse non 


minus constat. 

Quae de virtutibus pars recte cum librorum de educatione scriptorum 
ea parte comparari potest, qua, quoniam animus excolendus et mores 
formandi sunt, virtutes enumerantur et explicantur. Eandem partem, 
quod habet momentum non solum in puerorum, sed omnium moribus, 
facile plus aequo amplificari atque opus solutum ipsum fieri posse 
intellegimus: consimilis fit cuivis tractationi, quae est de moribus. Huius 
librorum generis, quibus de puerorum educatione vel potius moribus 
agitur, exemplum habemus Ps.—Isocratis Protrepticon Πρὸς Δημόνι- 
κον 1): scriptor enim id agit, ut amici filium ad studium virtutis impellat, 
variasque virtutes sine ullo ordine profert. Varia praecepta, quae ad 
vivendi condiciones et ad singulas virtutes attinent, enarrantur, omnibus 
idem appetitur, αὖ animus ad optimum vivendi genus impellatur. 

Quibus rebus expositis ad Ps.-Plutarchi libellum redeamus, Nunc 
quatenus scriptor certam illam rerum dispositionem!) observet 
quaerendum est, quam iterum complecti liceat: 1. γένεσις, i. e. parentes, 
concubitus, cura ante partum adhibenda, 2. τροφή a. corporis formatio, 
nutritio, b. animi cultus i. e. facultatum irrationalium recta consuetudo, 
3. institutio vel educatio, a. corporis exercitatio, b. rationis eruditio, 
litterae, scientiae, 4. virtutes variae et morum perfectio. Quam ultimam 
partem non tam loci ordine quartam, quam cogitatione distinctam esse 
consentaneum est: nam ceteris etiam immisceri potest. Scriptor exordium 
capit de generatione: parentum condiciones continentur praecepto de 
uxore in matrimonium ducenda dato (1 A— D), concubitus qualis esse 
debeat, praecipitur 1 D—2 A. Deinde ut περὶ ἀγωγῆς disserat, sibi pro- 
ponit (2 A): sequitur caput, quo vis educationis, consuetudinis, laboris, 
curae (2 D in. πόνου xai ἐπιμελείας) exponitur. Quod argumentum ei 
parti, quae primam animi ac morum formationem continet, praemit- 
tendum esse liquet, quia idem fere hic comprobatur quod 3 E εὔσλαστον 
γὰρ xai ὑγρὸν ἣ νεότης... πᾶν δὲ τὸ σκληρὸν χαλεπῶς μαλάττεται x. τ. À.: 
utrimque, quantopere animos inde a prima aetate formari necesse sit, 
demonstratur. Pars igitur, quae nutritionem continet (3 C—D), non suo 
loco posita esse videtur, quod post ipsam generationem inserenda erat. 


1) de scriptore v. Christ-Schmid, Gesch. d. griech. Lit. 19085, I p. 238. 

!) Operae pretium est animadvertere armentorum curam Vergilium in III. 
libro Georgicorum eodem ordine — prioris scilicet partis — exponere, cf. v. 51 cor- 
pora praecipue matrum legat, deinde 73 sq. de masculis, post coitum 188 rursus cura 
patrum cadere et succedere matrum ncipit, deinde 157 post partum cura in vitulos 
traducitur omnis; hac aetate id, ad quod destinantur bestiae, exercitatione efficiendum 
est dum. faeiles animi juvenum, dum mobilis aetas (v. 165). 

De corpore formando, quae res hic quoque cum nutritione coniungitur, 
perpauca legimus: ὥσπερ yàg tà μέλη τοῦ σώματος εὐθὺς ἀπὸ γενέσεως 
πλάττειν ... ἀναγκαῖόν ἔστιν x. τ. A, sed legimus. Si capitis 3 C—F con- 
tinuationem examinamus, res alteram ex altera recte pendere apparet: 
matres liberos nutriant ipsae, si vero nutrices, quam optimae, quod prima 
aetas maxime curanda est, ubi consuetudo plurimum valeat. Quare quod 
supra apparuit, corrigendum est: caput 2 A—3 B alio loco ponendum 
fuisse videtur, quoniam consuetudinis vim explanat. Sed quicumque est 
ordo rationi aptus: si quis de suo tractat, argumenta, quae ad rem 
aliquam demonstrandam destinata sunt, ibi ponit, ubi id, quod demon- 
strandum est, explicatur; itaque de virtutis condicionibus (φύσις, λόγος, 
ἔϑος) et consuetudinis vi non ante nutritionem disseret. Quae sequun- 
tur (3 E— 5 C), sine offensione continuantur, omnia fere ad. mores con- 
suetudine rectos efficiendos spectant. Nam de omnium, quibuscum pueri 
sunt, moribus eodem modo agitur, de paedagogo paulo fusius, quoniam, 
ut iterum comprobatur (5 A — B), vita virtuti dedita nisi recta educatione 
effici non potest, Eruditionis laude (5 Ο---Ο A) tertiam illam quam di- 
. Seripsimus partem iniri elucet. Atque hic corporum exercitationem, quam 
Aristotelis exemplo adducti priorem posuimus, multo post (8 C—D) 
sequi facile ferri potest. At in discendi institutione explicanda primam 
Scientiarum artiumque dispositionem exspectaveris: sequuntur de dicendi 
usu praecepta (6 A—7 C). Id scilicet τῆς ἀδιαφϑόρου καὶ ὑγιαινούσης 
παιδείας caput princeps est, quod, si ordo rationalis esset, ultimum ex- 
poneretur. Praeterea ea dicendi praecepta ne ipsa quidem qua ratione 
digesta proferantur, intellegi potest; repudiantur πανηγυρικοὶ λόγοι, re- 
movetur a pueritia genus dicendi quod dicitur extemporale, praecipitur 
medium dicendi genus inepta coniunctione agglutinatum — nam verba 
ΤΑ ὥσπερ toívov (ἐπανάγω γὰρ πρὸς τὴν ἐξ ἀρχῆς τοῦ λόγου ὑπόϑεσιν) 
4. T. Δ. ad initium huius capitis referri vix possunt. Quae deinde depin- 
gitur recta διάϑεσις τῆς ψυχῆς, in praeceptis rhetoricis non satis apte 
posita esse videtur; cui μογῳδίας improbatio non magis apte adseritur 
— sed excusemus scriptorem, cum ipse se hoc praeceptum extra ordinem 
addere concedat (βούλομαι δ᾽ ἕως ἔτι μέμνημαι τῆς παιδείας x. τ. 4. 7 B). 
Sequenti demum «capite (7 C—D) ad ἐγκύκλια παιδεύματα transit vel 
potius praetermittit et ad philosophiae institutionem pergit. In vitarum 
aestimatione (8 A—B) ne offendamus, quamquam, si cum tota ad philo- 
sophiam cohortatione post educationem ipsam finitam sequeretur, nemo 
aegre ferret. Non enim satis concinnum est eos, qui iam ad vivendi 
genus eligendum progressi sunt, ad corporum exercitationem (8 C—D) 
et rectam castigandi rationem (9 A) retrahi. Quid vero iudicandum est, 
si scriptor 8 B se nihil iam quod proferat habere confirmat et verbis 

πρὸς δὲ τοῖς εἰρημένοις χρήσιμον κ. τ. Δ. pergens de librorum usu agit 
idque post vivendi genera descripta? Castigandi porro rationem antea 

tractandam fuisse nemo negabit, quia talia educandi subsidia nempe | 
prima aetate plurimum adhiberi solent. Praeceptum (9 B— CO), quo re- 
missio laborum ac studiorum otiique vices postulantur, habeat suum 
locum; contra paedagogos a patribus diligenter examinandos esse eo 
loco moneri voluerimus, quo de illorum institutione dictum est. Me- 
moriam vero excolendam esse cur scriptor hoc loco (9 E—F) praecipiat, 
causam reperire desperavi. 9 F legimus: Καὶ μέντοι xal τῆς αἰσχρολογίας 
ἁπακτέον τοὺς vicic: qua alia re prohibendi erant? Quamquam in sequenti 
capite varia coacervantur (10 A—11 C), tamen praecepto veritatis ag- 
glutinato nimis ordo turbatur. Quod caput, quo virtutes variae enu- 
merantur, quartae rerum parti, quae supra nobis evenit, attribuerim. 
Quaestio amatoria (11 D—F) nusquam satis apte poneretur, quia cum 
ceteris rebus non cohaeret, tamen eam una cum puerorum usu atque 
consuetudine cotidiana accuratius et aptiore loco explicandam fuisse 
intellegimus. Deinde scriptor (12 A) adulescentium curae se dat; omnia 
recte sequuntur, quamquam docendi virtutisque efficiendae instrumenta 
(12 C) ad puerorum quoque aetatem pertinent. At 12 D iterum ad 
σαῖδας relabitur, oblitus, ut videtur, se 1am μειράκια tractare; quamquam — 
concedere oportet eum praeceptum quod sequitur — homines mali atque 
imprimis adsentatores ἃ liberis removeantur — hoc loco magis de 


adulescentibus proferre velle, sicut postea explicatur (18 A—O). Prae- : 


cepta Pythagorica alibi magis quadrent atque alis nempe verbis indu- 
cenda erant — ita fere: ,Neque virorum sapientium aut poetarum dicta 
ac praecepta ad virtutis studium inutilia sunt, sicut Pythagorae illa 
aenigmata, quibus... edocuit etc.^ —, certe intellegi non potest, quo- 
modo τοῦτο... xai Ilv0ayóogac aivíyuaow (12 D) praeceperit, cum id, 
de quo hoc loco quaestio est, solo primo aenigmate illustretur. Capita 
sequentia (18 A—F) revera ad adulescentiam spectant. Contra quod 
patris virtutem liberis exemplum esse debere in fine libri profertur, 
aegre ferimus utpote in re, quae apud pueros non minus valeat: certe 
postquam filii matrimonii vinculis constricti sunt (13 F), illud prae- 
ceptum subridiculum est. Educationis denique laudem et parentum cohor- 
tationem iterari (14 B) sane conclusionis rationi respondet. Priusquam 
autem, quae evenerunt, explicamus, adiciantur nonnulla vitia minora, 
quae sunt in rebus non satis vel omnino non expositis: 2 F dictum 
'Thessali hominis, Diogenis 5 C, comparatio 4 B οἵόσπερ ἦν ὃ Φοῖνιξ, 
verba 8 B κατὰ τὸ γεωργῶδες, alia. | 

Quae si omnia complectimur et rerum dispositionem supra adum- 
bratam adhibemus, negari non potest scriptorem secundum illam normam, 


PS 


quae communis visa est, res disponere conari; idem quin nonnulla 
sine ulla ratione perturbata exhibeat ac singula ordine neglecto pro- 
ferat, dubium non est. Ex qua re mihi quidem sequi videtur Ps.- 
Plutarchi libellum non philosophi cuiusdam scriptoris scrip- 
tum unum atque continuum esse; nam nemo philosophus, quamvis 
rudis et scribendi imperitus sit, adeo rationali cogitandi conexu omisso 
praecepta ecoacervare potest. Relinquitur, ut aut alterius scriptoris opus 
abbreviatum mutatumque sit aut variis partibus e compluribus scriptis 
vel aliunde collatis compilatum. Atque illud quidem refutari videtur, 
quia si quis alterius opus amplius excerpit inque brevius compendium 
contrahit, in minore opusculo rerum dispositionem etiam distinctius 
clariusque elucere necesse est. Nam quis excerptor, etiamsi nonnulla 
praetermittit aut addit suoque consilio adaptat, rectum fontis ordinem 
perturbet ineptumque reddat? Si quaecumque in hoc libello non qua- 
drant, omittimus, tam multa ac magna sunt, ut quae restant, opus- 
culum sint egenum atque imperfectum, sin mutamus, novus quidam 
liber fit isque fortasse satis concinnus: sed quaerere licet, unde venerit 
talis libelli huius status, praesertim cum plerumque codicum mendis 
explicari non possit. Quarum difficultatum unum restat remedium hoc: 
Ps.-Plutarchi libellum e variis fontibus compilatum et ab 
homine scribendi plane imperito, certe rerum recte digerendarum 
rudi, conscriptum esse. Quae sententia fortasse probabilior fit com- 
paratis iis, quae sequuntur: 1 D εἰπεῖν, ὅπερ οὐδὲ τοῖς πρὸ ἡμῶν παρ- 
εωρᾶτο, 2 Α ὃ... λέγειν εἰώϑαμεν, 8 À .. ἄν τις λέγῃ, οὐκ ἄν τι πλημ- 
μελεῖν δόξειεν, 8 F οὐδὲ τοῦτο παραλιπεῖν ἄξιόν ἔστι, ll Α ὧν τοὺς ἄλλους 
παραλιπὼν ἑνὸς ἢ δυοῖν .. ἐπιμνησϑήσομαι. Huiusmodi verbis, quamquam 
dicendi formulas usitatas esse posse nemo negabit, scriptor in eos, qui 
de eadem re scripserunt, respicere videtur aut ea, quae invenit, locis 
idoneis inserere conatur. Accedunt loci, quibus quod aliorum dicta 
proferre potest, gaudet fere ut 8 D κἀνταῦϑα δὴ τὸ δηϑὲν ὑπὸ ἱπποκόμου 
χάριεν κ. τ. 4, aut se excusat, quod subaliena sunt quae exponit ut 12 D 
de Pythagorae dictis: ἅπερ ἐγὼ παραϑεὶς ἐξηγήσομαι καὶ γὰρ ταῦτα πρὸς 
ἀρετῆς κτῆσιν συμβάλλεται δοπὴν οὖκ ἐλαχίστην. 

At enim si ex compluribus fontibus hausit, eum auctores rerum in- 
dicare exspectandum erat! Quod minime necessarium esse scit, si quis 
veterum scriptorum excerpendi aliorumque scriptis utendi rationem novit. 
Quos scriptor laudat auctores aut poetas aut philosophos, eos de hac quae- 
stione nihil indicare consentaneum est, qui erat veterum usus tractationum 
dictis nobilibus exornandarum; quae in hoc libello tam multa atque 
interdum cogitationum ordini tam non apta sunt, ut magis ornandi 
gestandique causa inserta, quam ad res probandas adhibita esse vide- 

antur. Si igitur conceditur libellum e variis fontibus conglomeratum 
esse, qua deinde via progrediendum sit, apparet: singulae res secer- 
nendae, cum aliorum cogitationibus similibus conferendae, in auctores, 
sicubi aliqua probabilitate fieri potest, revocandae sunt. Sed ubi fontes 
illos quaeramus? Magna profecto difficultas hie nobis oritur, qua ad- 
ductus Wyttenbachius non satis recte de libello iudicasse mihi videtur. 
Audias enim quaeso, quos ille vir doctus fontes nobis praebeat: (Ani- 
madv. p. 13) praecepta. huius. libelli continentur locis eommuwunibus, sen- 
tentiis tralaticiis, sive levi ac mediocri. paucorum οὐ frequentissimorum 
auctorum, lectione, sive ex quotidianae vitae sermone susceplis. Neque 
gravissimum in ea re argumentum situm esse negari potest: sed ad 
scriptorem magis pertinet, quam ad res. At si Wyttenbachius omnibus 
modis recte censuit, quaestio, quam proposuimus, fontium indagationem 
dico, supervacuanea atque irrita est. Quis enim fontes philosophiae 
quaeret in eo, qui sententias vulgares et flosculos rhetoricos decantat? 
Sine dubio illud iudicium ante omnia aut probandum aut refellendum 
est: si verum est, de libello iam nihil amplius inquiri potest, sin falsum, 
in philosophia rerum origo quaeri potest. Wyttenbachius de seriptore 
ita coniecit: (An. p. 29) ... discipulus plenus prioris magistri (i. e. 
rhetoris) praeceptis, novus àn schola Plularchi . . . problema hoc tractavit 
suo more, id est mere rhelorice, ut de argumento minime cognito sibi 
perspecioque quasi chreiam componeret. Deinde: .. . tractatio locis com- 
munibus, senlentiolis, flosculis oratoriis aliwnde decerptis continetur et 
. .. Jsocrate? exempli ex. genere $zo0suxq et παραινετικῷ imitatio apparet. 
Primum igitur quaerendum est, num hic libellus opusculum rheto- 
ricum esse possit. Sed antequam quaestionem absolvimus, nonne luce 
clarius est scriptorem ab omni rhetorum elegantia et rerum tractanda- 
num peritia quam longissime abesse? Licet puerilis aetatis fuerit di- 
scipulus, nonne eum tractationum conficiendarum normas rhetorieas eo 
magis servaturum fuisse consentaneum est? Itaque ex forma illud iudi- 
cium plane non probatur. Nam facile praeterire licet aliquas formulas 
dicendi, quas Wyttenbachius mori rhetorico vindicavit ut 1 À τέ... 
φέρε σκεψώμεϑα, 2 D καὶ μόνα v. τ. 4, 8 B xai... διατρίβειν, alias, quibus 
nihil efficitur, quod tales flosculos ubique invenias neque in hoc libello 
non aliae occurrunt, quae philosophorum potius dicendi genus redolent 
ut 1.Α βέλτιον δ᾽ ἴσως ἀπὸ... ἄρξασϑαι, 2 A... εἰρήσϑω μοι, alia. Prae- 
terea cui rhetoricarum tractationum generi libellus attribui possit, non 
intellegitur. Quaestio ipsa non rhetorum more concipitur. Theonis pro- 
gymnasma Περὶ τῆς τῶν νέων ἀγωγῆς (Rhet. Graec. ed. Speng. v. II 56) 
multum differt, cum sola praecepta contineat, quae ad usum dicendi, 
scriptores legendos imitandosque, stilum perpoliendum spectant. Àtque 

dubium non est, quin hic capite 6 B—7 C similes res exhibeantur, de 
quibus postea quaerendum erit. Eodem capite praecepta dicendi non 
tam rhetoris, quam philosophi colore tineta praeberi neminem qui legit 
fugere potest: ubinam, ut id unum adferam, in hoc libello lectio et 
imitatio scriptorum reperitur, quae apud Theonem res maxima vel unica 
est? Nisi forte illud praeceptulum (8 B) adfers, ubi veterum lectio non 
dictionis, sed ἐπιστήμης causa commendatur, id quod rhetoris rationi 
quam minime respondet. Totius igitur libelli ratio a rhetorum de insti- 
tutione notionibus aliena esse videtur: relinquitur mos tractandi rheto- 
ricus. Duorum generum, quae praecipue huc pertinere puto, chriam et 
thesin dico, exempla si comparamus — ut in Aphthonii progymnas- 
matibus chriam de Isocratis dicto compositam, quo τῆς παιδείας τὴν δίζαν 
πικρὰν ἔφη, γλυκεῖς δὲ τοὺς καρπούς (Rhet. Gr.Speng. v. II 23); de thesi 
cf. Quintil. Inst. or. II 4, 24, Cicer. De or. III 106 — singula in rebus 
singulis explicandis plane similia esse negari non potest; sed nihil 
prorsus aliud sequitur, quam scriptorem, qua erat scribendi inscitia, eo 
facilius in dicendi genus quodam modo rhetoricum incidisse, quippe quod 
apud plurimos antiquitatis scriptores plus minusve valuerit. Eum autem a 
rhetorico ritu, qui rebus scite disponendis, inter se effectus causa con- 
iungendis, facete concinneque exornandis continetur, maxime abhorrere 
iisdem argumentis comprobatur, quibus supra libellum compilatum esse 
demonstratum est. In rebus denique ipsis num opus est demonstrare 
et permulta, quae libello insunt, a rhetorum locis communibus aliena 
esse et plura etiam, quae desunt, a rhetoricae artis discipulo ante omnia 
proferenda fuisse? Ut, quod maximum est, exponam: nonne artis dicendi 
sectatori suae artis laudatio exornanda fuit? Eruditione absoluta omnis 
institutionis perfectionem summamque dicendi artem esse confirmasset 
omnique locorum communium apparatu adhibito eam vitae magistram, 
imperatricem hominum, summum animi bonum esse comprobasset. Contra 
Ps.Plutarchus, orator ne plebi indulgeat, monet, quia τὸ τοῖς πολλοῖς 
ἀρέσκειν τοῖς σοφοῖς ἔστιν ἀπαρέσκειν (6 B). Videamus tandem, quid sibi 
velit scriptor, quae sit libelli summa. Saepius philosophiam laudat 
atque vitae necessariam esse contendit: id ergo agit, ut qui legunt, eos 
ad philosophiam impellat. Ubi de paedagogis disserit (4 B—85 C), patres 
increpat, qui servum nequam pueris educandis praeponunt: philosophis 
tradendi sunt. Quorum institutione sola a vitiis pueri iuvenesque co- 
hibentur (5 O φιλοσοφίᾳ δὲ ὅμιλήσαντες οὗτοι οὐ τοιούτοις ἴσως πράγμασιν 
ἑαυτοὺς ἂν κατασειϑεῖς παρέσχοντο). Eos qui in dicendo plebis favorem 
appetunt, vituperat, quod mores depravant (6 A—B): contraria sine 
dubio ratio dicendi philosophi propria est. Artibus liberalibus pueri 
breviter instruendi sunt (7 C—D): philosophia praevaleat, finis educa- 


tionis sit. Haec est animi cultura, malorum remedium, fons virtutis, 


magistra vitae (7 D—E). Libellus igitur recte προτρεπτικὸς λόγος, 


qui ad philosophiam ducat, dici possit). Omnia deinde illa prae- 
cepta, quae magna ex parte ad unum tendunt, quae philosophiam inter- 
dum valde sapiunt, quae diligentem curam et experientiam educandi 
optimam nonnumquam ostendunt, unde habet scriptor? Quas res ple- 
rumque in ipsam philosophiam revocandas esse infra apparebit. Nam 
licet nonnullae res, de quibus quaestio est, apud scriptores artis rheto- 
ricae vel in disputationibus ac declamationibus consimili modo tractatae 
sint: nemo est, quin oratores in thesibus, quae vocabantur, omnia fere 
ea tractavisse sciat, quae philosophiae moralis sunt (cf. praec. Quintil. 
Inst. or. I prooem., 9 sq). Atque dubium sane non est, quin e. g. Ps.-Iso- 
cratis cohortatio ad Demonicum missa, quod opus similis generis adhi- 
bere exemplum nobis liceat, et Ps.-Plutarchi libellus multis locis con- 
sentiant. Ex qua re nihil sequitur nisi hunc scriptorem non reconditam. 
ac subtilem philosophorum doctrinam exhibere — id quod nemo um- 
quam contendet — sed saepius in vulgaribus cogitationibus et sententiis 
omnium communibus versari: sed quis tales res, quae ubique obvias. 
se praebent omniumque notionibus ac sermonibus insunt, omnino ad 
fontem ullum revocare voluerit pro certo? Quare id agendum esse 
videtur, ut quae nimis vulgaria ac trita sint, cum ad fontes indagandos 
plane inutilia sint, praetermittantur. 

Ut tandem huic quaestioni finem faciam: Ps.-Plutarchi libellus. 
e varis fontibus congestus est, quorum indolem ut cognoscamus, 
philosophorum scripta excutienda sunt. Itaque alteram huius opusculi 
partem sic institui, ut, quaecumque alibi reperiuntur huius libelli rebus. 
similia, proferantur. Quod autem omnia, quae ad educationem moralem 
vel omnino ad mores attinent, comparanda sunt, eae quoque res, quas 
scriptor aut non aut aliter tractat, animadvertendae sunt. Quare id 
mihi proposui, ut ad singula rerum capita ea adferrem, quae non tam 
verbis vel sententiis scriptoris respondeant, sed ad eandem rem pertineant. 
Id enim erit efficiendum, ut singularum rerum colorem proprium et 
historiam, ut eo verbo utar, enucleemus, i. e. ut apud quos seriptores 
natae vel in qua philosophia ortae sint, apud quos praecipue valuerint, 
& quorum denique ratione certo removendae sint, inquiramus. 


1, Neque praetermittendum est in Ps.-Plutarchi libello complures partes ita 
exponi, ut in huiusmodi scriptis; de quorum indole ac rerum dispositione cf. prae- 
cipue W. Gerhüufer, Der Protreptikos des Posidonius (Diss. 1912), p. 84 sq. Ante 
omnia huc pertinet bonorum comparatio et philosophiae laus officiorumque enumeratio 
(Ps.-Plut. 5 C—6 A, ὃ A—B). 

Pars II. 
Rerum comparatio. 


Priusquam philosophorum scripta excutimus, ex re esse videtur 
scriptorum Graecorum, qui de educatione egerunt, conspectum ponere. 
. Qua in re quae GraDberger Gesch. d. Erz. v. IT p. 8 contulit, refero 
nomina breviter enarrans auctorum non tam temporis ratione, quam 
in scholas discriptorum: Pythagoras, Archytas, Plato, Xenophon, 
Antisthenes, Aristippus, Aristoteles, Pseudo-Arist. (v. Rose, Arist. 
pseudep. p. 72, 12), Theophrastus, Hieronymus, Aristoxenus, Clearchus, 
Cleomenes, Zeno, Cleanthes, Chrysippus, Lucianus, lamblichus, Ma- 
ximus Tyrius, Iohannes Chrysostomus. Praeterea Clementis Alexan- 
drini Παιδαγωγός ex parte adhibendus est, quem e Stoicorum fontibus 
inrigari constat!); iisdem sine dubio permulta attribuenda sunt, quae 
Quintilianus exhibet?), ut iam satis clare postea eveniet. Fugere neminem 
potest scriptores illos in paucas scholas discribi: Socraticos, Peripateticos, 
Stoicos, Pythagoreos et Neopythagoreos. Quae cum ita sint, in cogi- 
tationibus examinandis id imprimis animadvertendum est, ut harum 
scholarum discrimina atque colores observentur. Scriptores, qui praeterea 
comparandi sunt, quod aut ad doctrinas cognoscendas fontes sunt aut 
similes res passim tractant, enumerare non tanti esse videtur. Locos 
capitulatim disponam. 


Caput 1. De fine educationis. 


Ps.-Plutarchus in initio libelli, quem sibi proponat finem, declarat: 
l A τίνι (ἀγωγῇ) χοώμενοι σπουδαῖοι τοὺς τρόπους ἂν ἀποβαῖεν (oi παῖδες). 
Morum igitur perfectionem appetit. Adiciendi sunt deinde loci, quibus 
quae praecipue educando efficienda sint, cognoscimus: 2 A εἷς τὴν 


1) v. P. Wendland, Quaestiones Muson., Christ, Gesch. d. gr. L. 4. A. p.929 adn.5. 


?) v. Schanz, Gesch. d. róm. Lit. II 2? (1901), p. 357, v. Arnim, Leben u. 
Werke des Dio von Pr. p. 91, Radermacher, Mus. Rhen. LIV 286. 

παντελῆ δικαιοπραγίαν, 4 O πηγὴ γὰρ καὶ óí(ta καλοκαγαϑίας τὸ νομίμου 
τυχεῖν παιδείας, ὅ Α τοῦ ... ὑγιαίνοντος καὶ τεταγμένου βίου, 5 C ταῦτα 
φορὰ καὶ συνεργὰ πρὸς ἀρετὴν καὶ πρὸς εὐδαιμονίαν, ὃ O τὴν εὐταξίαν 
καὶ τὴν σωφροσύνην, 11 1) περὶ τῆς τῶν παίδων εὐκοσμίας καὶ σωφροσύνης 


διείλεγμαι, 12 Α τῆς τῶν παίδων εὐταξίας .. καὶ κοσμιότητος, 14 B πειρα- — 


τέον οὖν εἰς τὸν τῶν τέκνων σωφρονισμὸν πάνϑ᾽ ὅσα προσῆκεν ἐπιτηδεύειν. 
Quibus locis iterum probatur scriptorem solum morum cultum expetere. 
Quem educandi finem eundem apud omnes philosophos iisdem non raro 
verbis expressum inveneris!) Sed ne philosophi quidem animum talis 
opinio prae se fert: omnium nempe est, qui de educatione praecipiunt. 
Quam erudiendi rationem Isocrates περὶ ἀντιδόσ. 285 ita exponit: iuvenes, 
quibus recta educatio deest, vitiis se tradunt ἀμελήσαντες τοῦ σπουδάζειν, 
ὅπως ἔσονται βελτίους ; in Ps.-Isocratis cohortatione Πρὸς Δημόν. legimus: 
(2) πρέπει .. παιδείας ἀντιποιουμέγτους τῶν σπουδαίων ἀλλὰ μὴ τῶν φαύλων 
εἶναι μιμητάς, ib. 4: laudandi sunt, ὅσοι... τοῖς νεωτέφοις εἰσηγοῦνται... 
ὅπως τὰ τῶν τρόπων ἤϑη σπουδαῖοι πεφυκέναι δόξουσι, ib. 5: prima 
erudiendi ratio ἀρετή est, qua omnis vita excolitur. Si deinde, quibus 
verbis scriptor virtutis naturam designet?), inspicimus, non magis 
quiequam sequi videtur, cum et illa paene communia sint. Quare haud 
recte Dyroffus (l. l. p. 260) finem educationis ab hoc scriptore propo- 
situm Stoicae scholae attribuit, quod vocabulum σπουδαῖος tam saepe 
occurrit (1 A, 2 B, 3 D etc.). Nam licet ea vox apud Stoicos saepissime 
inveniatur, tamen eandem apud ceteros non raram esse constat (ut 
apud Aristot. Pol. 1260 b 17). Equidem hunc scriptorem, cuius summa 
virtus σωφροσύνη sit, Peripateticae potius notioni propiorem esse 
puto*) Ad virtutem enim describendam minus verbum κχαλοκαγαϑία 
(4 C) spectare crediderim, quippe quod nimis vulgare quoddam sonet, 
quam βίος τεταγμένος (5 A), εὐταξία, σωφροσύνη (8 ΟἽ, εὐκοσμία (11 D), 
κοσμιότης (12 A): virtutis natura igitur aut vulgari sentiendi more 
exteriore agendi specie definitur aut notio pulchritudinis, decoris, 
mediocritatis in eo praevalet. Quam virtutis partem, quamquam iam 
apud veteres Stoicos multum valuit (cf. τὰ καϑήκοντα et τὸ πρέπον), 
tamen postea mediae Stoae temporibus plus viguisse constat*). Certo 


1) Clemens Al. Παιδ. I 5, 16 παιδαγωγίαν δὲ ὁμολογοῦμεν εἷναι ἀγωγὴν 
ἀγαϑὴν éx παίδων sig ἀρετήν. 

?) De vocabulis εὐκοσμία, κοσμιότης, σωφροσύνη, praeterea εὐσχημοσύνη, 
αἰδώς, aliis v. GraDberger. 1. I. v. II 72, I 173, 270. 

*) Quam virtutem vel Pythagoricam vel Peripateticam esse Schickius l. l. 
p. 27 adn. 48 adnotavit. 


*) Cicer. De off. 1 27, 98 . . verecundia et quasi quidam ornatus vitae, temperantia 
et modestia, . . οἱ rerum modus. 


talis aestimatio Peripateticis plane respondet, cum "Theophrasti liber 
περὶ παιδείας ἢ περὶ σωφροσύνης inscriptus fuerit (Diog. Laert. V 42); 
item apud Neo-Pythagoreos vox σώφρων potior est!). Contra non est 
praetereundum σοφίαν, quae est revera Stoica virtus, haud ita multi a 
scriptore aestimari Atque eum sapientiam, quae in rebus cognoscendis 
philosophiaeque doctrina sita est, omnino ignorare postea videbimus: 
nune satis sit demonstrare iis locis, quibus verbo σοφός utitur, 
nihil certius effici. Solis duobus cum virtute coniungitur: 7 F τὸ δὲ 


τοῖς λογισμοῖς περιεῖναι τῶν ἡδονῶν σοφοῦ .. (ἐστίν), quo loco vari- 
andae dictionis causa optimus vir varie exprimitur (ἀνδρός... εὐ- 
ηγίου ἀνϑρώπου ... σοφοῦ... οὐ τοῦ τυχόντος), et 10 C τό γε μὴν 


ἀόργητον ἄνδρός ἔστι σοφοῦ, item 10 E... τῆς σοφίας (de Socrate et 
Platone) — ceteri loci (3 C, 6 B, 13 F) nihil valent —, sed nusquam 
virtutem ipsam sapientiam, in cognoscendo esse subaudiendum est, 
nedum probetur. Quodsi deinde Dyroffius δικαιοσύνην permagni fieri 
censet, quod 12 D Pythagorae aenigma μὴ ζυγὸν ὑπερβαίνειν explicatur 
ὅτι δεῖ δικαιοσύνης πλεῖστον ποιεῖσϑαι λόγον xai μὴ ταύτην ὑπερβαίνειν, 
non est neglegendüm explicationem eo loco proferri, ubi scriptor non 
sua praecepta exhibet, sed aliena una cum explicatione aliunde collata. 
Nam ne intellegi quidem possit scriptorem, qui iustitiam plurimi facit, 
alium locum non habere, quo de hac virtute praestantissima disserat. 
Vox δικαιοπραγία denique sane bene Stoica est, sed etiam Aristoteli 
eam vindicemus oportet, apud quem omnium virtutum summam significat, 
cum δίκαιον et νόμιμον idem valeant (v. Bonitz, Index Aristot. s. v. 
δικαιοπραγεῖν). Quae cum ita sint, finis educationis, quem scriptor 
sibi proponit, si quidem in tanta praeceptorum varietate finis unus est, 
Peripateticis vel fortasse mediae Stoae nonnumquam magis, certe 
non minus respondere videtur quam veteris Stoae doctrinae. 


Caput 2. De uxore et concubitu. 


Rerum, quas Ps.-Plutarchus 1 A—2 A et 13 F tractat, summa haec 
est: in uxore eligenda agendum est, ne sit humilis atque infamis, quia 
parentum infamia honorisque maculae in liberos propagantur; eadem 
ne sit coniuge multo nobilior ditiorve, videndum est (18 F). In con- 
cubitu ut vino nimio abstineant parentes, praecipitur. Atque prae- 
ceptum, quo ne uxor nobilitate aut divitiis maritum antecedat monetur, 


!) Pi-Archyt. ap. Stob. Ecl. II 229, 97 W, vel. Theano, ep. 4 (Epist. Gr. 
Herch. 601) ἔστε δὲ ἀγαϑῆς μητρὸς οὐχ ἣ πρὸς ἡδονὴν ἐπιμέλεια τῷν παίδων, ἀλλ᾽ 
ἡ πρὸς τὸ σῶφρον ἀγωγή. 

per se tractandum esse videtur; non enim soli philosophi!) ita censebant, - 
sed vulgaris sermonis locus communis erat. Quod quam vulgare fuerit, - 
scriptor ipse proverbio τὴν κατὰ σαυτὸν ἔλα comprobat. De mulierum 
fastu ac superbia, qua divitiis suis nisae maritos sub potestatem suam 
redigebant, imprimis posteri temporibus Romanis homines querebantur.?) 
Hie scriptor in ea re nihil profert, quod non omnibus temporibus ap- 
tum fuerit. In praeceptis de matrimonio compositis electionem uxoris 
permagni momenti fuisse consentaneum est?) Quae causa sit, cur tam 
diligenter eius rei cura habeatur, Aristotelis, ut exemplum adferam, 
praecepto discimus, Pol. VII 1335 b 30: (de nimis adulescentium ac 
nimis veterum parentum liberis) và ἔκγονα... ἀτελῆ γίγνεται καὶ τοῖς 
σώμασι xai ταῖς διανοίαις. Simili modo Ps.-Plutarchus cum de parentum 
condicione praescribit, non solum prolis infamiam respicit, sed etiam 
animos liberorum defectu aliquo revera affici ac debilitari intellegendum 
est. Nam verba 1 B καὶ... τὰ φρονήματα... . σφάλλεσϑαι καὶ ταπεινοῦσϑαι 
σέφυκε plus valent, quam quod Euripidis versibus sequentibus illustratur, 
quibus parentum vitis mente premi humilemque fieri filium exprimitur: 
talis hominis animum ac facultates similes esse nascendi condicionibus 
indieant. Idem ille locus Platonis imitationem perspicuam praebet; nam 
verba τῶν ózóyaAxov xai κίβδηλον ἐχόντων τὸ γένος aliter intellegi non. 
posse crediderim, nisi ut Plato usurpavit Pol. III 415 A, B ἔκγονος 


ὑπόχαλκος ἢ ὑποσίδηρος. Quamquam igitur hoc loco Platonis imitatio - ; 


manifesta est, tamen tales opiniones non ulli auctori propriae attri- 
buendae esse videntur, quoniam quae Ps.-Plutarchus contendit Euri- 
pidisque verbis comprobat, sine dubio vulgariora erant. Atque paulo 
latius hic repetendum esse videtur, quoniam illa Ps.-Plutarchi verba 
opiniones maioris momenti attingunt. Nam doctrinam redolere videntur, 
qua liberorum corporis atque animi facultates e parentum condicione 
derivantur. De qua re Schickius, Favorin περὶ παίδων τροφῆς 1. copiose 
egit. Favorini sententiam (ap. Gell. N. A. ΧΙ], 1, 14 quamobrem 
non. frustra creditum. est, sicuti valeat ad fingendas corporis alque animi 
similitudines vis οἱ natura. seminis etc.) Stoicorum doctrina, quae erat 
de generatione et seminis natura, niti rectissime comprobat (p. 6 adn. 11); 


1) οἵ, Platon. Leg. 774 C: si dos aboletur, ὕβοις ἧττον γυναιξὶ xai δουλεία 
ταπεινὴ καὶ ἀνελεύϑερος .. . roig γήμασι γίγνοιτ᾽ ἄν (Ps.-Plut. τῶν προικῶν δοῦλοι), 
Aristot. Eth. Nic. VIII 1161a 1 ἐνίοτε δὲ ἄρχουσι αἱ γυναῖκες ἐπίκληροι οὖσαι 
. . διὰ πλοῦτον καὶ δύναμιν, Iamblich. De v. Pyth. 84 χρυσὸν ἐχούσῃ μὴ πλησιάζειν 
ἐπὶ τεκγοποιίᾳ, alia. 

2) οἵ, Schütze, Iuvenalis ethicus, c. VIII feminarum vita et Iuvenal. praec. 
s. VI 161, 139. 

*) Xenophon, Mem. II 2, 4 φανεροὶ δ᾽ ἐσμὲν xal σκοπούμενοι, ἐξ ὁποίων 
ἂν γυναικῶν βέλτιστα ἣμῖν τέκνα γένοιτο, alg συνελϑόντες τεκνοποιούμεϑα. 

quoniam in seminibus animus vel pneuma est, liberorum et corpora 
et ingenia eis definiri apparet. Quam doctrinam si ad Ps.-Plutarchi 
opinionem adhibemus, eum sine dubio a Stoicorum ratione plane abesse 
perspicuum est. Quid enim de matris statu — de patre quidem tacet, 
ex qua re concludi potest eum non de parentibus, ut Stoicorum doctrinae 
convenit, agere sed locum communem de uxore eligenda proferre — 
aliud praecipit quam εὐγένειαν Minime sanitatem, naturam inteme- 
ratam, virtutem vel corporis vel ingenii eius respicit, sed solam nobili- 
tatem, quae, ut ex verbis eius luce clarius apparet, non idem atque 
εὐφυία, sed statum elatiorem in hominum aestimatione positum significat. 

Item praeceptum, quo ne viri e paelicibus mulierculisve abiectis 
liberos procreent monetur, multorum philosophorum commune invenitur. 
Apud Iamblichum De v. Pyth. 95 saepiusque παλλακίδες vituperantur; 
imprimis autem Stoicos in matrimonii sanctitate defendenda magna 
cum severitate operam navasse constat. Clemens Alex. in ea parte 
Paedagogi, quae inscribitur Tíva διαληπτέον περὶ παιδοποιίας, non modo 
castimoniam matrimonii servari iubet (S 92, 97 laudatur ἣ γαμήλιος 
σωφροσύνη, reprehenduntur αἵ ἑταιρικαὶ ἥδοναί), sed etiam in uxore. 
eligenda simili modo suadet: 91 μὴ σπεῖρε, οὗ μὴ βούλοιο ἄν σοι φύ- 
εσϑαι τὸ σπαρέν. Sed iam qua mente id audiendum sit, apparet: libidines 
impudicae maritorum, qui extra matrimonium voluptates venerias sec- 
tantur, castigantur. Eodem spectant, quae Musonius apud Stob. v. III 
p.286, 10 Hense declarat: χρή... μόνα ἀφροδίσια νομίζειν δίκαια τὰ 
ἔν γάμῳ καὶ ἐπὶ γενέσει παίδων συντελούμενα, ὅτι καὶ νόμιμά ἔστιν, et ἃ 
Philone!) ταῖς συγτόδοις νομίμαις opponuntur ἔκνομοι σύνοδοι. Neque aliter 
Seneca de maritorum castitate iudicavit. Quamquam Ps.-Plutarchus 
ipse quoque verba τοῖς vouíuov παιδοποιίας γλιχο μένοις scribit?), eum tamen 
ab illis philosophis separandum esse elucet, qui meretricum et paelicum 
usum non ob matrimonii legitimi sanctitatem, sed propter infamiani, 
quae proli evenit, reprehendat. Quare et veram Stoicorum posterorum 
temporum in moribus rigorositatem ignorat et à Cynicorum concubitus 
tractandi ratione abhorret: nam verba μὴ ταῖς τυχούσαις γυναιξὶ συνοικεῖν 
Cynicorum nec non veteris Stoae opinioni cum industria opponi viden- 
tur. Sed iterandum est, quae hic scriptor exponit, solam ad nobilem 
uxoris condicionem spectare. Quod etiamsi, id quod sine dubio ex parte 
se habet ita, facile e scriptoris ingenio explicari possit, tamen operae 
pretium esse videtur philosophorum de matrimonio et uxore deligenda 


1!) De toto loco v. Wendland, Philo u. d. kynisch-stoische Diatribe, p. 35. 
2) ef. Ep. 94, 26 scis .. . tibi nil esse debere cum paelice. 
?) ef. Iamblich. De v. P. 211: τὰς ἐπὶ rexvomouq oopoovi τε καὶ νομίμῳ 
γινομένας (γεννήσεις). 
gx 

opiniones breviter examinare.) Atque de quaestione saepe ac varie 
tractata, qua num uxorem duceret vir sapiens vel omnino utrum uxor 
ducenda esset necne quaerebatur, hic non est agendum, sed quae in 


uxore ut viri eligentes exigerent philosophi suaserint. Plerumque earum | 


rerum, quae huc pertinent, pulchritudinem, divitias, nobilitatem, virtutem 
dico, tres priores virtute sola praelata repudiantur (cf. e. g. Plut. praec. 
coniug. 22)?). Tamen eos philosophos, qui externa ,bona* aliquanti 
aestimabant, in uxore eligenda nobilitatem ac divitias non neglexisse 
consentaneum est, ut Peripateticos, quorum opiniones Theophrasti iudicio 
illustrantur: Hieronym. adv. Iovin. I 47... δὲ pulehra, si bene morata, 
sí honestis parentibus (uxor est). Immo si testimonia deessent, in ea 
re Peripateticos et Stoicos non consensisse nemo negaret. 

lam aecuratius Ps.-Plutarchi sententia inquirenda est. Quid de 
εὐγενείᾳ iudicet, his verbis explanatur: τοῖς ἐπιϑυμοῦσιν ἐνδόξων τέκνων 
γενέσϑαι πατράσιν κ. τ. À. . . . τὰ τῆς δυσγενείας ὀνείδη . . . εὐγένεια, ἧς τὸ 
σιλεῖστον λόγον ποιητέον. Profecto magnum malum infamia est, quae 
totam hominis vitam perdat (ἀνεξάλεισττα); qui hoc malo affectus est, 
quamvis sapiens et virtutis plenus sit — sic enim concludere oportet — 


infamiam delere non potest. Num quid talis opinio veteris Stoae de . 


fama ae nobilitate iudicium sapit? Rem tritam tractare longum est, 
audiamus solius Chrysippi verba ap. Ps.-Plutarchum mio εὐγενείας 
(fr. 350 v. Arn.) ,ἰσοτιμίας περίτηγμα xai διάξυσμα“ τὴν εὐγένειαν καλεῖ. 
μηδὲν ἄρα διαφέρειν, ὅτου παρὰ πατρὸς γεγονὼς τυγχάνῃς, εὐγενοῦς ἢ μή. 
Habes iudicium Ps.-Plutarchi opinioni plane contrarium. Contra in 
media quae vocatur Stoa ut cetera bona externa, sic gloriam ac bonam 
famam inter vera ,bona* habitas esse constat?) In Ps.-Plutarchi tracta- 
tione, quam supra attuli, ubi praecipue Chrysippi nobilitatis neglegentia 
refutatur, Posidonius quoque adhibetur (cap. 18), qui sermone cum 


Tuberone habito ea profert, quae alibi Aristoteli dantur (cf. Plut. 


Moralia ed. Bernard. v. VII 260). Eiusdem illius philosophi in mentem 
nobis venit, cum legimus 1 C ὥσπερ ἀμέλει μεγαλαυχίας ἐμσπίμστιλανται 
xai φρυάγματος oi γονέων διασήμων, comparato Senecae loco De ira 


1 D) v. Fr. Bock Ar?stoteles, Theophrastus, Seneca de matrimonio (Diss. 1898; 
Leipz. Stud. 19). 

?) de reliquis (Aristotele, Hierocle, Antipatro) v. Bockium 1. l, praeterea 
Schütze lwvenal. eth. c. VIII. Copiose de ea opinione Musonius exponit apud. Stob. 
Ecl. IV, p. 540, 8 H. 

3) e. g. Cicer. De fin. III 57: ... bonam famam ipsam propter se praepositam 
et sumendam esse. dixerunt esseque hominis ingenui οὐ liberaliter educati velle bene 
audire ὦ parentibus, ὦ prop?nquis, aq bonis etiam viris ete. Eodem modo Ps.-Plut. 


sermones hominum magni aestimat: cf. τοῖς ἐλέγχειν καὶ λοιδορεῖσϑαι βουλομένοις; 
cf. Senecae Ep. 102, 8. 

II 21, 7 nom vides uf maiorem. quamque fortunam maior ira comitetur? 
in. divitibus et nobilibus et magistratibus praecipue adparet, cum quidquid 
leve et. inane in animo erat, secunda se aura sustulit. Illam enim 
alterius de ira libri partem, cap. 19—21, e Posidonii libris περὶ παϑῶν 
fluxisse verisimillimum est!) Quae cum ita sint, mihi quidem dubium 
non est, quin Ps.-Plutarchi nobilitatis et bonae famae aestimatio 
mediae potissimum Stoae vel etiam Peripato respondeat, dummodo 
alicui philosophiae vindicanda sit: certe a vetere Stoa vel a Cynicorum 
ratione?) alienissima est. 


!) v. Pohlenz, De Posidonii libris περὶ παϑῶν (Fleck. Jahrb. Sup. XXIV 594). 
De illo Senecae loco, quoniam in educationis doctrina permagni momenti est, latius 
agendum videtur. Pohlenzii argumentis aliqua addi posse existimo: quae maxima 
sunt, enarro. Seneca eo loco de irae remediis disserit, quae in educando valent, et 
ἃ doctrina, qua animi status e corporis condicione elementorumque mixtura deri- 
vatur, orditur, quam Posidonii quoque fuisse e Galeni libro περὶ τῶν τῆς ψυχῆς 
ἡϑῶν p.820 K. apparet. Deinde c. 20, 2 plurimum. potest consuetudo e. q. s.: 
consuetudo — ἐϑισμός in Posidonii de educatione opinionibus multum valuit, qui 
. quoniam irrationales animi facultates esse contra veterem Stoam censeret, earum 
virtutem sie explicaret: Galen. de Hipp. et Plat. dogm. p. 467 K. ἐν γὰρ ταῖς 
ἀλόγοις τῆς ψυχῆς δυνάμεσιν ἐπιστήμας οὐκ &yylyveo0at . .. ἀλλὰ τούτοις μὲν τὴν 
οἰκείαν ἀρετὴν ἐξ ἐϑισμοῦ τινος ἀλόγου παραγίγνεσϑαι. Tota illa Senecae tractatio 
eo tendit, ut facultates partis animi irrationalis, quae pueris natura insunt, non 
extinguendas, sed in rectum modum componendas rationique subiciendas esse compro- 
betur. Quae sententia Posidonii psychologiae plane respondet. Itaque quam Seneca 
vocat iram, idem sonat ac vox Graeca ϑυμός. Si Seneca monet, ne iram nutriamus 
aut indolem retundamus, indoles alia esse non potest, nisi illa animi facultas irra- 
tionalis natura insita. Posidonius ap. Galen.l. l. p. 466 exigit, ut ratio regat 
facultates, quae ϑυμός et ἐπιϑυμία dicuntur, idque ita, ut neque nimis feroces neque 
debiles ac languidae sint. Imago equorum aurigaeque, qua Posidonius l. 1. copiose 
utitur, apud Senecam redit: τέ modo frenis utamur, modo stimulis. In facultatum 
naturalium numero etiam cupiditas vincendi est (Galen. l. 1. p. 459 ὁρῶμεν δ᾽ αὐτὰ --- 
τὰ παιδία — νικᾶν ἐϑέλοντα xai κρατεῖν). Quare ambitio et aemulatio recte 
excolendae sunt: Seneca l. 1. 21, 5 m eertamiünibus adsuescat now mocere velle, sed 
vincere. Quod denique ad superbiam attinet, eandem mediocritatem quam in affectibus 
(Galen. zr. τ. τ. ψυχ. ἠϑ. p. 820: συμμέτρους τὰς τῆς ψυχῆς κινήσεις) efficiendam 
esse elucet: ut sui aestimatio modica aec virtutis fiducia laudandae sunt, ita et 
exsultatio, nimia aestimatio sui, tumor reprehenduntur et animus humilis ac servilis 
abieiendus est, Sen. 21, 4 nihil humile, nihil servile patiatur (puer) et 8 spiritus 
servitule comminuitur. Quae cum ita sint, Senecae capita illa ad Posidonii opiniones 
eognoscendas adhibere sine dubio nobis licet. t 


?) Nam equidem pro certo habeo hunc scriptorem illam εὐγενείας notionem 
plane ignorare, quam Cynici imprimis philosophi vulgari nobilitatis aestimationi 
contrariam effecerunt, qua εὐγένεια et corporis et animi praestantiam, statum 

. supra debilem hominum multitudinem elatum sonabat (cf. Jóel, Der echte u. d. 
xenoph. Sokr. v. II p. 349—61 de Antisthene et Schick. 1. 1. p. 35 adn. 64,, p. 37. 
adn. 69). Quodsi Ps.-Plutarchus quoque εὐγένειαν in prolis facultatibus revera valere 


wc οοτς νὸν λοις 


Alterum sobrietatis praeceptum (1 Ὁ --ὦ A) et in Platonis Legibus 
et in Pythagoreorum institutis legitur: Plat. Leg. 775 B δεῖ μὴ τῶν 
σωμάτων διακεχυμένων ὑπὸ μέϑης γίγνεσθαι τὴν παιδουργίαν, Iamblich. 
De v. Pyth. 211, Ocelli Lucani (Mullach, Fr. ph. Gr. I 388) c. 4, 
quod continet praecepta generationis, μήτε πληρώσει χρῆοϑαι τροφῆς 
ἀκαίρου, μήτε μέϑῃ, μήτε ἄλλῃ τινὶ ταραχῇ. ldem Stoicorum opinionibus 
aptissimum esse ex iis, quae paulo supra exposita sunt!) apparet. Sed 
locis, quos laudavi, eam rem in veterum educandi praeceptis communem 
fuisse et imprimis in ea educandi doctrina viguisse comprobatur, quam 
ante Stoae aetatem apud Peripateticos excultam esse Schickius l. 1. in 
parte altera luculentissime demonstravit. Ex iisdem illis locis apparet 
eam rem copiosius tractandam esse; omnino enim ut coitus summa 
cum abstinentia ac modestia fiat, monet lamblichus: πρώτην uiv εἶναι 
xai μεγίστην πρόγοιαν τὸ προσάγειν ἑαυτὸν... σωφρόνως τε καὶ ὑγιεινῶς 
βεβιωκότα ve καὶ ζῶντα vel Plato: ... περὶ γάμους, ἔν οἷς ἔμφρονα 
μάλιστα εἶναι πρέπει νύμφην καὶ νυμφίον. Sequitur hunc scriptorem eam 
de generatione praecipiendi partem tangere ita, ut praeceptum secundarium 
praebeat, rationem totius rei omittat. Quod ei facile accidit, qui ex 
aliorum scriptis nonnulla excerpit et ea, quae ipsi maxime adrident. 
Non est denique praetermittendum eum de cura matrum praegnantium | 
earumque vivendi modo tacere (cf. quae exponunt Plato, Aristoteles, 
Xenophon, /axsó. zoAw. 1, 3). 


Caput 3. De natura, institutione, exercitatione. 


Ps.-Plutarchus 2 A—3 B de virtutis perfectae condicionibus disserit 
quae sunt φύσις, λόγος vel μάϑησις, ἔϑος vel ἄσκησις. Ac primum quidem 
omnes necessarias esse declarat, nisi defectus virtutis fiat. Quam con- 
dicionum divisionem vulgarem ac tritam fuisse pernotum est. Ut in 
artibus ac scientiis (Ps.-Plut. 0 κατὰ τῶν τεχνῶν καὶ ἐπιστημῶν λέγειν 
eióDauer)?), sic in sapientia atque virtute valebat?) Neque sane ex ea 
re quicquam efficitur: id quaerendum est, quae ratio inter illas con- 
diciones intercedat. 


censet, Schickium recte iudicasse puto, pui tali opinioni ,altgriechische Anschauungen* 
inesse censet. Quare cavendum est, ne in opinione, quae quin plane vulgaris sit 
nihil obstat, philosophiae ullius doctrinam reconditam indagemus. 

1) cf. Ps.-Plut.: gíAowot vàg xai μεϑυστικοὶ γίνεσϑαι φιλοῦσιν, ὧν ἂν τὴν 
ἀρχὴν τῆς σπορᾶς οἱ πατέρες ὃν μέϑῃ ποιησάμενοι τύχωσιν. 

?) artium seientiarumque ratio in mores ac virtutem transfertur etiam ab 
Aristot. Pol. 1337 a 18 πρὸς πάσας δυνάμεις xai τέχνας... δῆλον xai πρὸς τὰς 
τῆς ψυχῆς πράξεις. 

3) de multis locis praecipue Philonis v. Wyttenbachium. Animadv. ad 2 A. 


Ps.Plutarchus naturae defectum (2 Οὐ τοὺς οὐκ εὖ πεφυκότας) 
aliquatenus recta disciplina atque usu emendari posse censet. Et 2 Ὁ 
quanta sit vis ἐπιμελείας et πόνου multis exemplis adhibitis exponit 
i. e. consuetudinis, quae hoc loco ἔϑος et μάϑησιν complectitur natura 
opposita (cf. 3.A Z5 xai διδασκαλίαι xal βίων àyoyai. Quod item 
apud ceteros scriptores occurrit: ubique fere condiciones illae eo 
consilio distribuuntur, ut institutionis ususque momentum in perfectione 
adipiscenda probetur. Comparemus e. g. Xenophontis sententiam: Cyrup. 
VIII 5, 75 ἀλλ᾽ ὥσπερ xal ai ἄλλαι τέχναι ἀμεληϑεῖσαι μείονος ἄξιαι y 
γγνονται καὶ τὰ σώματά γε τὰ εὖ ἔχοντα, ὅπόταν τις αὐτὰ ἀνῇ ἐπὶ δᾳδιουρ- 
γίαν, πονήρως πάλιν ἔχει, οὕτω καὶ σωφροσύνη x. τ. 4. Quamquam sensus 
alius est, verba et argumenta similia sunt (αΐ ἄλλαι τέχναι —Ps.-Pl. 
2 A, ἀμελεῖν --- 2 C sq. de vi ἐπιμελείας et E ἀμεληϑεῖσα etc., ocóuava — 
2E ποία δὲ σώματος ἰσχύς x. v. A, ἐπὶ δᾳδιουργίαν — ἃ O δᾳϑυμία). 
Praeterea Memor. I 2, 23 (ἄσκησις), I 6, 7 (ubi naturam usu superari 
demonstratur: oí φύσει ἀσϑενέστατοι τῷ σώματι μελετήσαντες τῶν ἴσχυρο- 
τάτων ἀμελησάντων κρείττους... γίγνονται, cf. Ps.-Plut. 2 D—F τὸ παρὰ 
φύσιν τῷ πόνῳ τοῦ κατὰ φύσιν ἐγένετο κρεῖττον), ll 1, 28 (πόνος et ἐπι- 
μέλεια), ΠΤ 9, 1 (πάντας χρὴ καὶ τοὺς εὐφυεστέρους καὶ τοὺς ἀμβλυτέρους 
τὴν φύσιν... καὶ μανϑάνειν καὶ μελετᾶν), IL 6, 39, III 3, 11. Adiciendum 
est, quod Ps.-Plutarchus in exemplo affert, 2 E ἀλλ᾽ ἀμεληϑεῖσα (γῆ) χεο- 
σεύεται xai ὅσῳ τῇ φύσει βελτίων &oxív, τοσούτῳ μᾶλλον ἐξαργηϑεῖσα δι 
ἀμέλειαν ἐξαπόλλυται, i. e. optima quaeque natura maxime cura atque 
exercendo eget; cf. Xenoph. Mem. IV 1, 3 ἐδίδασκεν (Σωκράτης), ὅτι oi 
ἄρισται δοκοῦσαι εἶναι φύσεις μάλιστα παιδείας δέονται x. v. 4. Sequuntur 
exempla, quo in numero equus utrimque pariter illustratur: Xenoph. 
τῶν τε ἵππων τοὺς εὐφυεστάτους ϑυμοειδεῖς τε xai σφοδροὺς ὄντας, ei μὲν 
ἐκ νέων δαμασϑεῖεν, χρηστοτάτους ... γιγνομένους, ei δὲ ἀδάμαστοι γένοιντο, 
δυσκαϑεκτοτάτους --- Ps.-Plut. 2 F τίνες δ᾽ ἵπποι καλῶς πωλοδαμνηϑέντες 
οὖκ εὐπειϑεῖς ἐγένοντο. .., τίνες δὲ ἀδάμαστοι μείναντες οὐ σκληραύχεγες 
καὶ ϑυμοειδεῖς ἀπέβησαν; Platonem eodem modo sensisse constat: Phaedr. 
354 C, Leg. 795 (Z0oc naturae superius), 797 E (ἔϑος et βίου ἀγωγή), 
Polit. 491 D παντὸς σπέρματος πέρι... ἴσμεν, ὅτι τὸ μὴ τυχὸν τροφῆς, 
ἧς προσήκει ἕκάστῳ, μηδ᾽ ὥρας μηδὲ τόπου, ὅσῳ ἂν ἐρρωμενέστερον ἢ; 
τοσούτῳ πλειόνων ἐνδεῖ τῶν πρεπόντων, (item ψυχαί). Corporis exemplum 
(Ps.-Pl. 2 E) et γυμνασίας vis pariter exprimitur Theaet. 153 B ἥ τῶν 
σωμάτων ἕξις οὐχ ὑπὸ ἡσυχίας μὲν καὶ ἀργίας διόλλυται, ὑπὸ γυμνασίων 
δὲ καὶ κινήσεων ὡς ἐπὶ πολὺ σῴζεται; Quare huius capitis argumentum 
a Socraticorwum vel potius eorum aetatis!) cogitationibus alienum non 


1) Eadem fere sententia Isocratis est: Περὶ ἀντιδ. 186 ταῦτα... . κατὰ πασῶν 
λέγομεν τῶν τεχνῶν; natura quidem potior est, sed (191) κἀκείνους ἴσμεν τοὺς 

esse conspicuum est. Eaedem cum sint in philosophiae parte cohortativa, 
quod educationem atque institutionem omnibus necessarias esse de- 
monstrant, apud posteros semper eas viguisse consentaneum est. Ut haec 
adferam: Epictetus Diss. II 9, 18 Sch. διὰ τοῦτο παραγγέλλουσιν οἵ φιλόσοφοι 
μὴ ἀρκεῖσϑαι μόνῳ τῷ μαϑεῖν, ἀλλὰ xal μελέτην προσλαμβάνειν, εἶτα ἄσκησιν 
x.1. À. vel Musonius ap. Stob. Ecl. II 198, 9 W. τὸ ἔϑος ἐδόκει εἶναι 
ἀνυσιμώτερον (τοῦ λόγου), ibid. 288, 26... διδακτέον... deinde ἐϑισϑέον 
vel Lucianus Anach. c. 20: φύσις, παίδευσις, μαϑήματα.... ὕφ᾽ ὧν τά τὲ 
εὐφυῶς διακείμενα βελτίω παρὰ πολὺ γίγνοιτ᾽ ἂν καὶ τὰ φαύλως ἔχοντα με- 
τακοσμοῖτο πρὸς τὸ βέλτιον. Consimilem vero locum Seneca praebet Ep. 
50, 6 sed nec induraía despero. nihil est, quod non expugnet pertinax 
opera (cf. πόνος) et intenta ac diligens cura (ef. ἐπιμέλεια):. robora 4n 
rectum. quamvis flexa revocabis, curvatas trabes calor explicat et aliter 
nalae in id finguntur, quod. usus mosler exigit (cf. τὸ παρὰ φύσιν... 
τοῦ κατὰ φύσιν ἐγένετο κρεῖττον). Res eadem est, exempla miro modo 
contraria ratione comparantur. Neque solum apud Stoicos vel eos, qui iuxta 
sunt, talis opinio valet, quam per se Cynicorum rationi maxime respondere 
negari non potest, sed latior erat: secundum Ilamblich. De v. Pyth. 
201 sq. educatio a prima aetate instituenda est, 203 ταχέως γὰρ ἐξ- 
ίστασϑαι τὸ ζῷον ξαϑέν ve xal ὀλιγωρηϑὲν sic κακίαν ve xai φαυλότητα et. 
de ἐϑισμῷ 204 οὐκοῦν ἐπί γε τῶν λοιπῶν ζῴων τοῦτο δρᾶσθϑαι συμβαῖνον, 
ὅσα ὑπ᾽ ἀνϑρώπων παιδεύεται, ἄλλ᾽ εὐθὺς ἐξ ἀρχῆς, τόν τε σκύλακα xoi 
τὸν πῶλον, ταῦτα συνεϑίζεσϑαί τε καὶ μανϑάνγειν, ἃ δεήσει πράττειν αὐτοὺς 
τελειωϑέντας; id. Protrept. c. 6 et ap. Stob. Ecl. II p. 229, 5 W. et 
De v. Pyth. 209 δεῖν οὖν τούς τε παῖδας καὶ τὰς παρϑένους iv πόνοις τὲ 
xal γυμνασίοις xal καρτερίαις ταῖς προσηκούσαις τρέφειν τροφὴν προσφέ- 
θοντας τὴν ἁρμόττουσαν φιλοπόνῳ τε καὶ σώφρονι καὶ καρτερικῷ βίῳ. Ex 
hoe loco Schickius l.l. p. 27, adn. 49, ubi Iamblichi fontem — nempe 
iure — Aristoxenum fuisse ait, laborum et durae exercitationis com- 
mendationem Peripateticorum quoque propriam fuisse concludit. Cum 
Iamblichi autem opinione facillime comparari posse, quae Ps.-Plut. hoc 
loco et 8 C, D, 9 D, 12 € profert; quare in huius scriptoris sententiis 
Stoicorum vel Cynicorum vestigia agnoscere minime oportere. Cui sen- 
tentiae equidem plane adsentior. Mihi quoque loélius non recte iudi- 
casse videtur, qui l. l. p. 51, adn. 1 de hoc Ps.-Plutarchi capite scribat 
,es strotzt von kynischen Tendenzen*. Nam nemo quidem negabit, 
quae ile vir doctus argumenta adfert, refutari non posse, cum 


καταδεεστέραν... τὴν φύσιν ἔχοντας .. ταῖς ἐπιμελείαις προέχοντας, ὅτι γίψνονται 
κρείττονες οὐ μόνον ἑαυτῶν ἀλλὰ καὶ τῶν εὖ μὲν πεφυκότων, λίαν δ᾽ αὑτῶν κατ- 
ημεληκότων; cf. praeterea 209 ταῖς φιλοπονίαις ἁλισκομένας ct Ps.-Pl. 2 C τὰ χαλεπὰ 
ἐπιμελείαις ἁλίσκεται. 

ommes res, de quibus hic quaestio est, in Cynicorum opinionibus sine 
dubio viguerint: sed locis, quos contulimus, eas res reliquis quoque 
philosophis atque temporibus quibusdam vulgo etiam notas communes- 
que fuisse satis demonstrari puto. Quodsi Io8lius fortasse recte (sed 
cf. de hac re Schickium 1. 1. p. 31 et Iamblichi verba De v. Pyth. 209, 
quae supra laudavi) exemplum Lycurgi eiusque canum ex Cynico quo- 
dam fonte derivat (l. l. p. 50 sq.), tamen apud Ps.-Plutarchum de totius 
capitis origine nihil ea observatio efficit. 

Repetamus nunc, quod supra effecimus: in illa condicionum di- 
visione earumque ratione mutua explicanda nihil fere esse videtur, quod 
non multorum philosophorum commune fuerit. Sed scriptor iam accu- 
ratius eam sententiam ad mores et educationem applicat: 3 A xai γὰρ 
τὸ ἦϑος ἔϑος ἐστὶ noÀvyoórviov καὶ τὰς ἠϑικὰς ἀρετὰς ἐϑικὰς ἄν τις λέγῃ, 
οὐκ ἄν τι πλημμελεῖν δόξειεν. Qui locus ansam praebet, ut accuratius 
philosophos excutiamus. Atque neminem fugit verba, quae attuli, quam 
maxime Aristoteli et Peripateticis*) respondere: Eth. Nic. Π 1108 ἃ 
18 ἡ δ᾽ ἠϑικὴ ἀρετὴ ἐξ ἔϑους περιγίγνεται. ὅϑεν xai τοὔνομα ἔσχηκε μιριρὸν 
παρεκκλῖγον ἀπὸ τοῦ ἔϑους vel Arius Didym. de doctrina Peripatetica 
Stob. Ecl. II p. 116 W.: τὸ μὲν οὖν ἦϑος τοὔνομα λαβεῖν φησιν ἀπὸ τοῦ 
ἔϑους.... δὲ ὃ καὶ τὴν ἠϑικὴν (ἀρετὴν) ἐϑικὴν εἶναι x. τ. À. (cf. Eth. Nic. 
1144 b 4—9, Eth. Eud. 1220 à 39—-b 2). Tamen concedendum est eam 
quoque sententiam, qua ἦϑος ex ἔϑος derivatur, latius vagatam esse. 
Iam Platonis est: Leg. 792 Α xvowóratov yàg οὖν ἐμφύεται πᾶσι τότε 
τὸ πᾶν ἦϑος διὰ ἔϑος. Sed etiam Chrysippus et Stoici ita censebant: 
Alexander, de fato c. 27, p. 88: «à δὲ ἤϑη τῶν ἀνϑοώπων toi xai τοιὰ 
διὰ τῶν διαφερόντων 200v γίνεται. Nihilosetius in Ps.-Plutarchi verbis 
Peripateticorum imitationem equidem agnoverim. Nam verbis ἄν τις 
λέγῃ κ. τ. λ. Scriptor eos respicere videtur, qui 70«xàc ἀρετάς easdem 
esse docent atque ἐϑικάς, 1. e. qui et ἠϑιυκάς et ἐϑικάς virtutes habent. 
Quos solos vel ante ceteros Peripateticos fuisse comprobari potest, si 
qua psychologia ea opinio nitatur intellegimus. Plato quamquam Z$oc et 
ἐϑίζειν iam permagni aestimat, ἐϑιυκὰς ἄρετάς ignorat. Aristotelis autem 
distinctio pervulgata est: Eth. Nic. 1108 ἃ 14 διττῆς δέ τῆς ἀρετῆς οὔσης, 
τῆς μὲν διανοητικῆς, τῆς δὲ ἠϑικῆς, ἣ μὲν διανοητικὴ τὸ πλέον ἐξ διδασκαλίας 
ἔχει καὶ τὴν γένεσιν καὶ τὴν αὔξησιν... ἣ δ᾽ ἠϑικὴ ἐξ ἔϑους περιγίνεται. Quo 
fit, ut tota educatio in duas partes distribuatur, in ἐϑισμόν, quo virtutes 
ethicae formantur, et institutionem rationalem. Stoici deinde ad Socratis 
opinionem reverterunt: virtus sola in sapientia est, partes, quae dicuntur 
irrationales animi, non sunt et, quae eis attribui solent, ex falsa rerum 


1). ef. etiam Iamblichum ep. ad Sop. ap. Stob. Ecl. II 233 W. 

cognitione proficiscuntur; virtus igitur sola doctrina efficitur. Num igitur 
quis in vetere Stoa virtutes quaerere potest, quae ex ratione ac sa- 
pientia nihil habent, sed sola consuetudine constant? Verbis Chrisippi, 
quae supra attuli, nihil aliud nisi mores hominum apud alios alios 
consuetudine fieri indicatur, sed minime virtus (ἀρετή) ex ἔϑει derivatur. 
Contra mediae Stoae doctrina Platonis Aristotelisque imitationem prae . 
se fert; in eos auctores tota eius, praecipue Posidonii,!) psychologia 
revocanda est. Consuetudinis (ἐϑισμοῦ) igitur momentum apud Peripate- 
ticos eosque, qui eos secuti sunt, maximum fuisse concludi potest. Quod 
in edueando plurimum valet: ante institutionem, priusquam ratio in : 
pueris perfecta est, virtutes consuetudine efficiuntur (Aristot. Pol. 1336 a. 
18 πάντα γὰρ ὅσα δυνατὸν ἐϑίζειν, εὐθὺς ἀρχομένῳ βέλτιον μὲν ἐϑίζειν, ἔκ 
προσαγωγῆς δ᾽ ἐϑίζειν, 1887 ἃ 18 δεῖ... προεϑίζεσϑαι). Neque denique 
desunt alia, quae in hoc Ps.-Plutarchi capite doctrinam Peripateticam 
redoleant: cf. Arium Didym. l. 1. ὧν yàg ἔκ φύσεως ἀρχὰς ἔχομεν καὶ 
σπέρματα, τούτων τὰς τελειότητας περιποιεῖσϑαι τοῖς ἔϑεσι καὶ ταῖς ὀρϑαῖς 
ἀγωγαῖς (cf. ibid. 118, 5 et Aristot. Eth. Nic. 1108 ἃ 24 τελειοῦσϑαι δὲ 
— τὰς ἀρετὰς — διὰ τοῦ ἔϑους) et Ps.-Plut. 2 A ἀρχαί--- ἀκρότητες. Ad- 
iciamus nune locum sane non magni momenti, Diog. Laert. V 1, 18: 
Aristoteles τριῶν ἔφη δεῖν παιδείᾳ: φύσεως, μαϑήσεως, ἀσκήσεως. Accedit. 
locus, qui postea iterum erit tangendus, tamen hic quoque, si aliis 
argumentis adicitur, valet. Seriptor 2 C Pythagoram, Socratem, Pla- 
tonem valde admiratur, quod omnes virtutis absolutae condiciones eis 
acciderunt: εὐδαίμων μὲν οὖν xal ϑεοφιλής, εἴ τῳ ταῦτα πάντα ϑεῶν τις 
ἀπέδωκεν. Non igitur omnes homines natura ad perfectionem pervenire 
possunt; sunt, quibus deorum benevolentia egregia quaedam indoles 
data sit. Talem opinionem, qua naturae praestantia ex deorum voluntate 
pendet, iam Aristoteles expressit Eth. Nic. 1179 b 20 τὸ μὲν οὖν τῆς 
φύσεως δῆλον, ὅτι οὐκ ἐφ᾽ ἡμῖν ὑπάρχει, ἀλλὰ διά τινας ϑείας αἰτίας τοῖς 
ὡς ἀληϑῶς εὐτυχέσιν ὑπάρχει. Apud posteros vero Peripateticos eam 
plus valuisse constat?): Eth. Eud. 1224 a 23 praeter condiciones φύσιν, 
μάϑησιν, ἄσκησιν additur ἐπιπνοίᾳ δαιμονίου τινὸς... ἢ διὰ τὴν τύχην" 
πολλάκις γὰρ ταὐτόν φασιν εἶναι τὴν εὐδαιμονίαν καὶ τὴν εὐτυχίαν. 

Sed quamvis multa in Peripateticos nos revocent, audiatur et 
altera pars! Quae scriptor hoc capite tractat, nonnullis Chrysippi verbis 


1) cf. Galen. De Hipp. et Pl. d. 466 K. τῶν uev yàg ἀλόγων τῆς ψυχῆς με-" 
οῶν ἀνάγκη xai τὰς ἀρετὰς (àAóyovg» εἶναι, τοῦ λογιστικοῦ δὲ μόνον λογιστικὴν 
y. 4. 

?) Simile est Platonis illud ϑείᾳ μοίρᾳ. 

3) v. Zeller, Philos. d. Griech. v. II 2? p. 704; Arist. Eth. Eud. VIII 2, 
p. 1246 b 37, Magna Mor. II 8. 

non minus respondere videntur. De virtutis condicionibus idem ille 
philosophus censuit: Alex. Aphrod. de anim. II 159 a ἢ μὲν φύσις 
. οὐχ ὁμοία πάντων, ἄλλ᾽ ἔχει διαφοράν. ... μεγίστην δὲ ἰσχὺν ἣ φύσις ἔχει 
πρὸς τὸ τοιοὺς ἢ τοιοὺς γίνεσϑαι, μετὰ δὲ τὴν φύσιν τὰ ἔϑη, ἐξ ὧν ἀμφοτέρων 
καὶ ἣ προαίρεσις ποιὰ γίνεται, id. de fato c. 27 p. 88 ἐφ᾽ ἡμῖν τέ ἐστιν 
ἣ τῶν ἀρετῶν κτῆσις καὶ obx ἄχρηστοι... ἣ διὰ τῶν βελτιόνων ἐϑῶν κατὰ 
τοὺς νόμους ἀγωγή x. t. 4. Comparantur praeterea a Dyroffio Alex. de 
an. 160 a διὸ πολλῶν καλῶς πρὸς ἀρετὴν πεφυκότων φαυλότερόν τινες 
πεφυκότες ἀμείνους γίνονται πολλάκις τὴν ἔνδειαν τῆς φύσεως ἰασάμενοι τῇ 
παρ᾽ αὐτῶν ἐξουσίᾳ cum Ps.-Plut. 2 C, deinde Ps.-Plut. 3 B (ὄϑη, διδα- 
σκαλίαι, βίων àyoyat) cum Alex. de fat. p. 88 δ ἀσκήσεώς τε xai διδα- 
σκαλίας et Plut. Stoic. rep. 1043 D ἀγωγαί, ἔϑη. Sed nonne perspicuum 
est omnia haec iis cogitationibus inserenda esse, quas omnium fere 
inde a Socraticis philosophorum communes fuisse supra apparuit? Alius 

eontra locus plus valet, 2 Α ἀρχαί — προκοπαί — χρήσεις — áàxpgótjtec!); 
quae verba Stoica esse negari non potest. Neque denique quemquam 
fugit pleraque huius capitis non minus Stoicis quam Peripateticis 
vindieari posse; nam quae vere ac genuine Peripatetica repperimus, 
magis subaudienda sunt, quam a scriptore exponuntur. Tamen si iterum 
utriusque sectae naturam respicimus, id pro certo haberi potest: philo- 
sophus vere Stoicus eas res nempe alio modo tractavisset. Nam ante 
omnia de instituendo ac docendo (μάϑησις) multo copiosius egisset, id 
quod hic scriptor solo initio breviter tangit. Sed quoquo modo res se 
habet: cum et Peripatetica sine dubio et Stoica, ut videtur, sentiantur, 
facillimum est conicere cogitationes non utriusvis scholae genuinas, sed 
mixtas esse. Quae philosophia Peripatetico-Stoica ad tempora 
post mediam Stoam sita nos deducit. Veteris contra Stoae doctrinam, 
praecipue Chrysippum auctorem esse cur coniciamus, ne una quidem 
causa gravior est, at nonnulla magna cum probabilitate contraria sunt. 


Caput 4. De nutrieum, servulorum, paedogogorum 
moribus. 


Praeceptum, quo scriptor monet, ut matres liberos ipsae nutriant 
(3 C—D)J, etsi per se certam quandam philosophiam non sapit, tamen 
quale hic legitur Stoicis fortasse vel potius populari quae vocatur 
philosophiae attribuendum esse videtur. Quam sententiam pleraque, 
quae alibi de eadem re invenimus, probant. Sed de ea re copiose 
investigavit Schickius 1. l. p. 3, ubi ad Favorini diatriben a Gellio 


!) Ceterum hoc verbum apud Aristotelem quoque legitur simili modo usurpatum 
Eth. Nic. 1107 a 8 (Schickius 1. 1. p. 40). 

N. A. XII 1 traditam similitudines comparat!) Qui vir doctus illud 
praeceptum una cum liberorum primae educationis doctrina (παίδων 
τροφή), de qua paulo post accuratius agendum erit, tractans Ps.-Plutarchi, 
Quintiliani, Taciti locos in Stoicum fontem, Chrysippum dico, revocat, 
sed ex Favorini Soranique argumentis educationis vel nutritionis doc- 
trinam iam ante Stoicos imprimis a Peripateticis excultam esse con- 
cludit. Non igitur esse videtur, cur Ps.-Plutarchi verba e Stoa ipsa 
deriventur. Nisi forte quis hae sententia colorem Stoicum comprobat: 
3 C δηλοῖ δὲ καὶ ἣ φύσις x. v. À4.... σοφῶς δὲ ἄρα xai 1) πρόνοια διττοὺς 
ἐνέϑηκε ταῖς γυναιξὶ τοὺς μαστούς collatis Ciceronis verbis Tusc. disp. 
II 51, 128... ut intellegamus .. haec omnia esse opera providae soller- 
lisque naturae, quae multiplices fetus procreant . . 18. mammarum data 
est multitudo. Quod argumentum nempe in Stoicorum de providentia 
locorum numero erat. Quamquam ad Ps.-Plutarchi δηλοῖ... ἣ φύσις 
Aristotelis quoque verba De an. gen. IV 8, 776 a 16 τῆς γὰρ τροφῆς 
χάριν .. ἐποίησεν ἣ φύσις comparari possunt. Sed de hoc loco nisi una 
cum iis, quae sequuntur, iudicari non potest: tamen id quidem certum 
est Ps.-Plutarchi verbis nihil inesse, quo Stoicum fontem ipsum suspi- 
cari cogamur, neque obstare quicquam, quin coniciamus, si res per se 
spectatur. 

Praecepta quae sequuntur (3 E—4 A vel 5 C, sed de paedagogo 
et magistro separatim agere statui) ita complecti possumus: cum 
puerorum natura facillime afficiatur et in imitatione versetur, providendum 
est, ut nutrices, servuli, paedagogi, quicumque circa ilos sunt, quam 
optimis moribus ac tales sint, quales pueros fieri volumus. Eodem 
pertinent, quae legimus 12 D ἀπείργειν προσήκει τοὺς παῖδας τῆς πρὸς 
τοὺς πονηροὺς ἀνθρώπους συνουσίας" ἀποφέρονται γάρ τι τῆς τούτων κακίας, 
18 C ἐκδιωκτέον δ᾽ οὖχ ἥκιστα καὶ τὰς τῶν συμφοιτητῶν μοχϑηρίας, 
14 Α---Β, ubi ut patres filiis morum exempla sint, exigitur. Atque tales 
cogitationes, priusquam accuratius indagamus, quin omnium, qui de 
- morum eruditione egerunt, aliquo modo communes fuerint, dubium esse 
non potest. Plato primus eas res copiose exposuit et posteros scriptores 
de eo omnes fere aliquatenus pendere verisimile est. Quare cuiusvis 
Scriptoris in ea re cum Platonis sententia consensus sane non 
multum valet, tamen ostendendus esse videtur. Platonis loci praecipui 
sunt: Pol. 377 Β.. ἀρχὴ παντὸς ἔργου μέγιστον, ἄλλως τε καὶ νέῳ xai 
ἁπαλῷ ὅτῳοῦν" μάλιστα γὰρ δὴ τότε πλάττεται καὶ ἐνδύεται τύπος, ὃν ἄν 

1. Ubi Clementis Alex. sententia non erat neglegenda, quamquam ad rem 
nihil novi efficitur: Παιδαγν. I 6, 49 αἵματος γὰρ φύσις τοῦ γάλακτος ἡ δύσις xai 
σηγὴ τροφῆς τὸ γάλα, ᾧ δὴ καὶ γυνὴ δήλη τεκοῦσα ἀληϑῶς καὶ μήτηρ, ÓU ob 
καὶ φίλτρον εὐνοίας παραλαμβάνει. "Totam rem breviter expressam hie habemus. 

uc βούληται ἐνσημήνασϑαι ἕκάστῳ, ibid. 378 E ὃ ἂν τηλικοῦτος ὧν λάβῃ 
ἐν ταῖς δόξαις, δυσέκνιπτα καὶ ἀμετάστατα φιλεῖ γίγνεσϑαι, Leg. 671 B 
(in bibendo) τὰς ψυχὰς μαλϑακωτέρας γίγνεσϑαι καὶ νεωτέρας, ὥστε εὖα- 
γώγους συμβαίνειν τῷ .. ἐπισταμένῳ παιδεύειν τε καὶ πλάττειν, καϑάπερ 
ὅτ᾽ ἦσαν νέοι, ibid. 681 B ἑκάστους τὰς ἑαυτῶν ἂν αἱρέσεις εἷς τοὺς παῖδας 
ἀποτυπουμένους. Quae si cum huius scriptoris argumentis conferuntur, 
verba vel eadem vel consimilia esse apparet: ἅπαλὸς utrimque, πλάττειν — 
εὔπλαστος, ἐνδύεται τύπος et ἀποτυπουμένους --- ἐναποτυποῦνται. Haec 
vero sententia nempe tota e Platone derivanda est: 8 E ὥσπερ γὰρ 
τὰ μέλη τοῦ σώματος εὐθὺς ἀπὸ γενέσεως πλάττειν τῶν τέκνων ἀναγκαῖόν 
ἔστιν, ἵνα ταῦτα ὀρϑὰ καὶ ἀστραβῆ φύηται, τὸν αὐτὸν τρόπον ἐξ ἀρχῆς τὰ 
τῶν τέκνων ἤϑη δυϑμίζειν προσήκει coll.Platonis Leg. 789 φράζωμεν... 
τὸ γενόμενον δὲ πλάττειν τε οἷον κηρινόν, ἕως ὑγρόν, Pol. 377 C πείσομεν 
τὰς τροφούς τε καὶ τὰς μητέρας .. πλάττειν τὰς ψυχὰς αὐτῶν πολὺ μᾶλλον 
ἢ τὰ σώματα ταῖς χερσίν. Vocabuli δυϑμίζειν usus ilustratur ex Phaedr. 
258 B τὰ παιδικὰ πείϑοντες καὶ δυϑμίζοντες et respondet ea vox Platonis 
virtuti, quae εὐρυϑμία est. Eandem Platonis imitationem cognoscas apud 
Plutarch. E? διδακτ. ἣ ἀρετή 489 Ἐ' πρῶτον γὰρ οὗτοι (sc. oí παιδαγωγοί) 
λαμβάνοντες ἔκ γάλακτος, ὥσπερ aí τίτϑαι ταῖς χερσὶ τὸ σῶμα πλάττουσιν, οὕτω 
10 ἦϑος δυϑμίζουσι τοῖς ἔϑεσιν. Comparatio porro animi et cerae apud 
Platonem non rara est: Theaet. 191 C saepiusque, Leg. 633 D, 789, item 
σφραγίς 'T'heaet. 192 A. Quae denique de fabulis narrandis scriptor profert, 
ea e Platonis sententia esse ipse confitetur (Pol. 377 B sq.). Quare Ps.- 
Plutarchum vel eius fontem in ea re cum Platone plane consentire con- 
cludi potest. Cuius in Politeias libris curam nutricum, matrum, eorum, 
quibuscum infantes sunt, maximam esse omnibus notum est. Neque deinde 
ab aliis scriptoribus ea res neglegebatur. Aristoteles aeque ac Plato 
summam inde a prima aetate curam adhibendam esse censuit, cf. Pol. VIT 
1936 a 10 πρὸς τὸ μὴ διαστρέφεσϑαι τὰ μέλη δι ἁπαλότητα... τὸ σῶμα 
ποιεῖ τῶν τοιούτων ἄστραβές, ib, 30 καὶ περὶ λόγων δὲ καὶ μύϑων... 
ἐπιμελὲς ἔστω τοῖς ἄρχουσιν x. τ. λ., ib. 39 usum malorum hominum et 
servorum reprehendit, ib. b 6... ὅπως μήτε λέγωσι (of νέοι) μήτε ἀκούωσι 
μηδὲν τοιοῦτον ἢ). Atque tales res sine dubio — ut iterum quod supra 
contendi, dicam — omnium, qui mores tractant, loci communes sunt 
et in vulgaribus et in philosophorum praeceptis versantur. Addere 
liceat complures locos. Ps.-Isocrates πρὸς Δημόν. 9 quam praeclarum 
Demonico virtutis exemplar pater sit, exponit, (11) πρὸς ὃν δεῖ ζῆν o 
ὥσπερ πρὸς παράδειγμα, ibid. 45 eos amicos Demonicus quaerat, qui 
mores corrigant melioresque faciant; Dii Pythagorei verba (Stob. Ecl. 


! De vi et boni et mali exempli Xenophon quoque copiose egit, cf. Cyrup. 
I 2, 8, VII 5, 85, Mem. I 2, 20 et Ps.-Plut. locos similes 14 B, 12 D, 18 F. 

IV p. 487, 8 H.) ἐγὼν... ποτιβλέπων ἅπαντα τὰ νέα φυλακῆς τε καὶ ἐπι- — 
μελείας δεόμενα... περὶ τὸν πρᾶτον καιρὸν τᾶς αὐξήσιος. τῷ ἀκροσφαλέως 


ἔχεν ποτὶ σωτηρίαν ὑπέλαβον μὴ παρέργως δεῖν αὐτῶν με φυλάσσεν τὰν 
ἀσϑένειαν, Diogenes apud Stob. Ecl. II p. 216 W,. ἔλεγε τὴν τῶν παίδων 
ἀγωγὴν ἐοικέναι τοῖς τῶν κεραμέων πλάσμασιν (cf. ázadóc . .. σχηματίζουσι 
καὶ óvOuíLovow . ... τελείους γενομένους ἀμεταπλάστους γίνεσϑαι). Iamblichus 
epist. ad Sopatr., Stob ibid. 233: de Platonis Leg. 765 E initium capit: 
παντὸς ζῴου xal φυτοῦ ἣ πρώτη βλάστη καλῶς δρμηϑεῖσα πρὸς τὴν ἑκάστου 
ἀρετὴν κυριωτάτη, deinde p. 284, 4 ἣ ὀρϑὴ παιδεία... σπέρματα τῶν 
ἀρετῶν ἤδη προκαταβαλλομένη ) καὶ ἔν ἁπαλαῖς ἔτι καὶ ἀβάτοις ψυχαῖς 
ϑαυμαστὴν οἰκείωσιν ἐμποιοῦσα πρὸς τὴν τῶν καλῶν ἐπιτήδειαν; verbis 
sequentibus quanti sit omnium, qui circa infantes sunt, exemplum, 
exprimitur 234, 7 πρῶτον μὲν οὖν διὰ τῶν αἰσϑήσεων ἕν πατρὶ xal μητρὶ 
καὶ παιδαγωγῷ καὶ διδασκάλῳ προτείνει παράδειγμα τῶν καλῶν ἔργων, 
deinde τὰ σπουδαῖα ἤϑη solis ἔϑεσιν fieri demonstratur, id quod supra 
praecipue Peripateticis vindicatum est. Quam  lamblichi epistulam 
Ps.-Plutarchi libello multis modis similem esse negari non potest. Nunc 
ad Stoicos transeamus atque id praecipue indagare conemur, num 
quid in ea re inter veterem ac mediam Stoam interfuerit. Quam quae- 
stionem cum iis, quae supra de :consuetudinis (iOwuóc) vi exposita 
sunt, arte coniunctam esse consentaneum est. Chrysippum in libro 
de puerorum educatione conscripto eas res copiose tractavisse e Quin- 
tiliani Institutione oratoria concluditur. Qui ilum laudat Inst. or. I 
l, 4... nutricibus; quas si fieri posset, sapientes Chrysippus optavit, certe 
quantum. res palerelur, optimas eligi voluit. Idem deinde exigitur de 
pueris servulis (8) et paedagogis, I 2, 6—8 de malis parentum exem- 
plis agitur: fit ex his consuetudo, inde natura. Quorum praeceptorum 
ratio exhibetur I 1, 5 matura lenacissimi sumus eorum, quae rudibus 
animis percepimus, sequuntur exempla (sapor ac vasa, lana et colores). 
Deinde I 1, 15 melius autem, qui nullum tempus vacare cura volunt, 
μέ Chrysippus; nam 4s, quamvis nutricibus trienniwm dederit, tamen ab 
illis quoque am formandam quam. optimis institutis mentem infantium 
iudicat, Y 10, 32 el Chrysippus etiam | nutricum lli, quae adhibetur 
infantibus adlectationi, suum. quoddam carmen adsignat. Num Chrysippi 
liber Quintiliani fons fuerit vel quatenus ab eo adhibitus sit, nunc 
non est quaerendum: ea quae attuli quaeque sola in hae quaestione 
valent, pro certo illi philosopho attribui possunt. Quibus ex locis 
. sequitur Chrysippum de ea re diligentissime praecepisse atque omnium, 


!) Item Ps.-Plut. 2 B: γῆ, pvrovoyóg, σπέρματα — 1) ψυχή, ὁ παιδεύων, ai 
τῶν λόγων ὑποϑῆκαι καὶ τὰ παραγγέλματα. Hoc quoque loeo (4 C) comparatio ab 
agricultura petita adhibetur, 

qui cirea pueros suut, curam summam habuisse (Dyroffius l. 1. p. 246 
et passim). Eandem curam omnium Stoicorum fuisse facile demon- 
. Stratu est nec multum hic refert, utrum e Chrysippi libro vel opinione 
ceteri pendeant necne; cf. Senecam!) De ira II 21, 9, quem Posidonii 
doctrinam hoc loco sequi supra probatum est: pertinebit ad rem prae- 
. eeptores paedagogosque pueris placidos dari. proximis adplieatur omne 
quod tenerum est et im eorum similitudinem crescit, nutricum et pae- 
dagogorum retulere mox in adulescentiam mores. 

De parentum moribus perversis et malorum hominum usu, a 
quibus infantes inde a prima aetate vitiis imbuuntur, posteris anti- 
quitatis temporibus saepius querelae audiebantur atque in popularis 
quae vocatur philosophiae libris tritae erant. Stoicum colorem plerumque 
facile sentimus. Quintilianus scribit Inst. or. I 2, 6—8 wtnam liberorum 
nostrorum mores non ipsi perderemus! invehiturque in delicias, mollem 
educationem, luxuriam, impudicitiam; Tacitus similia exhibet Dial. de 
or. 28: pueri pristinis temporibus educabantur ab hominibus probatis 
speciatisque moribus; coram qua (sc. subole) neque dicere fas erat, quod 
turpe dictu, neque facere, quod inhonestum factu videretur, ib. 29: at 
nunc natus infans delegatur. Graeculae alicui ancillae, cui adiungitur . . . 
er... servis plerumque vilissimus . .. horum fabulis et erroribus virides 
statim et teneri animi imbuuntur ... quin etiam ipsi parentes . . . adsue- 
faciunt lasciviae οἱ dicacitati, per quae paulatim. impudentia. inrepit. 
Nec minus acriter Iuvenalis patrum exempla mala vituperat; tota satira 
14 in ea re versatur, conferantur v. 32 wiliorum exempla domestica, 
v. 89 quoniam dociles imitandis turpibus ac pravis omnes sumus, v. 47 
mazczima debetur puero reverentia. Sequentes versus perspicuum cum 
Ps.-Plutarcho consensum praebent: 54 corripies nimirum et castigabis 
acerbo | elamore . . . unde tibi frontem liberiatemque parentis, | cum facias 
peiora senex? et Ps.-Plut. 14 A ὡς οἵτινες τοῖς ἁμαρτάνουσιν υἱοῖς ἐπι- 
τιμῶντες τοῖς αὐτοῖς ἁμαρτήμασι περιπίπτουσιν, ἐπὶ τῷ ἐκείνων ὀνόματι 
λανϑάνουσιν ἑαυτῶν κατήγοροι γιγνόμενοι, τὸ δ᾽ ὅλον φαύλως ζῶντες οὐδὲ 
τοῖς δούλοις παρρησίαν ἄγουσιν ἐπιτιμᾶν, μή τί γε τοῖς υἱοῖς 5). Quibus 
exemplis satis probatum esse puto apud omnium temporum Stoicos 
illam curam, de qua quaestio est, valuisse. Tamen non difficile est 
comprobare de hac re inter veterem ac mediam Stoam interfuisse, in 
vitiorum origine iudicanda dico. Quae erat Chrysippi psychologia, qui 


1) Idem saepissime de Fax dies vi atque hominum usu aut pernicioso aut 
profuturo agit, cf. e. g. Ep. 6, 5; 83, 18; 11, 8—10; 123, 6, al. 

?) ef. praeterea Iuven. 14, 1l0sq., Quintil. Inst. or. I 2, 8, Plut. div. cup. 
c. 7, De aud. poet. 86 D (... ὧν ἤκουε τῆς μητρὸς ἀεὶ xai τίτϑης xal νὴ Δία τοῦ 
πατρὸς xai τοῦ παιδαγωγοῦ... .). 

omnes affectus animique perturbationes e falsis opinionibus nasci censeret, 
vitiorum ac malorum causas has fuisse consentaneum est: Galen. de 


Hipp. et Pl. d. p. 459 Κα. τὴν κατήχησιν τῶν πολλῶν ἀνϑρώπων καὶ τὴν 
πιϑανότητα τῶν φαντασιῶν. Hominis naturae nihil mali innatum est, 
omnes natura boni adque virtutem proni sumus (ἡμᾶς οἴκειοῦσϑαι 
πρὸς μόνον τὸ καλόν). Cui sententiae Posidonium, qui in psychologia 
veterem doctrinam refutaret, obstitisse testatur Galen. π. τ. v. wvy. ἠϑ. 
p. 820 K. xai yàg καὶ τῆς κακίας ἐν ἡμῖν αὐτοῖς σπέρμα, xal δεόμεϑα 
πάντες οὖχ οὕτως τοῦ φεύγειν τοὺς πονηροὺς ὡς τοῦ διώκειν τοὺς καϑα- 
οίσοντάς ve καὶ κωλύσοντας ἡμῶν τὴν αὔξησιν τῆς κακίας. Secundum Posidonii 
igitur sententiam hominis natura maculosa ac vitiosa correctione et recta 
consuetudine eget, Chrysippi nihil aliud opus est, quam ut falsa de 
rebus iudicia a pueris removeantur. Galenus l. l ipse contra Stoicos 
pugnat, qui ἅπαντας ἀνϑρώπους εἰς ἀρετῆς κτῆσιν ἐπιτηδείως ἔχειν οἴονται, 
διαστρέφεσϑαι (07) ὑπὸ: τῶν συζώντων et sine dubio Posidonium, quem 
laudat saepius, secutus negat liberos διαστρέφεσϑαι ὑπὸ τῶν γονέων τε 
καὶ παιδαγωγῶν καὶ διδασκάλων. 'lTamen eius quoque opinione, qui 
naturam hominis corruptam et ad vitia proclivem putat, exempla et 
mala et bona maximi in educando momenti esse consentaneum est. 
Ita ἃ Posidonio exemplorum vim minime neglectam esse e verbis eius 


supra collatis apparet. Secundum quem Seneca De ir. II 21, 10 de - | 


puero narravit, qui apud Platonem bene instructus cum patris iracundiam 
vidisset, numquam, inquit, hoe apud Platonem vidé; non dubito, pergit 
Seneca, quin citius patrem imitatus sit quam. Platonem. Apud Senecam 
vero quam saepe hominis naturam vitiosam esse confirmetur, demonstrare 
opus non est (cf. e. g. De ir. II 18; Ep. 90, 44; 94, 30; 11, 1 etc.); 
idem saepissime de perniciosa in moribus vi multitudinis omniumque, 
qui circa nos sunt, quod falsas opiniones nobis inculcant, queritur). 
Non aliter Iuvenalis vitia ex imitatione fieri declarat (v. supra), sed 
cum eo, ut confirmet s. 14, 40 dociles imitandis lurpibus ae pravis 
omnes sumus, et Quintilianus ita censet: Inst. or. I 1, 5 ef haee ?psa 
magis pertinaciter haerent, quae deteriora suni: quando in. bonum verteris 
vitia? Iam quid demonstrare velim, satis apparet: si hic bonos homines 
exigit, ne mala extrinsecus in puerorum animos veniant, ille, ne quae 
natura mala insunt, crescant, sed in rectum vertantur, idem fere revera 
efficitur. Quare in educandi praeceptis hoc quidem loco differentiam 
magnam exspectare non possumus, dummodo non argumenta demon- 
strentur, sed praecepta nuda proferantur. 


1) Ut Ep. 7, 6; 8, 8; 29, 41; 10, 1; 98, 52: nonne apparet opus esse mobis 
aliquando advocato, qui contra populi praecepta praecipiat? 

Ut tandem ad Ps.-Plutarchum revertamur: ex eo, quod pueris 
optimos homines comites exigit, etsi nihil pro certo concludi potest, tamen 
. eum Stoicorum opinionem proferre verisimillimum esse videtur, quippe 
qui eam rem ante omnes permagni fecerint, atque adeo nihil obstat, 
quominus id praeceptum ad Chrysippum ipsum revocemus. Sed 
accuratius quae scriptor praecipiat, examinemus. Postulat, ut nutrices 
eligamus οὐ τὰς τυχούσας, ἀλλ᾽ ὡς ἔνι μάλιστα σπουδαίας ... πρῶτον μὲν 
τοῖς ἤϑεσιν “Ελληνίδας, τὰ παιδία deinde sint πρώτιστα μὲν σπουδαῖα τοὺς 
τρόπους, ἔτι μέντοι Ἑλληνικὰ καὶ περίτρανα λαλεῖν neve βάρβαρα καὶ τὸ 
ἦϑος μοχϑηρά, in paedagogis denique monet, ne pueros tradamus 
ἀνδραπόδοις ἢ βαρβάροις ἢ παλιμβόλοις. Quibus in verbis duae res 
animadvertendae sunt: unum est, quod scriptoris sententia βάρβαρος 
et μοχϑηρός, Ἑλληνικὸς τοῖς ἤϑεσιν οἱ σπουδαῖος artissime inter se 
cohaerent, alterum, quod dicendi facultas iam prima aetate curatur, 
cum verba περίτρανα λαλεῖν ad recte dicendi usum spectent. Quaerendum 
esse videtur, quid hoc loco vox βάρβαρος sonet. Cuius vocabuli usum!) 
ea aetate, quam nos ,hellenistische Zeit* appellare solemus, mutatum 
esse constat: inde ex illo tempore non secundum nascendi condicionem 
homines discribebantur, sed in animi cultu discrimen erat. Quo factum 
est, ut βάρβαρος sonaret incultus, rudis, stultus^. Quem sensum 
Eratosthenes Stoicus explicat apud Strabonem I 66, ubi improbat, 
si qui homines in Graecos et barbaros dividunt et Alexandro suaserunt 
τοῖς uiv Ἕλλησιν ὡς φίλοις χρῆσϑαι, τοῖς δὲ βαρβάροις ὡς πολεμίοις ; ipse 
βέλτιον εἶναί φησιν ἀρετῇ καὶ κακίᾳ διαιρεῖν ταῦτα. πολλοὺς γὰρ καὶ τῶν 
Ἑλλήνων εἶναι κακοὺς καὶ τῶν βαρβάρων ἀστείους. Eratosthenem his verbis 
Aristotelem reprehendisse constat, qui Alexandro ita suasisse dicitur 
(Plut. De Alex. fort. aut v. I 6, Aristot. fr. p. 60 Heitz). Videmus igitur 
inter Aristotelem et posteros in eius verbi sensu interfuisse, id quod 
nonnullis eius locis probatur, quibus eum barbaros ut serviles et in- 
feriores contempsisse apparet (ut Pol. III 1285a 20 oi βάρβαροι 
δουλικώτεροι τὰ ἤϑη φύσει τῶν Ἑλλήνων). Quo in iudicio vulgarem 
Graecorum pristinae aetatis opinionem secutus est (ibid. 1252 b 9 
12552 29, Eth. Nic. 1145 à 30). Duas igitur eius verbi significationes 
eese sequitur: aut barbarus i. e. extraneus, aut ineruditus, agrestis est. 
Ps.-Plutarchus, qui βάρβαρος et ἝἭ) λληνικός opponit, priore sensu nempe 
utitur; nam si solos mores significare vult, cur adiciat τοῖς ἤϑεσιν 
“Ἑλληνίδας, ubi iam scripsit μάλιστα σπουδαίας Quae verba aliud quoddam 
sibi velle oportet, cum addantur tamquam aliquid novi (πρῶτον μὲν .. .); 
ne eruditionem quidem exprimere possunt, quia τοῖς ἤϑεσιν inseritur. 


!) Cf. Ruge in Pauly-Wissowae Encycl. reali 11 2, 2858. 

Item postea scriptor ad σπουδαῖα τοὺς τρόπους adicit ἔτι μέντοι Ἑλληνικά. — — 


x 


At enim et huius scriptoris sententia βάρβαρος et abiectus idem valere 
videntur: sed non, qui malus atque incultus, βάρβαρος est, sed, qui 
βάρβαρος, abiectus. Concludere licet eum Aristotelis more id vocabulum 
usurpare. Si deinde, quae fuerit aliorum philosophorum de ea re 
sententia, quaerimus, perspicuum esse videtur alteram significationem, 
quae moribus et eruditione definitur, Cynicae et Stoicae philosophiae 
maxime respondere, quorum sententia nihil inter homines intersit, sed 


omnes aequo modo solis e moribus iudicentur. Quare Ps.-Plutarchi 
praeceptum hoc quidem loco ad veterem Stoam minime quadrat, 


sed vel Aristotelicis vel eorum, qui aut illum aut communes notio- 


nes pristinae aetatis secuti sunt, opinionibus similius est. Quocum 


consentit scriptoris de servorum condicione iudicium; nam cum 4A 


coniungat verba ἀνδραπόδοις ἢ βαρβάροις ἤ παλιμβόλοις, eum servos ac. 
barbaros aequi aestimare sequitur. Non enim ne pueri cum malis servis . 


conversentur, sed ut omnino ἃ servis cohibeantur, hoc quidem loco 
monet. Similhimum Aristotelis praeceptum est Pol. 1336 a 40 ὅπως ὅτι 


ἥκιστα μετὰ δούλων ἔσται (rà παιδία) .... εὔλογον obv' ἀπολαβεῖν ἀπὸ τῶν 
ἀκουσμάτων καὶ τῶν ὁραμάτων ἀνελευϑερίαν καὶ τοιούτους. --- ln altero 


praecepto, quod ad dicendi usum spectat, Quintilianus praecipue | 


comparandus est, qui plus uno loco recte dicendi consuetudinem in 
omnibus, qui circa pueros sunt, exigit, quin etiam totam fere educa- 
tionem ei praecepto quasi subicit, quippe qui oratorem optimum futurum 
instituat. Praecipit Inst. or. I 1, 4 de nutricibus ante. omma me sit 
vitiosus sermo, ibid. 6 de parentibus, 8 de servulis. Quem in hoc 
praecepto de Chrysippo, quem I ], 4 laudat, non pendere facile 
probatu est, immo Chrysippum eiusmodi praeceptum non exhibuisse 
apparet. Nam Quintilanus I 1, 4, postquam illius philosophi de 
nutricum moribus verba laudavit, pergit e£ morum quidem in his haud 
dubie prior ratio est, recte tamen etiam loquantur. Praeterea tale 
praeceptum ab illius philosophi animo alienum videtur, qui virtutem 
ac sapientiam aut solam aut ante omnia spectet?. De Quintiliani 
fontibus nune quaerendum non est: id tamen certum esse videtur, 
praecepta, quae ad eloquentiam pertinent, veteri Stoae attribuenda 
non esse. Sed item concedere oportet Ps.-Plutarchi verba sine ulla 
comprobatione effusa atque rem magis subumbrantia quam explicantia 


1) Stoici enim, quamquam arti rhetoricae semper studebant (cf. v. Arnim, 
Leben u. W. d. Dio v. Pr. p. 77—80), aut in mera artis doctrina inutili versabantur 
aut dicendi artem ,sapientis hominis solius officium depingebant. Quod utrumque 
apud Ps.-Plutarchum frustra quaesiveris, cuius praecepta dicendi exercitationi 
excolendae et dictionis perfectioni serviunt. 

cum Quintiliani praeceptis magnis largeque comprobatis non recte com- 
parari. — Restat loeus dignus, qui accuratius examinetur, 3 F καϑάπερ 
γὰρ σφραγῖδες τοῖς ἁπαλοῖς ἐναπομάττονται κηροῖς, οὕτως ai μαϑήσεις 
ταῖς τῶν ἔτι παιδίων ψυχαῖς ἐναποτυποῦνται. Quae verba Dyroffius 
(p. 263) appellat ,stoisches Gut* collatis Diogenis Laert. verbis VII 50 
γοεῖται δὲ ἣ φαντασία ἣ ἀπὸ ὕπάρχοντος κατὰ τὸ ὑπάρχον ἐναπομεμαγ μένη 
καὶ ἐναποτετυπω μένη καὶ ἐναπεσφραγισμένη ; idem praeterea (p. 265 adn. 1) 
Diogenis verbis a Stobaeo traditis (v. s.) comprobare ille studet. Sed ex 
illo ipso loco sequi mihi quidem videtur eam animi puerilis et cerae 
comparationem paulo vulgariorem fuisse, cum iam a Platone usurpata, ut 
supra vidimus, deinde profecto facillima et consentanea sit. Praeterea illa 
Diogenis verba solam ad Stoicorum de cognoscendo doctrinam pertinent 
atque in ea ipsa re Chrysippus censuit oó ... δεκτέον τὴν τύπωσιν 
οἱονεὶ τύπον σφραγιστῆρος. Quae differentia sane hic non multum potest: 
at non minus probabile est hanc Ps.-Plutarchi imaginem ab illa 
Stoicorum doctrina derivari non oportere. Quare concludimus eam 
imaginem Stoicam esse posse, sed vulgariori comparationi respondere 
verisimilius esse. Ut tandem, quae adhue effecta sint, complectar: illam 
omnium eorum, quibuscum pueri sunt, curam diligentem praecipue 
Stoicorum fuisse apparet eamque ante omnes a Chrysippo maxime ad- 
hibitam esse. Quae autem alia postulantur, a vetere Stoa aliena sunt. 
atque aut Aristotelis colorem praebent aut opinionibus vulgaribus 
consimilia sunt. Quare si, id quod verisimile videtur, Stoica supponuntur, 
in ea tempora descendendum est, quibus Stoica doctrina 
alienis cogitationibus permiscebatur. 

Atque hic locus esse videtur, quae Schickius libro iam saepius 
a me laudato, qui ,Favorin περὶ παίδων τροφῆς und die antike Er- 
ziehungslehre^ inscribitur, investigavit, ea addere et de eius argumentis 
quid sentiam definire. Cuius viri docti opus cum in manus mihi inci- 
derit tum, cum opusculum meum iam paene confectum erat, neque quae 
exposueram, commutare, neque quae uterque invenimus, eicere oportere 
censui?: quod si nimis libere atque neglegenter feci, veniam rogo. 
Schickius locum, quo de nutrice agitur, praeter cetera tractat cogita- 
tionumque eius summa haec est. Ps.-Plutarchi praeceptorum, quae ad 
nutrices omniumque, qui in educatione versantur, mores pertinent, fons 
Chrysippi liber est. Cum autem, ut iis rebus, quas proferunt Favorinus 
et Soranus, probatur, ea praecepta communiora fuerint eaque ex parte 
medicae artis argumentis nisa, praeterea nonnulla inveniantur, quae 
cum Sorano nonnumquam congruentia in Peripateticos, imprimis Ari- 


1) Idem de nonnullis aliis locis valet, praecipue de eis rebus, quas Schickius 


p.40 summatim adnotavit, 

c ub s 


stoxenum referenda sint, Chrysippum in tota re tractanda priores philo- 


sophos i. e. Peripateticos plane secutum esse concludi oportere; .quos 
ipsos vulgariores opiniones recepisse atque medicorum ratione usos esse, 
Chrysippum autem rem tantummodo quatenus morum educatio tangatur, 
tractasse. Quibus verbis nemo est, quin plane assentiatur, si id unum 
certum est Ps.-Plutarchi fontem Chrysippum fuisse — id quod nos in- 


vestigamus. Quod si nunc paulum praetermittimus, ille vir doctus multis - 


locis probare studet, quod de rebus quibusdam supra conieci, Ps.- 
Plutarchi verba non minima ex parte cum iis opinionibus congruere, 
quas iure in Peripatum revocare possumus (cf. Sch. p. 29 sq.) Idem 
rectissime, ut mihi quidem videtur, Neo-Pythagoreorum opiniones similes 
comparat; liceat mihi quoque Myiae Pythagoricae epistulam (Ep. Gr. 
p. 601 ep. 12, Herch.) afferre, ut quanta sit similitudo, intellegatur: 
τίτϑαν ἐκλέξασϑαι τὰν ἐπιταδειοτάταν καὶ xaÜDáoiov . . αἰδήμονα x. v. À. . . 
μεγάλα γὰρ μερὶς .. εἷς ὅλαν τὰν βιοτὰν πέλει àv τᾷ τρεφοίσᾳ . . ἔστω δὲ 
μήτ ὀργίλα) τιτϑάνα μήτε πρόγλωσσος .. ἀλλὰ τεταγμένα καὶ σώφρων. 
δυνατὸν δ᾽ ὃν μὴ βάρβαρος, ἀλλὰ Ἑλληνίς. ltem Sorani praeceptum 1. 1, 
p. 264, 12 Ἑλληνίδα δέ, χάριν τοῦ τῇ καλλίστῃ διαλέκτῳ ἐϑισϑῆναι τὸ 
τρεφόμενον ὑπ᾽ αὐτῆς miro modo Ps.-Plutarchi opinioni simile est, qui 


in nutrieibus certo non minus, quam in servulis (cf. “Ελληνικὰ καὶ 


ztsoíroava λαλεῖν) rectum sermonem respiciat. Ps.-Plutarchum igitur 
nonnulla exhibere, quae Peripateticorum opinionibus optime respondeant, 
negari iam non potest. Quos ipsos magna ex parte notiones vulgares 
recepisse atque vice versa eorum doctrinam posteris temporibus ubique per- 
vulgatam fuisse Schickius recte adnotavit (p. 24 adn. 43. fin. , Wir müssen 
doch überhaupt die Kenntnis des Erziehungstopos als sehr allgemein 
verbreitet — bei Popularphilosophen, Sophisten, Rhetoren, Àrzten, den 


Gebildeten überhaupt — voraussetzen^. Num igitur ulla re adducimur, 


ut Chrysippi librum fontem habeamus in rebus, quae tam communes 
sint ac tantopere colorem Peripateticum exhibere videantur? Quodsi 
Schickius apud Ps.-Plutarchum argumenta physica, quae de nutricis 
lacte sunt, deesse totamque rem magis e moribus tractari profert 
ideoque Chrysippum quoque ita egisse censet, ex Myiae epistula con- 
cludi licet illam argumentandi rationem facile deesse, ubi praecepta bre- 
viter exponuntur. Praeterea morum et educationis ipsius quaestionem — 
quam Schickius non tractavit — cum nutricis et paedagogorum electione 
quam maxime coniunctam ideoque non minus vulgarem fuisse per se 
patet. Itaque Chrysippus quoque sine dubio multa praebuit, quae eius 


1) ef. Soran. zr. vvv. σταϑ. c. 32, p. 264, 1 Rose ἀόργιστον x. τ. A. Non alie- 


num est Senecam (i. e. Posidonium) comparare De ir. II 21, 9 pertinebit ad rem 


praeceptores paedagogosque . . placidos dari. 


τ Ad. m 
ὰ «aM ὦ 
Y. ou τ ἡ 


— 97 -- 


ceterorumque vel priorum vel posterorum temporum educandi praecep- 
. torum communia essent, ita ut, quae solus ac propria exhibuerit, iudi- 
. care difficillimum sit. Quae cum ita sint, ex re mihi quidem esse 
videtur Chrysippum simili modo ac Ps.-Plutarchum fortasse eam rem 
tractavisse concedere; hunc autem aut ex Peripati alteriusve philosophiae 
finitimae doctrina aut ex vulgarioribus educandi notionibus, quas 
quidem posteris temporibus late vagatas esse verisimile est, hausisse 
censeo. Quare ex Ps.-Plutarchi sententiisde Chrysippo quicquam 
certi concludere minime licet. Nam etiamsi, id quod probabile 
est, argumenta eius, quae ad mores et animi praestantiam eorum, qui- 
buseum pueri conversantur, attinent, magna ex parte Stoicorum i. e. 
Chrysippi doctrinae attribuenda sunt, tamen idem non de omnibus rebus 
valet neque unde habeat scriptor, quae habet Stoica, pro certo definiri 
potest. Chrysippum denique in ea re, quod est totius educationis caput, 
totum fere de Peripateticis pependisse, ut Schickii sententia censere 
cogimur, meo quidem iudicio verisimile non est, quoniam eum, qui in 
moribus tam propriam atque suam doctrinam praebeat et permultis 
Peripati opinionibus ceteroquin vehementer obsistat, eundem sua saltem 
argumenta, etiamsi aliorum praecepta sequatur, proferre probabile est. 
Ut tandem hane quaestionem absolvam: Ps.-Plutarchus Peripati 
et Stoae opiniones permixtas exhibere videtur et ad Chryssipi 
librum eiusque praecepta cognoscenda ansam non praebet. 


Caput 5. De paedagogo et de magistro. 


In paedagogo idem valet, quod antecedenti capite expositum est: 
quam optimis moribus sit. At patres servos eosque nequissimos pue- 
rorum paedagogos instituere solent (4 B). Quod opprobrium alias quo- 
que legimus, ut apud Xenoph. Laced. pol 2, 2: Lycurgus παιδογόμον 
omnibus instituit ἀντὶ τοῦ ἰδίᾳ ἕκαστον παιδαγωγοὺς δούλους ἐφιστάναι, 
Tacitum Dial. d. or. 29... ancillae, σεν adiungitur unus aut alter ex 
omnibus servis plerumque vilissimus mec cuiquam. serio ministerio ad- 
commodatus, Favorinum!) apud Gellium N. A. XII 1, 17. Miro autem 
modo consentiunt Hieronymi Peripatetici verba a Stobaeo Ecl. II p. 233, 
1 W. tradita ... oí πατέρες... οἵτινες πρῶτον uiv βαρβάροις παραβα- 
λόντες (rovc παῖδας) παιδαγωγοῖς xal τούτων ἀκούειν κελεύσαντες ἱκανῶς 
ἐπιμελεῖσθαι νομίζουσιν ... διὸ καὶ τὸν ἐκ τῶν ἐργατῶν ἀποδοκιμασϑέντα 


1) Quare Schickium recte iudicare crediderim, cum censet p. 10 adn. 15: ,Es 
ist... wahrscheinlich, daf die Invektive gegen die schlechten Erzieher erst in der 
Kaiserzeit so aufgebauscht und zu einem Gemeinplatz wurde usw.* Quae res fortasse 
ad Ps.-Plutarchi aetatem definiendam valet, quamquam satis ambigua est. 

τοῦτον ἐπὶ παιδαγωγίᾳ κατατάττουσι, τὰ φύσει τιμιώτατα τοῖς εὐτελεστάτοις 
διδόντες. Cogitationes plane congruunt: Ps.-Plutarchus quoque paulo . 


post (4 E) patres incusat, quod cuilibet rei plus curae atque impensae 


adhibent, quam liberorum rectae eruditioni. Hane rem, quae cum iis, - 


quae superiore capite tractata sunt, artissime cohaeret, non minus late 
viguisse verisimile est. Nihil certius igitur de hoc loco contendi potest, 
nisi forte quis Hieronymi imitationem suspicatur. — Socratis verba, 
quae adferuntur 4 E, apud scriptores usitatissima erant (v. Wyttenbach. 
Animadv.). Consimilis locus exstat in Ocelli Lucani Pythagorici libro 
(Fr. ph. Gr. Mull. v. I p. 388) 8 14, ubi rerum conexus idem est atque 
hic. Item parentum avaritia et nimia in magistro instituendo parsimonia 
saepius reprehenditur. In Theophrasti libello, qui inscribitur Xaoaxríjoec, 
in μεμψιμοιρία tractanda. (XVII) is depingitur, qui (7) filium natum 


aegre fert, quod in eruditione magnam pecuniam impensurus est; ibid. 


XXX αἰσχροκέρδεια in eo quoque est (14), qui de pecunia, quae ma- 
gistro debetur, si feriae interveniunt, demere vult. Conferantur prae- 


terea M. Terentius Varro, Catus de lib. educ. fr. II Riese ex quo per- 


spicwwm, est. maiorem curam habere nos marsuppi quam vilae nostrae, 
Iuvenalis sat. 7 v. 187 res mulla minoris constabit patri, quam filius, 


Lucianus de merc. cond. 19. Atque quae fuerit philosophorum!) de 


mercede accipienda sententia, hic disserendum non est neque sane quid 
senserint, ullius momenti est, quod revera omnes accipiebant. Hic qui- 
dem scriptor id valde agit, ut patribus persuadeat curam eruditionis 
necessariam esse, eam scilicet, quae in magistro liberaliter remunerando 
est. Quod aut eius proprium aut cuiuslibet auctoris esse potest. Si 
igitur ex Ps.-Plutarchi verbis aliquid concludi potest: scriptoris maxime 
interesse videtur magistros liberaliter ac munifice tractari, quod ipse 
magister est. 

Reliquum est, ut de iis rebus quaeramus, quae in paedagogo et 
in magistro exiguntur: 4 B δεῖ δὲ τὸν σπουδαῖον παιδαγωγὸν τοιοῦτον 
εἶναι τὴν φύσιν, olóonso ἦν ὅ Φοῖνιξ ὃ τοῦ ᾿Αχιλλέως παιδαγωγός. lure 
Wyttenbachius ea verba intellegi non posse censuit; scriptor enim, qualis 
fuerit Phoenix, non explanat. Quae obscura significatio explicari non 


potest, nisi scriptorem aut auctoris sui argumentum praecidisse aut 


praeceptum alicunde petitum temere inseruisse putamus. Si quae de 


Phoenicis arte educandi traduntur, comparamus (Hom. Il. LX 488 μύ- 


cov ve δητῆρ᾽ ἔμεναι πρηκτῆρά τε ἔργων, Cicero, De or. III 15 dem 
erant vivendi praeceptores atque dicendi, wt ille Ph., Quintilian. Inst. 
or. II 3, 12 am eloquentia quam moribus praestantissimus, qui .. .. 


1) de Stoicis v. Dyroffium p. 310. 


Σ ἘΠ Το το 


dicére ae facere doceat, id. 11 17, 8), illum in argumentis rhetoricis ver- 
satum esse apparet: institutionis oratoriae exemplar magnum est, qui 
. et mores instruxerit et eloquentiam docuerit. Sed qua re nisus Dyroffius 
p. 291 confirmet ,Die Aufstellung des Phónix als eines Musterpáda- 
gogen hat aber eine Spitze gegen Platon, welcher jenen unter Beziehung 
auf dessen Worte Homer I 5131f. getadelt hatte (Pol. 390 E). Es 
stand der Stoa ... wohl an, an Phónix festzuhalten usw.*, nescio. Nam 
Plato 1. 1. (οὐδὲ τὸν τοῦ ᾿Αχιλλέως παιδαγωγὸν Φοίνικα ἐπαινετέον, ὡς x. 
t. 4) non Phoenicem sed Homerum reprehendit neque quicquam de 
illius moribus neque de arte educandi iudicat. Stoici igitur non habe- 
bant, cur contra Platonis opinionem illum optimum paedagogum de- 
fenderent. Ex Quintiliani autem loco non sequitur Phoenicem a veteribus 
Stoicis morum optimorum exemplar habitum esse!) Ubicumque de eius 
educandi ratione legimus, id laudatur, quod Achillem et moribus et 
eloquentia instruxit, quod praeter morum perfectionem etiam dicendi 
potestatem necessariam esse nou ignoravit?). Quare ut negari non potest 
Phoenicem fortasse a Stoicis quoque educatoris exemplar habitum esse?), 
ita perspicuum est illum vulgo optimum praeceptorem fuisse, imprimis 
autem ab artis rhetoricae sectatoribus magni factum esse. Ps.-Plu- 
tarchum igitur iterum dicendi rectum usum respicere crediderim. 
— In magistris deinde scriptor postulat, ut quam optimis moribus sint, 
ut docendi peritissimi (ταῖς ἐμπειρίαις ἄριστοι). Quae praecepta tota fere 
ad res supra tractatas pertinent?. Comparari possunt, quae saepius 8 
philosophis postulantur, ut vita cum doctrina, facta cum verbis con- 
gruant.? Quod sane minus ad magistrum, de quo hic agitur, quam ad 
philosophiae doctores pertinet; tamen ex eadem cura hoc quoque prae- 
ceptum ortum est, quo morum non minus quam doctrinae in magistro 


ἢ Aecedit sane, id quod Dyroffius omisit, Phoenicis figura poetica (v. Valcke- 
naer, Diatribe in Euripidis perd. fab. rel. p. 262 sq). Euripides Phoenicem contra 
Homerum, qui eum nonnulla peccavisse narrat, incolumem ac purum (ἄπταιστον 
Eustath. in Il. I p.667, 35) finxit; optimis igitur moribus eum descripsit, sicut 
Ennius illum secutus (v. Gell. N. A VIT 17). Licet Euripidis Phoenix homo prae- 
stans ac virtutis plenus fuerit, tamen ea res ad eius artem educandi nihil attinet. 

3) Apud Xenophontem quoque Symp. 8, 23 nihil aliud laudatur quam: ὁ μὲν 
γὰρ παιδεύων λέγειν τε à δεῖ καὶ πράττειν κ. v. λ. 

*) Sed non est praetermittendum Clementis Al. iudicium, qui Phoenicem 
vituperat: γυναικομαγνής . . . ἦν. Quaesententia, quamquam nihil certi concludi potest, 
Stoicam fortasse rigorositatem sapit. 

5) Quintil. de paedagogo praec. 1 1, 10; 2, 5; II 3, 12. 

5) ef. Cic. Tusce. disp. II 4, 11, Senec. Ep. 88, 89; 103, 23; 52, 8, Quintil. 
Inst. Or. I pr. 15; quibus exemplis eam rem imprimis Romanis temporibus trac- 
tatam esse probatur. 


Lo d τα 


ratio habetur. Ceterum satis sit Quintilianum comparare Inst. or. 1 1, 


8 de paedagogis hoc amplius (praeter mores optimos), μέ aut sint eruditi 
plane, quam primam curam esse velim, aut se non esse eruditos sciant. 


Caput 6. Bonorum comparatio et eruditionis laus. 


Praeter cetera hominum bona παιδεία longe praestantissima est, 
solum bonum non obnoxium fortunae, aeternum, divinum est, numquam 
amitti eripive potest (5 C—6 A). Confirmare iam non opus est pleraque, 
quae in hoc capite leguntur, quam maxime vulgaria fuisse neque 
solum in philosophorum scriptis tractata, sed in omnibus disputationibus 
ac declamationibus trita esse. Atque duo loci communes insunt: 
comparatio bonorum, quacum, ut hic, locus de varietate fortunae 
coniungebatur, et laudatio eruditionis vel sapientiae vel philosophiae. 
Quae res optime Ps.-Isocratis exemplo illustratur, Πρὸς Δημόν. 6 8q.: 
ἀρετή, ἧς οὐδὲν κτῆμα σεμνότερον οὐδὲ βεβαιότερόν ἔστι, anteponitur ceteris 
rebus, quae sunt κάλλος, πλοῦτος, δώμη. Bingula bona magna ex parte 
similiter repudiantur: κάλλος... ἢ χρόνος ἀνήλωσεν ἢ νόσος ἐμάρανε --- 
Ps.-Plut. ὀλιγοχρόνιον et de ὑγιείᾳ: εὐμετάστατον, deinde πλοῦτος κακίας 


μᾶλλον ἢ καλοκαγαϑίας ὑπηρέτης ἐστίν —  Ps.-Plut. καὶ τοῖς πονηροτάτοις 


μέτεστιν, in virtute utrimque: μόγη συγγηράσκει. Simili locus exstat 
ibid. 42 νόμιζε μηδὲν εἶναι τῶν ἀνϑρωπίνων βέβαιον, et sapientiae laus 18 
σοφία γὰρ μόνον τῶν κτημάτων ἀϑάνατον. Locum de fortunae varietate 
commemorat Seneca controv. 18, 16 (cf. Norden, Antike Kunstpr. I 276); 
hie cum in aliis bonis, tum in divitiis aestimandis adhibetur. Quae de 
eadem re apud philosophos aliosque scriptores inveniuntur, partim 
congruentia, partim alia sunt; quae conferri possunt, breviter enarro, 
omissis iis nunc locis, qui iudicium philosophiae cuiuslibet proprium 
continent: Xenoph. Ages. XL 14 ... ἣ δὲ τῆς ψυχῆς δώμη ... ἀγή- 
ρατός ἔστιν, id. Apol. Socr. παιδεία... μέγιστον ἀγαϑόν; Plato, Phaedr. 
2410, (Theag. 122 D); Theophrastus fr. 78 (v. ΠῚ Wimmer) τυφλὸς 
ὃ πλοῦτός ἔστιν... xai ἄζηλος ἀληϑῶς; Cebetis tabula c. 18: Παιδεία 
ceteris bonis anteponitur; Vitruv. De arch. VI pro. 2 namque ea vera 
praesidia. sunt vilae, quibus neque fortunae tempestas neque publiearum 
rerum mutatio neque belli vastatio potest nocere (cf. Stilponis exemplum 
apud Ps.-Plut.), laudatur deinde Theophrasti dictum, quo docfos potius 
esse quam confidentes pecuniae homines voluit; lamblich. Protrept. 
c. 8, 52 A omnia bona sunt σκιαγραφία, μηδὲν βέβαιον, i. e. ἰσχύς, μέγεϑος, 
κάλλος, τιμαί, δόξαι: τί μακρόν, τί πολυχρόνιον τῶν ἀνϑρωπίνων; νοῦς 
solus est ἀϑάνατον καὶ ϑεῖον; Galenus, Protrept. c. 2, τύχη... ἄνους ... 
ὡς πλουτίζει» τοὺς ἀναξίους οὐδὲ τούτους βεβαίως; Seneca Ep. 15, 5... 


m WE 15... 


id bonum cura, quod vetustate fit melius; laudationes παιδείας exstant 
apud Stobaeum Ecl. II 31, Aristotelis (30, 35, 47), Antisthenis (33), 
Socratis (44), Platonis (80), aliorum (39, 92). Facile est plura adferre, 
sed satis sit demonstravisse eam rem imprimis in protreptici generis 
scriptis!) pervulgatam fuisse. Et bonorum illa aestimatio etiam eorum 
philosophorum sine dubio est, qui ut Peripatetici externa vere ,bona* 
esse censent: ubique scilicet animi cultus ac virtus summum bonum 
putatur. Tamen eiusmodi iudicium praecipue in Stoicos deducere nos 
videtur; quare quatenus Ps.-Plutarchus cum eis congruat, videamus. 
Bonorum aestimationem vere Stoicam, ut mihi quidem videtur, praebet 
Seneca Ep. 76, ubi virtutem i. e. rationem perfectam bonum hominis 
proprium esse comprobat: 8 omia suo bono constant ... in homine 
optimum ratio: hae antecedit animalia, deos sequitur. ratio ergo perfecta 
propriwm bonwm est, cetera illi cum animalibus satisque communia 
sunt. valet: et leones. formonsus est: et pavones. velox est: et equi... 
corpus habet: et arbores eic. Ex quo loco verisimile est argumenta 
de bestiarum comparatione sumpta praecipue Stoica esse?) Non rara 
sunt, ut apud Boethium, De consol. phil. III 8, 13 (post reliqua bona 
de corpore): iam. vero qui bona prae se corporis ferunt, quam exigua, 
quam fragili possessione utuntur! num enim elephantos mole, tauros 
robore superare poteritis, mum tigres velocitate praeibitis? vel Eusebium 
ap. Stob. Ecl. IV, p. 345, 13 H. ἄνϑρωποι ἰσχὺν καὶ δώμην xal τάχος 
μοῦνα àoxíovteg ἀγνοεῦσι, τούτων μὲν ὁκόσα κοινὰ πρὸς ϑηρία ἔχουσι καὶ 
τῶν πολλῶν ἀσϑενέστερα x. τ. λ. Consimilia sunt, quae Ps.-Plut. 5 E 
contra ἰσχύν declamat: cf. Boeth. 1. l. elephantos, tauros, tigres — Ps.- 
Plut. ἐλεφάντων καὶ ταύρων xal λεόντων. Sed ex iisdem his locis apparet 
haec argumenta eius potius loci communis esse, qui est contra ἰσχύν, 
nimium corporis cultum (Stobaeus, Ecl. IV c. 12 ψόγος τόλμης στρατείας 
καὶ ἰσχύος). Id quod contra divitias adfertur, ὅτε xai τοῖς πονηροτάτοις 
μέτεστιν (ὃ πλοῦτος), inter Stoicorum?) argumenta fuisse intellegimus e 
Senecae ep. 87, 15 quod contemptissimo cuique contingere ac turpissimo 
potest, bonum non est. opes . . . ergo non sunt bona. 'Tamen cum 
accuratius Ps.-Plutarchi verba perscrutamur, ea vere Stoica non esse 
verisimillimum fit. Nam ubi omnino scriptor quid de bonis iudicandum 


1) v. GerhüuDer, Der Protreptikos des Posidonios, p. 38, qui comparat Iamblich. 
Protr. p. 47, 28, 90 Pist., Cic. Hortens. 87, 76, 79, Galen. Protrept. VIII p. 7 K.; 
VIII p. 9 etc., Boeth. Cons. phil. III 2, 4, 6, 8, alia. 

?) Ceterum cf. Dickermann, De argumentis quibusdam apud Xenoph., Platonem 
Aristot. obviis e structura hominis et animalium petitis (Diss. Hall. 1909). 


8) ef. etiam Philon. De poster. Caini 159, praeterea Diog. Laert. VII 102, 
Plut. De Stoic. rep. 1048 c, Sen, Ep. 120, 3, Quint. Inst. or. V 14, 25 al. 

sit, exponit, immo ubi, utrum ea, quae enumerat, ,bona* sint necne, 
diiudicat? Initio declarat τὰ μὲν ἄλλα τῶν ἀγαϑῶν ἀνϑοώπινα καὶ ipd 
καὶ οὐκ ἀξιοσπούδαστα: utrum igitur sunt bona, quamvis minora, an 
non sunt, quia pro nihilo habenda? Quae de singulis laudat: καλόν, 
τίμιον, σεμνόν, περιμάχητον, ζηλωτόν, non solum eas res ab hominibus 
plurimi fieri indicant, sed etiam scriptoris aestimationem ex parte 
exprimunt. Talem opinionem in re maxima tam dubiam et tantum 
cum notionibus vulgaribus consensum a Stoica ratione longissime : 
removendum esse crediderim. Stoici philosophi erat falsas hominum 
opiniones impugnare et refutare et eas res bona non esse demon- 
strare: ἀδιάφορα esse et solo recto usu aliquid valere!) Quamobrem 
Dyroffius non recte iudicasse mihi videtur, cum huius capitis tracta- 
tionem veteri Stoae vindicat. Neque enim Chrysippi sententia, quam 
Plutarchus De Stoic. rep. 1034 B tradidit, hic adhiberi potest: οὕτω 
δητορεύσειν xal πολιτεύσεσϑαι τὸν σοφὸν ὡς xal τοῦ πλούτου ὄντος àyabo0 
καὶ τῆς δόξης καὶ τῆς ὑγιείας. Quamquam is sentiendi ae tractandi 
modus, quo orator utitur, ei quoque attribui potest, qui ad philoso- 
phiam deducere vult, tamen hoc loco a scriptore sine dubio vera 
Stoicorum doctrina explananda et vulgares errores funditus refellendi 
erant, si revera ad philosophiae i. e. Stoicorum doétrinae studium 
adhortari voluisset. Contra veteris Stoae in ,bonis^ aestimandis severi- 
tatem mediae, quae vocatur, Stoae philosophos multo lenius ac libe- 
ralius sensisse constat. Sed ut quid sentiam, definiam: scriptor non 
"nius philosophiae doctrinam propriam exhibere, sed undelibet varia, 
praecipue Stoica, compilasse videtur, sententiarum autem eius 
summa philosophiam non sapit, nedum Stoicam doctrinam, sed vulga- 
ribus notionibus simillima est. — Restat locus non facilis intellectu 
5 E καὶ δύο và πάντων ἐστὶ κυριώτατα ἐν ἀνθρωπίνῃ φύσει, νοῦς καὶ λόγος. 
καὶ ó μὲν νοῦς ἄρχικός ἔστι τοῦ λόγου, ó δὲ λόγος ὑπηρετικὸς τοῦ νοῦ x. v. λ. 
Quae verba vix intelleguntur; nam pergit scriptor λόγος... ἀνάλωτος .. 
ávagaíosvoc .. ἀδιάφϑορος .. γήρᾳ δ᾽ ἀλύμαντος" μόνος γὰρ ὅὃ νοῦς 
παλαιούμενος ἄνηβᾷ. Nonne igitur hic γοῦς οὐ λόγος idem valent? 
Concludamus licet scriptorem eam distinctionem non de suo proferre, 
sed aliunde translatam ipsum non intellexisse. Quid denique sibi vult 
ὅ λόγος .. τοῦ νοῦ ὑπηρετικός ἢ Wyttenbachius eam differentiam eandem 
esse censuit, quam inter ,rafionem* et ,orationem* atque Stoicam 
illam inter λόγον ἐνδιάϑετον et 4. προφορικόν. Dubitari igitur potest, utrum 
λόγος hic in animo situs sit — id quod ex illo loco per se sequi 


1) Quod in aliis philosophis item exspectaveris; χρῆσις scriptori non erat 
praetermittenda, nedum Stoico. 

"videtur — an sonet , verbum, orationem^ et docendum institutionemque 

significet. /óyoc, si alteram significationem spectaniu:s, a rhetoribus!) 
 permagni fiebat, quippe quod erudiendi instrumentum sit (v. Grafberger, 
Erz. u. Unt. v. II p. 282; latine ,vox viva*). ltaque λόγος et παιδεία 
saepe iunguntur (v. Wyttenbachii exempla), conferantur, quae Dio 
Chrysostomus copiose exponit or. 18 (περὶ λόγου ἀσκήσεως): παιδεία ante 
omnia in λόγου, orationis perfectione sita est. Quae sententia quantum 
rhetoribus apta sit, apparet. Altera notione λόγος in animo est atque 
plerumque idem sonat ac vo?c vel potius saepe cum eo pariter con- 
iungitur; ita semper fere a Stoicis usurpatur?). Facillime intellegi possit 
παιδείαν perfectionem λόγου xai νοῦ, rationis ac mentis, sapientiam esse. 
Sed Ps.-Plutarchi λόγος, qui τῷ vd subiectus sit neque pariter in 
initio quidem cum eo coniungatur, orationem significare videtur, cum 
et alias rhetorica ratione in eruditione laudetur. At cur scriptor omnia 
ila, quae ita subaudienda sunt, non ipse exposuit, quae tam facile 
ac magnifice rhetorum ritu declamari poterant? Cur porro proximis 
verbis 4óyov ita usurpat, ut nisi animus intellegi non possit? Quam 
ob rem equidem λόγον toto loco in mente ponendum esse puto: sed 
λόγος et νοῦς diversae animi partes sint. Quod vix fieri potest, nisi 
Aristotelis imitationem, quamvis obscuram, conicimus, quem inter γοῦν 
et λόγον distinxisse ita, ut νοῦς superior sit, constat?). Ad Ps.-Plutarchi 
verba xai δύο... κυριώτατα x. t. Δ. comparentur Aristot. Pol. 1334 b 15 
ó δὲ λόγος ἡμῖν καὶ ὅ νοῦς τῆς φύσεως τέλος, ὥστε πρὸς τούτους τὴν 
γένεσιν καὶ τὴν τῶν ἐϑῶν δεῖ παρασκευάζειν μελέτην: sententia plane 
eadem est, γοῦς et λόγος eruditionis finis sunt. Consimilem differentiam 
uno praeterea loco repperi, ex Archytae libro περὶ σοφίας in Iambli- 
chi Protr. c. 4 p. 40 Καὶ νόος ὕπατος λόγω καὶ διανοίας, ubi λόγος orationem 
significare non potest. Cuius loci colorem Peripateticum conicere non 
est difficile*). Ps.-Plutarchum igitur sententiam Aristotelicam vel 
Peripateticam, quam ipse non recte intellexit, inseruisse censeo. Certe 
obscura explanatione locum, qualem legimus, auctori ulli philosopho 
vindicare vetamur. 


!) Item a sophistis qui vocantur, cf. Gorgiae ' EAév«g ἐγκώμιον 8 sq. λόγος 
δυνάστης μέγας ἐστὶν, ὃς μικροτάτῳ σώματι xal ἀφανεστάτῳ ϑειότατα ἔργα 
ἀποτελεῖ 5α. : 

?) Nam hominis mens, νοῦς communis rationis, quae audit λόγος, pars est; 
cf. e. g. Wendland, Die hellenistisch-róm. Kult. u. d. altchristl. Lit. p. 111 et 
Quaest. Muson. p. 3, adn. 1. 

*) Cf. e. g. Eth. Nic. 1143 a 36, ib. 1377a 13. 

*) Zeller, Phil. d. Gr. I 1? p. 214 (,peripatetische Lehren und Ausdrücke, ). 

Caput 7. De institutione oratoria. 


Caput 6 A—7 C totum fere versatur in argumentis his: agitur de 
ii, qui dicendo multitudini placere student (6 A—OC), de orationis 
genere, quod vocatur extemporale (6 C—7 A), de dicendi generibus 
(7 A—B). De cura, quam scriptor inde a prima aetate in recto dicendi 
usu adhibet, iam supra quaestio erat. Quam praecipue in praeceptis 
rhetoricis magni factam esse facile comprobatur: Cicero, De or. III 
45, Brut. 210 sed magn? interest, quos quisque audiat cotidie domi, 
quibuscum loquatur a puero, quemadmodwm patres, paedagogi, matres 
eliam loquantur. Quintihanum vero saepius eius rei rationem habere 
demonstrari iam non oportet. —Hoc loco scriptor παγηγυρικοὺς λήρους 
vituperat: in dicendo multitudinis voluptas non debet expeti, quia, qui 
placet multis, sapientibus displicet. Ita oratio cum moribus cohaeret: 
orator, qui virtuti studet, plebi non indulget. Tale de oratoris moribus 
iudicium Seneca saepius profert, ut Ep. 38, 2 haec popularis (oratio) 
nihil habel veri, movere vult turbam et inconsultas aures (mpetu rapere, 
vel 29, 10 quis enim placere populo potest, eui virtus placet? malis artibus 
popularis favor quaeritur, similem te illis facias oportet . . . philosophia 
praestabit, ut malis tibi placere quam populo. Apud quem id iudicium 
cogitationibus inserendum est, quae latius patent. Nam omnino duo 
dicendi genera, ut ita dicam, apud eum exstant, oratoris et philosophi 
orationes contrariae. llle verba, sententias, ornatum, hic res veritatemque 
curat, formae autem excolendae eatenus studet, ut verba rerum subli- 
mitati respondeant eiusque, qui audit, animum permoveant!. Quam 
eandem distinctionem — inter oratoris et philosophi genus dicendi 
Theophrastus fecit, fr. 64 (v. IIL. Wim.) τοῦ λόγου σχέσεις ἔχοντος, τὴν 
μὲν πρὸς τοὺς ἀκροατάς, τὴν δὲ πρὸς τὰ πράγματα, τὴν uiv... ποιηταὶ 
καὶ δήτορες διώκουσιν, τὴν δὲ ... φιλόσοφοι. Quamquam | Ps.-Plutarchus 
de hac re nihil exhibet neque eum dicendi genus philosophiae proprium 
in animo habere verisimile est, tamen illam orationis iudicandae ratio- 
nem, qua utitur, philosophiae aptam esse et praecepta, quae hoc capite 
continentur, quoquo modo de philosophia pendere concludi potest. At 
cavendum puto, ne quid ex solo illo multitudinis contemptu porro 
concludere velimus, qui omnium fere philosophorum hae quidem in 
re communis fuit. Nam omnes plus minusve Socratis vel Platonis 
opinionem secuti sunt, qui in Gorgia (464 D—465 B) artem rhetoricam 
in quattuor adulatoriis habet, cum nec vero nec bono studeat, sed 
voluptati serviat (364 D τοῦ μὲν βελτίστου οὐδὲν φροντίζει, τῷ δὲ ἡδίστῳ 
ϑηρεύεται τὴν ἄνοιαν καὶ ἐξαπατᾷ — similia sunt Ps.-Plut. verba 6 CO & 


1) cf. Ep. 49, 19; 38, 1 54ᾳ.; 100, 4; 75, 4 sq.; 20, 2; 40, 2 sq.; 59, 4 sq.; 115, 1. 

γὰρ ἄλλοις ἡδονὰς παρασκευάζοντες ἀμελοῦσι τοῦ καλοῦ x. τ. λ.). Omnes 
philosophos plebi contrarios esse Seneca confirmat Ep. 29, 11 ,nmwmquam 
volui populo placere ete.^ quis hoc? ... Epicurus, sed idem hoc omnes 
libi ex omni domo conclamabunt, Peripatetici, Academici, Stoici, Cynici. 
quis enim placere populo potest, eui placet virtus? Quare Stoicorum dicta, 
quae Dyroffius contulit, Zenonis, Cleanthis, Chrysippi (Diog. Laert VII 
182 εἰ τοῖς πολλοῖς, εἶπε, προσεῖχον, ox ἂν ἐφιλοσόφησα) in tanto omnium 
consensu non multum valent!) Nihil aliud igitur efficitur, quam scrip- 
torem cum Seneca maxime consentire, cum mores et orationis genus 
inter se coniungat. Nam 6 C med. eum, qui plebis voluptatem dicendo 
appetit, ipsum quoque deliciis ac vitiis deditum esse confirmat, quia — sic 
enim intellegendum est — vita cum oratione congruit. De qua re 
Seneca tota epistula 114. agit. — Sequens praeceptum, quod de extem- 
porali oratione est, cum per se nihil e philosophia habere videatur, 
cum rhetorum praeceptis comparandum est. Si Ciceronis et Quintiliani 
opiniones adhibemus (Cic. De or. I 150, Quintil. Inst. or. IV 1, 54, 
X, 7, 1 maximus vero studiorum fructus est et velut praemium quoddam 
amplissimum longe laboris ex tempore dicendi facultas), hune scriptorem 
paulo severius sentire apparet; sed Quintilianus quoque II 4, 15 nimiam 
licentiam repudiat extemporalis garrulitas ... circulatoriae vere iactationis 
est. Ps..Plutarchus non utrum oratio extemporalis omnino probanda 
sit necne, quaerit, sed quatenus in iuvenili exercitatione esse debeat; 
quare eum in praecepto, quod in institutione oratoria semper viguerit, 
temporis sui usum respicere neque contendi neque protinus negari 
potest. Praeterea de civili oratione aliqua addit Periclis Demosthenisque 
exemplis adhibitis. Periclem?) eodem modo ad praeceptum illustrandum 
Plutarchus adfert Praec. ger. reip. 803 F μάλιστα μὲν οὖν ἐσκεμμένῳ 
πειρῶ xal μὴ διακένῳ τῷ λόγῳ χρῆσϑαι... εἰδώς, ὅτι xai Περικλῆς 
ἐκεῖνος εὔχετο πρὸ τοῦ δημηγορεῖν μηδὲ δῆμα μηδὲν ἀλλότριον τῶν πραγ- 
μάτων ἐπελϑεῖν αὐτῷ. Tamen etiam ad subito dicendum oratorem exer- 
citatum esse debere Plutarchus censet; deinde quae fuerit Alcibiadis 
consuetudo, Theophrasto auctore narratur?)  Verisimile est praecepta 
eorum consentire, cum uterque σκέψιν, praeparationem meditationis 
suadeat. Neque differt, quod Plutarchus orationem extemporalem neces- 
sariam fere et efficacem esse praedicat (cf. l. 1. ἐκπλήττει μάλιστα καὶ 
προσάγεται τοὺς πολλοὺς καὶ μετατίϑησιν), cum Ps.-Plutarchus quoque 
τῶν λόγων τὴν ἑτοιμότητα non repudiet. Quod autem ἃ Plutarcho Theo- 


1) Cf. Platonis Leg. 659 C, ubi quantum plebis imperitae iudicium et laus 
vituperatiove hominibus philosophiae vel artis studiosis noceant, exponitur. 

?) De Demosthene cf. similem locum Plut. Vita Dem. 849. 

*) Idem profert Plutarchus, Quom. quis s. in virt. sent. prof. 80 D. 

phrastus auctor laudatur, ab illo philosopho vel a Peripateticis eam - 
rem tractatam esse fortasse concludi potest; neque illorum studio in 
eloquentiae exercitatione habito contrarium erat de ea re agere neque 
mediocritas, quae commendatur (6 C σκέψις δ᾽ oix ἐᾷ τῆς ἱκνουμένης 
συμμετρίας τὸν λόγον éxnínvew), ab eorum ratione abest!) Accedit argu- 
mentum haud ita debile. Themistius, quem Peripateticorum opinionibus. 
imbutum fuisse constat, or. 25. p. 310 C se excusat: o? γὰρ οὕτως εἰμὶ 
σοφὸς οὐδὲ εὔπορος, ὥστε αὐτοσχεδιάζειν ὥσπερ ἔτυχε τὰς γραφὰς καϑάπερ 
oí δαιμόνιοι σοφισταί atque se defendit, quod οὐ Phidiae magnisve 
pictoribus ad elaboranda opera aliquo temporis spatio opus erat. Nonne 
fabula, quam hic scriptor de malo quodam. pietore et Apelle narrat, 
quamquam vix intellegitur, ex eadem cogitatione profecta est? Id nempe 
significat eorum, qui cito opera conficiunt, celeritatem in operis vilitate 
apparere, rei autem absolutae tempore satis magno opus esse. Accedit 
quod Ps.-Plutarchi locus, qui sine ulla explanatione proferatur, per se 
difficilis intellectu est; qua re eum auctorem aliquem sequi probatur. 

In dicendi denique generibus difficile non est ad vocabula, quibus 
genera describuntur, illustranda aliorum scriptorum exempla conferre 
(v. Ernesti, Lexicon technol. rhet. Graec.) Quamquam igitur iisdem ex 
parte verbis, quibus Ps.Plutarchus utitur, apud Dionysium Halie., 
Demetrium, alios vitiosa dicendi genera depinguntur, tamen hunc locum 
vix ulli generum distributioni rhetoricae inseri posse putaverim. Nam 
χαρακτῆρες ili τῆς λέξεως, quos e. g. Demetrius De eloc. c. 96 quattuor 
enumerat (ἰσχνός, μεγαλοπρεπής, yAaqvoóc, δεινός), hoc loco non signifi- 
cantur. Similiora Ps.-Plutarchi verbis sunt, quae de unius cuiusque 
generis vitiis proferuntur?) "Tamen dividendi ratio non respondet. 
Ps.Plutarchus enim non de rectis dicendi generibus eorumque vitiis 
agit, sed inter duo extrema vitia mediam viam tenere studet. Itaque 
apud eum vocabula, quibus vitiosa dicendi genera rectis opposita signi- 
fieari solebant, ut (v. Norden, Ant. Kunstpr. I p. 69 adn. 1) κομψόν, 
ψυχρόν, οἴδοῦν, μειρακιῶδες, κακόζηλον, quibus vocibus vitium cetera 
complectens, quod nos , Asianismus* vocare consuevimus, describebatur, 
non usurpari admirandum non est. Quam ob rem ea tempora quaerenda 
nobis esse videntur, quibus illi vitio, quo, quaecumque nimia erant, 
continebantur (i. e. κακοζηλία), aliud contrarium natum est, quod e 
simplicitatis et rectae sobrietatis studio — id quod nos ,attizistische 


1) In vocabulis πολυλογία et ματαιολογία Clementem Al. Παιδ. II 7 (58 οὔτε 
γὰρ μακρολογητέον ποτὲ οὔτε πολυλογητέον οὔτε ἀδολεσχητέον) non comparaverim, 
quippe qui non de oratione, sed de sermone praecipiat. 

?) Sic. Ps.-Plut. ὑπέρογκος idem sonat ac Demetrii περιβάλλων ὄγκον (ib. 
119) in vitio primo generi opposito, quod est ψυχρότης. 

Reaktion appellamus —" ortum ipsum in ommis ornatus pulchritu- 
dinisque defectu erat. Tunc demum duo exstant genera dicendi, quo- 
rum utrumque vitiosum dici potest et inter quae media via est (cf. 
Norden l. l. p. 256 sq.). Ita explicatur, quod prius Ps.-Plutarchi genus 
vitiosum, quod nimio cultu orationis continetur, veteribus vitiis respondet, 
quia ,Àsiana^ quae vocatur dictio postea quoque exstabat (Norden 
der neue Stil^). Ad verba ózégoyxoc, παρατράγῳδος, ϑεατρικός compa- 
rari possunt: Norden l. l. p. 294 cantare et saltare, Philostrat. B. cog. 
119,1 ὑπόβακχος xai διϑυραμβώδης, Dionysius Hal. Demosth. 1008 διὰ 
τῶν ϑεατρικῶν σχημάτων καλλωπίζειν τὸν λόγον; παρατράγῳδος hic idem 
sonat ac τραγῳδεῖν vel τραγικῶς λέγειν, cf. Philostr. B. cog. II. p. 257 ἐκ 
τῆς τραγῳδίας ρηκώς. Quam dictionem Ps.-Plutarchus ἀπολίτευτον vocat 
lta, ut Philostratus l. l de Niceta scribit ἣ ἰδέα τῶν λόγων τοῦ μὲν 
ἀρχαίου καὶ πολιτικοῦ ἀποβέβηκεν; quamquam jj πολιτικὴ λέξις 1am multo 
ante τῇ σοφιστικῇ vel λογογραφικῇ opponebatur!) Alterum vitium, quod 
" seriptor σμικρολογίαν τῆς λέξεως et ταπείνωσιν appellat, idem esse videtur, 
quod Quintilianus Inst. or. VIII 5, 32 ita describit: qu fugiunt ac re- 
formidant omnem hane $n dicendo voluptatem nihil. probantes nisi 
planum. et humile et sine conatu. Si scriptor vocem ἀνέκπληκτον usurpat, 
in mentem nobis venit illo tempore ἔκπληξιν permultum valuisse aeque 
ac ϑαυμάζεσϑαι, quod idem postulat (v. Cressolium, Theatr. rhet., Thes. 
Gronov. X, I c. 5). Consimiliter auctor περὶ ὕψους sentit: conferantur 
Ps.-Plut. τὸ μὲν γὰρ ἀσφαλὲς ἐπαινεῖται uóvov, τὸ δὲ ἐπικίνδυνον xai 9av- 
μάζεται et π. ὕψους 33, 2 μήποτε δὲ τοῦτο καὶ ἀναγκαῖον p τὸ τὰς μὲν τὰ- 
σπεινὰς καὶ μέσας φύσεις διὰ τὸ μηδαμῇ παρακινδυνεύειν μηδὲ ἐφίεσϑαι τῶν 
ἄκρων, ἀναμαρτήτους ὡς ἐπὶ πολὺ καὶ ἀσφαλεστέρας διαμένειν, τὰ δὲ μεγάλα 
ἐπισφαλῆ δι᾽ αὐτὸ γίγνεσϑαι τὸ μέγεϑος.... 96, 1 καὶ τὸ μὲν ἄπταιστον o 
ψέγεται, τὸ μέγα δὲ καὶ ϑαυμάζεται. Non est praetermittendum Senecam 
hac quoque in re cum Ps.-Plutarcho, magis etiam cum auctore zr. ὕψους 
miro modo consentire: Ep. 114, 11 necesse est enim hoc facere (1. e. ad. vi- 
tium accedere) aliquid grande temptanti (cf. totam hanc epistulam). 
Neque repudiat ille philosophus ornatum, ne audaciam quidem orationis 
improbat, quia verba rerum sublimitati apta esse vult, Ep. 75,9 «on meher- 
cules ieiuna. esse et arida volo, quae de rebus tam magnis dicentur. ln 
Lucili amici dictione laudat Ep. 59, 6 /ranslationes verborum ut non 
lemerarias, ita quae periculum sui fecerint. ludicia tam congruentia si 
non artius cohaerent, certe eidem fere aetati attribuere licet. Senecam 
adhibere pergamus: eum illi dicendi generi, quod philosophi proprium 
est, eandem mediocritatem adsignare, quam Ps.-Plutarchus in omni 


1) Cf. Dionys. De comp. verb. 12; Hermogenem π. ἰδεῶν II 10 (Rhet. Gr. ed, 
Spengel, v. II p. 898). * 

oratione exigit, consentaneum est (ut Ep. 4Ó et coneitatam orationem 
et illam inopiam et exilitatem improbat). Quam mediocritatem ex aliqua 
philosophia derivare sane non oportet; tamen alicuius momenti est 
eandem dictionem optimam iam Aristotelem statuisse, Rhet. 1404 b 8 
ὡρίσϑω λέξεως ἀρετὴ σαφῆ εἶναι... καὶ μήτε ταπεινὴν μήτε ὑπὲρ τὸ à- 
ξίωμα, ἀλλὰ πρέπουσαν. Luculentissime autem medium dicendi genus 
et μεσότης Peripatetica componuntur a Dionysio Halic. π. συνϑέσ. ὄνομ. 
24, 186 (de μέση vel εὔκρατος σύνϑεσις) αὕτη δοκεῖ μοι τὰ πρωτεῖα ἔπι- 
τηδεία εἶναι φέρεσϑαι, ἐπειδὴ μεσότης μέν τίς ἔστιν (μεσότης δὲ ἣ ἀρετὴ καὶ 
βίων καὶ ἔργων [καὶ τεχνῶν] ὡς "᾿Αριστοτέλει τε δοκεῖ καὶ τοῖς ἄλλοις, ὅσοι 
xav ἐκείνην τὴν αἵρεσιν φιλοσοφοῦσιν») .). Etiam apud Ps.-Plutarchum hoec 
loco colorem Peripateticum subesse probabilius fit, si sequens enun- 
tiatum legimus: τὴν αὐτὴν δὲ τυγχάνω γνώμην ἔχων xoi περὶ τῆς ἔν τῇ 
ψυχῇ διαϑέσεως 5) x. τ. 4. Quid enim sibi vult τὴν αὐτήν" Ex verbis se- 
quentibus perspicuum est et a scriptore definitur: ἔντεχνον δὲ τὸ τὴν 
μέσην ἐν ἅπασι τέμνειν ἐμμελέστατα. Satis tritum est eam mediocritatem 
(μετριότης) apud Peripateticos omnium virtutum rationem fuisse. Ps.- 
Plutarchus eundem animi statum postulat, quo virtutes Peripateticae 
continentur, cf. Stob. Ecl. II p. 141, 5 W. σώφρονά τε γὰρ εἶναι οὔτε, 
τὸν καϑάπαξ ἀνεπιϑύμητον οὔτε τὸν ἐπιϑυμητικόν et Eth. Eud. II. 1220 b 
88 ἀνδρία est mediocritas inter ϑρασύτητα ac δειλίαν, αἰδώς inter ἀναι- 
σχυντίαν et κατάπληξιν; cum Ps.-Plutarchi verbis ϑρασύς, καταπλήξ, ἄναι- 
σχυντία. Atque si posteris temporibus apud philosophos eclecticos, qui 
vocantur, mediocritatem permagni fieri animadvertimus, Peripati imi-: 
tatio plerumque recte conici potest. Quod certe in media Stoa valet, . 
cuius opinio exstat apud Ciceron. De off. I 25, 89 mediocritatem illam . . . 
quae est inter mimuwum et parum, quae placet Peripateticis et recte placet... 
(cf. ibid. I 35, 129; 128; 27, 93 etc.). Ita Ps.-Plutarchi verba cum Po- 
sidonii quoque opinione plane congruunt, quam exhibet Galenus, de 
Hipp. et Plat. d. 467 K. ... ἐπιϑυμίας ve xoi ϑυμοῦ, μήτ᾽ ἰσχυρῶν 
ὑπαρχόντων ἄγαν, μήτ᾽ ἀσϑενῶν, μήτ᾽ ὀκνηρῶν, μήτ᾽ éxpógov, μήτε δυσ- 
πειϑῶν ὅλως ἢ ἀκόσμων ἢ ὑβριστῶν κ. τ. Δ. Adiciamus nune de eodem 
philosopho testimonium, quo eum a Ps.-Plutarchi magnitudinis notione, 
qua admirationem et audaciam ipsam contineri supra apparuit, haud 
multum afuisse probatur. De eius dicendi genere Strabo iudicat III 


1) De Theophrasti in ea re momento cf. Kroll. Cicero, Orator (1913), praef. 
p. 4 adn. 1, qui sententiam nuper prolatam (Stroux, De Theophr. virtutibus dicendi, 
1912), qua dicendi generum trium distributionem illo auctore ortam esse negatur, 
repudiat. : 

?) Stob. Ecl. ΤΙ p. 128, 11 W. (de Peripato): ἀρετὴν δ᾽ ὠνομάσϑαι τὴν üi- 
στὴν διάϑεσιν.., - 

p. 147 C. Ποσειδώνιος δὲ τὸ πλῆϑος τῶν μετάλλων ἐπαινῶν καὶ τὴν ἄρε- 
᾿ τὴν οὖκ ἀπέχεται τῆς συνήϑους δητορείας, ἀλλὰ συνενϑουσιᾷ ταῖς ὑπερβολαῖς. 
Quibus ex verbis de Posidonii animo ac dictione concludi potest; satis 
sit similitudinem animadvertere, quae inter Posidonium, Senecam, Ps.- 
Plutarchum, auctorem περὶ ὕψους intercedit. Scriptoris igitur de recto 
animi statu iudicium Peripateticis vel eorum imitatoribus attribuendum 
esse probabile est; quare etiam dicendi generum distributionem, cum 
eadem rectae mediocritatis notione (cf. Ps.-Pl. τὴν αὐτὴν γνώμην) nitatur, 
ex illorum philosophia aliquid habere verisimillimum est. 


Restat locus, qui totus in exercitatione rhetorica est: 7 B scriptor 
τὸν μονόκωλον λόγον vel μονῳδίαν repudiat. Quae vocabula breviter ex- 
plicanda sunt, quod praeceptum nudum aliunde translatum loco minime 
apto insertum est. MovóxoAoc περίοδος est periodus simplex, e singulis 
membris composita!) Hoc loco sicut μονῳδία 3) idem mihi quidem vide- 
tur significare, quod μογότροπος λέξις, elocutio simplex, cui opponitur 
ἡ ποικίλη, μεμιγμένη (cf. Ps.-Dionys. artis rhet. p. 8, 3 Us.). Rhetorum 
de hoc genere iudicia Ernestius praebet in Lex. techn. Graec. rhet.: 
e. g. Phoibammon μογόσχημον et προσκορῆ λόγον eundem dicere videtur, 
cum dicat τὸ γὰρ ἀεὶ ὁμοίως ἔχον ἐμποιεῖ κόρον. Perspicuum igitur est 
Ps.-Plutarchi opinionem et verba in rhetorum officinas revocanda esse. 
Iterum Aristotelis iudicium cognoscere ex re est: Rhet. 1409 b 17 ἀφελῆ 
δὲ λέγω τὴν μονόκωλον (λέξιν). δεῖ δὲ xai và κῶλα xai τὰς περιόδους μήτε 
μυούρους εἶναι μήτε μακράς. τὸ μὲν γὰρ μικρὸν προσπταίειν πολλάκις ποιεῖ 
τὸν ἀκροατήν. — Liceat tandem mihi, de toto capite quid sentiam, 
complecti: praecepta rhetorica, cum magna ex parte ad exercendum 
spectent, ex tractatione rhetorica compilata esse possunt. Quam 
philosopho auctori vindicandam censuerim, quae est in singulis 
rebus iudicandi ratio; qui, cum nonnumquam vestigia Peripati non 
difficilia sint conspectu, aliquo modo hinc pendet. Probatum denique 
est auctorem posterioribus antiquitatis temporibus ponendum esse. 


Caput 8. Τὰ ἐγχύχλια παιδεύματα et philosophia. 


Huius capitis argumentum prius breviter absolvi potest. Nam 
quaecumque cum huius scriptoris sententia, qua liberalium artium 
rationem tractat, comparari possunt, a Nordenio Ant. Kunstprosa II 


ἢ) Demetr. De el. 17. 


?) Quae aliud significare solet, ϑρηνεῖν xai κατοικτίξεσϑαι (Menander zr. ἐπιδ., 
Rhet. Gr. v. III p. 434 Speng.). Quare vocem corruptam esse verisimilius videtur; 
Radermacher quidem uov(oxycAía conicit, quae vox lectioni traditae sane simillima est. 


Dissertationes phil. Vindob. XII. 4 

670 collata atque luculente explanata sunt!) Quae ratio inter artes | : 


ἀφ, 
1 


liberales vel eruditionem communem et philosophiam fuerit, ille vir — 
doctus ita fere exponit: inde a Platone inter eruditionem vulgarem, 


quae utilia docendo vitae necessitates respicit, et philosophiae studium | 


contentio erat. Non deerant, qui ilum secuti vulgarem institutionem 


plane aspernarentur: Cynici, vetus Stoa, Epicurus, Sceptici in ea re - 


consentiunt. Contra alii mediam tenuerunt viam ita, ut philosophiam 
reliquis scientiis, artibus, toti eruditioni tamquam caput finemque 
praeficerent easque probarent, quatenus ad summum studium, philo- 
sophiam animum praeparant (προπαιδεύειν). Ita primus Isocrates Περὶ 
ἀντιδόσ. 261 sq. (γυμνασίαν τῆς ψυχῆς καὶ παρασκευὴν τῆς φιλοσοφίας), 
deinde praeter alios praecipue Posidonius ac media Stoa censuerunt?) 
Quam postea complures philosophi secuti sunt, ut Seneca et Philo. 
Conferatur Senecae sententia, Ep. 88, 1 liberalia studia hactenus wtilia, 
δὲ praeparant 4ngenium, mon detinent ... .Trudimenta sunt mosira, 
non opera ... non discere debemus 4sia, sed didicisse. Hanc eandem 
fere Ps.Plutarchi opinionem esse facile probatur: nam puerum μήτε 
ἀνήκοον μήτε ἀϑέατον esse iubet studiorum liberalium, τὴν δὲ φιλοσοφίαν 
πρεσβεύειν. Quid illa studia prosint, non explicat, sed sine dubio eius 


quoque sententia ad philosophiae institutionem praeparandam valent. 


(cf. δεῖ τῆς ἄλλης παιδείας ὥσπερ κεφάλαιον ποιεῖν τὴν φιλοσοφίαν). Quam 
ob rem Bionis dictum, quod ad rem illustrandam adhibet, non quadrat, 
quippe quod ex eius sententia sit, qui studia liberalia plane aspernatur 
et ad philosophiam etiam sine illis perveniri posse censet?) Concludere 
licet illud dictum vulgare ac facetum a scriptore undelibet temere 
insertum esse^) Si denique Ps.-Plutarchi opinionis auctorem quaerimus, 
eum Stoicorum sententias sequi per se verisimile videtur, cum, quae 
sequuntur, adicienda sint; tamen — id quod facillime concluseris — 
eius iudicium mediae Stoae pro certo attribui non potest. Nam etiam 
Chrysippus contra Zenonem, qui Cyniea ratione τὴν ἐγκύκλιον παιδείαν 
ἄχρηστον esse confirmavit (Diog. Laert. VII 32), ita censuit: εὐχρηστεῖν 
δὲ xai τὰ ἐγκύκλια μαϑήματα. Consimile autem Aristotelis iudicium est, 
quod exstat Diog. L. V 31 εὔχρηστα δὲ xai τὰ ἐγκύκλια μαϑήματα πρὸς 


1) Accedunt eiusdem additamenta Fleck. Jahrb. Suppl. XIX, 2, p. 418 adn. 1 
et XVIII, p. 315. 

2) Nord. 1. 1. p. 671 adn. 3; addi possunt Academicorum dicta apud Stob. 
Ecl. II c. XXXI, 27 Crantoris, 28 Arcesilai, 111 Xenocratis. 

3) Quod dictum ἃ Stobaeo Aristoni, a Diogene L. (II 29) Aristippo datur 
(cf. Norden. l. l. et Hense, Telet. reliqu. p. LXVII). Sine dubio tali opinioni aptum 
est, qualis erat Cynicorum veterisve Stoae. 

^) Altera imago, qua seriptor utitur, simili cuidam respondet, quae viam ae 
deverticnla depingit (v. Norden 1. l. p. 671 et Jahrb. S. XVIII, p. 315). 

ἀρετῆς ἀνάληψιν; idem in educatione tractanda magnam earum curam 
habet. Quod item Chrysippum fecisse exspectamus, ut, quatenus illa 
studia εὔχρηστα essent, demonstraret. Cuius quaestionis cum Ps.-Plutarchus 
mentionem non faciat neque omnino quicquam accuratius de artium 
liberalium ratione disserat dictumque opinioni suae alienum inserat, 
eum non unius -auctoris philosophi tractationem secutum esse, sed 
tantummodo suae opinionis argumenta congessisse crediderim, praesertim 
cum illa res apud philosophos eosque praecipue, qui populares vocantur, 
trita fuisse videatur. 

Transeamus ad philosophiam. Quidnam sonat Ps.-Plutarchi 
φιλοσοφία Nihil aliud est, ut e sequentibus eius verbis elucet, quam 
virtus in recte agendo posita: nihil de cognitione, scientiis, sapientia; 
soli mores valent. Iam dudum ἃ viris doctis cognitum est!) talem 
philosophiae notionem, quae solos mores respicit, posteriori philosophiae 
Graecae aetati attribuendam esse. In philosophiae opere describendo 
scriptor officia enumerat, quae sunt hominis erga eos, quibus utitur: 
quae Stoicorum doctrinae, qua τὰ καϑήκοντα íractantur, maxime 
respondent. Quare quaerendum mihi esse videtur, num quae eius sectae 
vestigia certa Ps.-Plutarchi verbis indicentur. Stoicorum de officiis 
doctrinam copiose explanavit Praechter, Hierokles der Stoiker, p. 40, 
ubi locos complures congessit. Quomodo officia distribuantur apud 
varios auctores, illustrare liceat eorum, erga quos praestanda sunt, 
nominibus breviter enarrandis: Musonius ep. 8 (Epist. Gr. Herch. 
p. 403, 6) ἐπιμελεῖται. . ἑαυτοῦ, πατρίδος, πατρός, ἀδελφῶν, φίλων, 
πάντων; Epictet. Diss. II 17, 31 πρὸς ϑεούς, γονεῖς, ἀδελφούς, πατρίδα, 
ξέγους; Dio, or. 69, 2 ἑαυτῶν προίστασϑαι .. οἶκον οἴκῆσαι... ἄρξαι 
πόλεως .. φίλοις .. συγγενέσι. . γονέων... ϑεός; Diog. L. VII 108 
γονεῖς, ἀδελφούς, πατρίδα, φίλοις, συγγενῶν; idem VII 120 similiter addita 


ἡ Cf. Zeller, Gesch. d Phil. III 1? p. 733; Wendland, Quaest. Muson. 
passim; Schuetzius, Juvenal. eth. p. 7. Hane philosophiae aestimationem, qua se- 
eundum usum et utilitatem iudicatur eaque sola probantur, quae in agendo prosunt, 
ut illis temporibus viguit, quibus philosophi cognoscendi et cogitandi studio paene 
amisso vitae necessitatibus se accomodabant, ita iam antea apud eos valuisse 
constat, qui eius magnitudinis inscii erant. Ita Isocratis iudicium simile est: 
II. àvrió. 285 .. ἐξ ὧν xai τὸν ἴδιον οἶκον xai τὰ κοινὰ τὰ τῆς πόλεως καλῶς 
διοικήσουσιν, ὧνπερ ἕνεκα καὶ πονητέον καὶ φιλοσοφητέον καὶ πάντα πρακτέον 
ἐστίν; qua re neglecta adulescentes solent ὃν πότοις καὶ συνουσίαις xai ῥὁᾳϑυμίαις 
καὶ παιδιαῖς τὴν ἡλικίαν διάγειν ἀμελήσαντες τοῦ σπουδάζειν, ὅπως ἔσονται 
βελτίους. Eadem fere etiam Xenophontis philosophiae notio erat. Neque praeter- 
mittendum est Ps.Plutarchi sententiam iisdem fere rebus definiri: philosophia 
studium virtutis, quae est vitae optime instituendae ratio, remedium vitiorum, 
potentiae ac prudentiae subsidium est. 

πρὸς τὰ τέκνα φιλοστοργίᾳ; M. Aurel 5, 81 ϑεοῖς, γονεῦσι, ἀδελφοῖς, 
γυναικί, τέκνοις; Horatius, Ep. II 3, 312 patriae, amicis, parens, frater, 
hospes; Ejpictet. Diss. III 21, 5 ἔνεγκε ἀδελφόν, πατέρα, vióv, yeírova, 
σύνοδον; Seneca Ep. 94, 1 . . marito suadet, quomodo se gerat adversus — 
uxorem, pairi, quomodo educet liberos, domino, quomodo servos regat. — ; 
Comparetur praeterea Iamblich. Προτρ. XX: ϑεοσέβεια.. ἀψεύδεια .. 

vóuotg χρηστέον . . πρὸς ἀνϑρώπους. Quibus ex locis eam distributionem 

non certam quandam, sed apud alios aliam esse apparet. Atque Ps.- 

Plutarchus cum iis fere congruit: ϑεοῖς, γονεῦσι, πρεσβυτέροις, νόμοις, 

ἀλλοτρίοις, ἄρχουσι, φίλοις, γυναιξί, τέκνοις, οἴκέταις. (Quod si πατρίς 

deest, νόμοι et ἄρχοντες in eius locum succedunt; Stoicae rationis ar- 

gumentum id praecipue habuerim, quod ἀλλότριοι | commemorantur 

sicut ab Epicteto ξένοι et ab Horatio hospes!). At officium erga fratrem 

praestandum deesse animadvertendum est, quod ubique fere legimus?) 
Quod locis laudatis non occurrit, νόμοις πειϑαρχεῖν, a Stoicorum ratione 
alienum non est?). Maior autem differentia in eo est, quod Ps.-Plutarchus 

officia hominis erga se praestanda paene omittit; nam quae antecedunt 

(γνῶναι τί τὸ καλόν etc), de omni morum cognitione valent neque 

quiequam in agendo praecipiunt. Stoici contra philosophi est ante 

omnia, quomodo homo se erga se ipsum gerat, i e. quomodo vitam 
degat et bona tractet, exponeret) Aliud, quod deesse aegre tuleris, 

id quod supra diximus, est, quod non animi mores neque virtutem 

ipsam tractat, sed solas actiones, quibus virtus exprimitur. Sed ea 

res notioni, quam habet de philosophia, respondet. Quare auctor quin 

sit Stoieus, nihil obstat, etiamsi illo ipso tempore, quo philosophia 

popularis vitae condiciones administrabat, tales opiniones apud plerosque 

homines eruditos, nedum apud philosophos eclecticos vulgares?) fuisse 

consentaneum est. Quin etiam de veteris Stoae fonte conicere aliquis 

facile potest, quamquam sine dubio virtutum, actionum, officiorum 

explicationem paulo subtiliorem atque ante omnia magis doctrinam 

Stoicam redolentem exspectaremus. 


1) Quod postea officium erga ἀλλοτρίους excidit, ideo πῶς ἀλλοτρίοις hie 
non est eiciendum, quod fecit Hercher in edit. (1872). 

?) Nam φιλαδελφία. à Stoicis permagni aestimabatur, cf. Praechter ]. 1. 

3) ef. Praechter l. l; Dyroff, Eth. d. alt. St. p. 222; Stob. Ecl. II p. 103, 
10 W. τὸν ydg νόμον εἶναι σπουδαῖον; quamquam saepius leges traditae, quae 
legi rationali eorumque doctrinae repugnarent, repudiabantur. 

*) Cf. e. g. Epict. Diss. III 14, 7; 21, 5 al. 

*) Nonnullas etiam semper vulgo viguissé consentaneum est, ut testatur Ps.- 
Isocrates Πρὸς Zu. 18 sq. et 16: τοὺς μὲν ϑεοὺς φοβοῦ, τοὺς δὲ γονεῖς τίμα, τοὺς 
δὲ φίλους αἰσχύνου, τοῖς δὲ νόμοις πείϑου. 

Sed Ps.-Plutarchi sententia philosophia maius etiam bonum 
hominibus praebet: μήτε ἐν ταῖς εὐπραγίαις περιχαρεῖς, μήτε iv ταῖς 
συμφοραῖς περιλύπους εἶναι, μήτε ἔν ταῖς ὀργαῖς ἐκπαϑεῖς xai ϑηριώδεις, 
id est: affectuum mediocritatem. Iam antequam alios comparamus, haec 
verba a veteris Stoae animo aliena esse elucet; nam ut praetermittam 
- Stoicorum affectus primarios fuisse ἐπιϑυμίαν, φόβον, λύπην, ἡδονήν, 
quibus ceteri certa ratione discripti subiciebantur?) nihil singularem 
Stoicorum in ea re opinionem et severitatem significat. Affectuum 
enim mediocritatem ubivis alias potius quaerere licet. Iam Plato in 
affectibus, praecipue in laetitia et màáestitia rectum ac decorum modum 
vult: Leg. 732 o6 .. ὅλην περιχάρειαν πᾶσαν ἀποκρυπτόμενον καὶ 
περιωδυνίαν εὐσχημονεῖν πειρᾶσϑαι et 798 A ἐγὼ .. συγχωρῶ τὸν λύπης 
τε καὶ ἡδονῆς ἀκράτου βίον φεύγειν δεῖν πάντας, .. . μέσον δέ τινα τέμγειν 
ἀεί. Et erat sane vulgarior talis sapientia: Ps.-Isocrates, Πρὸς Ζημι. 42 
οὕτω γὰρ οὔτ᾽ εὐτυχῶν ἔσει περιχαρὴς οὔτε δυστυχῶν περίλυπος .. χαῖρε 
καὶ λυποῦ μετρίως. Tamen illam mediocritatem hie quoque philosophiae 
vindicare licet, Peripateticorum dico. Atque de reliquis rebus supra 
actum est, hic de affectibus quaestio est. Conferatur Aristotelis 
Eth. Nic. 1104 b 8 περὶ ἡδονὰς γὰρ καὶ λύπας ἐστὶν ἣ ἠϑικὴ ἀρετή). 
διὸ δεῖ ἦχϑαί πως εὐϑὺς ἐκ νέων, ὡς ὃ Πλάτων φησίν, ὥστε χαίρειν τε 
καὶ λυπεῖσϑαι οἷς δεῖ... ἔτι δ᾽ αἵ ἀρεταί εἶσι περὶ πράξεις καὶ πάϑη x. τ. }.: 
nonne Ps.-Plutarchi quoque virtus περὶ πράξεις xal πάϑη est, qui solam 
virtutem in agendo positam et rectum affectuum modum tractet? 
Eiusdem ilius verba Eth. Nic. 11243 15 ὃ μεγαλόψυχος .. μετρίως 
ἕξει... οὔτ᾽ εὐτυχῶν περιχαρὴς ἔσται οὔτ᾽ ἀτυχῶν περίλυπος cum hoc 
scriptore congruunt?) Ps.Plutarchum in ceteris quoque affectibus 
mediocritatem significare facile intellegitur: nam vocabula ἐκλύτους, 
ἐχπαϑεῖς, ϑηριώδεις sicut περιχαρής et περίλυπος clare nimios et immo- 
deratos affectus indicant. Qui si vituperantur, moderationem et rectum 
eorum statum exigi sequitur. Ps.-Plutarchi igitur verba cum genuina 
Stoicorum doctrina minime consentiunt, sed Peripateticum colorem 
clamant, ut ita dicam. Neque deinde antecedentis partis argumentum, 
ubi officia enarrantur, a Peripateticorum cogitationibus alienum esse 
Theophrasti verbis probatur, quae tradit Stobaeus (fr. 152 Wim): 
χρὴ τοίνυν τὸν μέλλοντα ϑαυμασϑήσεσϑαι περὶ τὸ’ ϑεῖον φιλοϑύτην εἶναι... 
ἔπειτα γονεῖς γηροτροφεῖν καλῶς... καὶ μὴν καὶ γυναικὸς καὶ παίδων 


1) Cf. v. Arnim, Vet. Stoic. fragm. III fr. 894 sq. 

?) Cf. Stob. Ecl. II p. 188, 21 W. ἀφορίξεσϑαι τὴν ἀρετὴν . . xai ἧδονῇ καὶ λύπῃ. 

8) Eadem sententia, fortasse ex Peripati imitatione, est Iamblichi, ep. ad 
Sopatr., Stob. Ecl. II p. 234, 14 W: συμφωνίαν ἡδονῆς xai λύπης πρὸς τὰ καλὰ 
«καὶ αἰσχρὰν &oya παρασκευάζει. 

ἐπιμελητέον καλῶς xal φιλανϑρώπως. Si vero, quod supra verisimile visum 


est, illa pars Stoicis attribuenda est, nihil relinquitur, nisi ut auctoris 
philosophiam e Stoicorum et Peripateticorum opinionibus 
commixtam esse putemus. Atque Peripati imitationem apud mediae 
Stoae adseclas viguisse constat, qui in affectibus iudicandis veterum 
acerbam severitatem mitigaverint et hominis naturae verae doctrinam - 
accommodarint. Huic psychologiae convenit, ut philosophia etiam 
irrationales animi facultates curet, libidines atque affectus temperet 
et sanet. Ita fere Clemens Alex. philosophiae opus describit Paed. I. 
1, 1: paedagogi est βελτιῶσαι τὴν ψυχήν, o? διδάξαι, σώφρονός ve, ox. 
ἐπιστημονικοῦ καϑηγήσασϑαι βίου; ibid. 2, 6 .. λόγος... ϑεραπευτικὸς 
τῶν παρὰ φύσιν τῆς ψυχῆς παϑῶν. κυρίως μὲν γὰρ ἣ τῶν τοῦ σώματος | 
γοσημάτων βοήϑεια ἰατρικὴ καλεῖται τέχνη .. λόγος δὲ Ó πατρικὸς μόνος 
ἐστὶν ἀνϑρωπίνων ἰατρὸς ἀρρωστημάτων. Eodem modo Ps.-Plutarchus . 
philosophiam laudat 7 D: περὶ μὲν τὴν τοῦ σώματος ἐπιμέλειαν .. εὗρον 
τὴν ἰατρικὴν καὶ τὴν γυμναστικήν .. τῶν δὲ τῆς ψυχῆς ἀρρωστημάτων καὶ 
παϑῶν ἣ φιλοσοφία μόνη φάρμακόν ἐστιν. Quae comparatio quamquam 
non rara erat, tamen utriusque scriptoris sententia hoc summum 
philosophiae opus esse animadvertamus. Quae si concludimus: scriptoris 
de philosophia iudicium eclectióorum temporibus respondet, quia - 
cogitationes Stoicas et Peripateticas coniungit. 


Caput 9. Βίοι (8 A—B). 


Sequitur vitae optime degendae explicatio. Quaestio, quae erat 
περὶ βίων, in Stoicorum doctrina — nam ab his liceat ordiri — satis 
confusa fuisse videtur!). Trium formarum divisio, quam Diogenes Laert. 
VII 180 exhibet: βίων δὲ τριῶν ὄντων, ϑεωρητικοῦ xal πρακτικοῦ xal Ào- 
γικοῦ, τὸν τρίτον φασὶν αἱρετέον" γεγονέναι yàg ἀπὸ τῆς φύσεως ἐπίτηδες 
τὸ λογικὸν ζῷον πρὸς ϑεωρίαν καὶ πρᾶξιν, nempe genuina Stoicorum erat. 
Sed cum πρακτικὸς βίος sit πολιτικός, sapienti rem publicam tractandam 
esse sequitur, quod λογικὸς βίος et ϑεωρίαν et πρᾶξιν amplectitur: sed 
in ea re differentia est. Chrysippus enim apud Diogen. Laert. VII 121 
πολιτεύεσϑαι ait τὸν σοφόν, ἂν μή τι κωλύῃ, 1. e. ante omnia si res publica 
non prava est, Itaque Seneca ex veterum doctrina se defendit, De otio 
8, 1 e lege Chrysippi vivere otioso licet et saepius Zenonem, Cleanthem, 
Chrysippum exempla affert (ut De ot. 6, 5). Idem Chrysippus Plutarcho : 
De Stoic. rep. 1033 D testante οὐδὲν τὸν σχολαστικὸν βίον τοῦ ἡδονικοῦ 
διαφέρειν censuit. Quoquo modo se res habet, veteres Stoicos sa- 
pientis esse rei publicae administrationem posuisse constat, quoniam is 


1) Cf, praec. Dyroff, Ethik d. alten Stoa, p. 232. 

solus civitatem bene et cum salute omnium regere scit, sed revera ne 
ipsos quidem praeceptum perfecisse atque nonnullas causas repperisse, 
quibus sapiens hoc officio liberaretur. Seneca quidem pro re publica 
scite mundum ponit, priorum nonnullos secutus (ut Ep. 68, 2 vel 14, 
14). Ps.-Plutarchi igitur praeceptum, quo ut βίος πολιτικός coniungatur 
cum ϑεωρητικῷ, qui soli philosophiae est deditus, exigitur, ab omnium 
Stoicorum doctrina non abhorret. Tamen vitarum illa divisio, quam 
laudavi, Aristotelis distributioni cessit: Eth. Nic. 1095 b 19 tres βίοι 
sunt, ó πρακτικός, ὃ ϑεωρητικός, ὃ ἀπολαυστικός atque tertia forma utrim- 
que simili modo repudiatur: Aristot. oí μὲν οὖν πολλοὶ παντελῶς àvÓga- 
ποδώδεις βοσκημάτων βίον προαιρούμενοι — Ps.-Plut. ó μὲν οὖν ἔκλυτος 
καὶ δοῦλος τῶν ἡδονῶν (βίος) ζῳώδης καὶ μικροπρεπής ἔστιν. Sane vi- 
tarum aestimatio reliqua ab Aristotele vel potius nonnullis Peripateticis 
aliena esse videtur, quos vitam contemplativam, scientiis deditam plu- 
rimi fecisse notum est. Sed nihilosetius Peripati doctrina communes 
vitae res societatemque respicit: Stob. Ecl. II 125, 19 W. παραμετρεῖ- 
oDat . .. τὸν βίον ταῖς πολιτικαῖς xai ταῖς κοινωνικαῖς πράξεσι καὶ ταῖς ϑεω- 
pquxaic. ...00... φίλαυτον εἶναι τὴν ἀρετήν... ἀλλὰ κοινωνικὴν καὶ πο- 
λιτικήν; ibid. 148, 24 προαιρήσεσϑαι μὲν γὰρ καὶ πράττειν xal ϑεωρεῖν τὰ 
καλά. Ita apud eos quoque philosophos, quos Neopythagoreos vocamus, 
eandem vitarum aestimationem invenimus, quorum opiniones fortasse 
e Peripati doctrina ex parte fluxerunt: Iamblich. Προτρ. p. 119 A: op- 
timus est ó πλείστοις ὠφέλιμος Gv (βίος); Archytas ap. Stob. Ecl. II 
p. 230, 6 W. δύο μὲν ὧν ἔντι βίοι ἀντίπαλοι... πρακτικός τε καὶ φιλόσοφος. 
πολὺ δὲ κάρρων δοκέει εἶμεν ὃ ἐξ ἀμφοτέρων κεκραμένος. Similes sane 
iam veterum Pythagoreorum opiniones erant. In Ps.-Plutarchi autem 
. iudicio nimium vitae publicae momentum — nam ó ϑεωρητικὸς βίος 
solus ἀνωφελής est — et a Stoicorum et a Peripati ratione alienum 
esse negari non potest: philosophiae omnino non respondere videtur. 
Talis opinio nescio an aut vulgaribus Graecorum opinionibus aut rhe- 
torum vel sophistarum cogitationibus aptior sit. Eandem vere Stoicam 
non esse aliis quoque argumentis probatur. Stoicus enim auctor, si sibi 
proposuisset quaestionem εἶ πολιτεύεται ὃ σοφός, eam ita absolvisset, ut 
sapienti rem publicam capessendam esse demonstraret, quia et maxime 
vel solus idoneus esset!) et officia erga patriam et communem salutem 
praestanda postularent?); praeterea fortasse comprobasset uniuscuiusque 
commoda cum omnium salute artissime cohaerere?) Certe ilud prae- 


Ὁ Ut Theon in thesi de hac re habita, Rhet. Gr. Sp. II 123; cf. Dyroff. 1.1. 

?) Ut Philo vel Epictetus; cf. Wendland, Philo u. d. kyn. — st. Diatr. p. 47. 

3) Cf. Cicero De fin. III 64; Diog. Laert. VII 130; Epictet. II 10, 15; Zeller 
III 1, 286. 


Eee QUE 


ceptum aliquo modo e ceteris Stoicorum placitis derivasset. Comme- 
morandum praeterea est scriptorem optimae vitae exempla ostendere 
haec: Periclem, Archytam, Dionem, Epaminondam. Cum addat ὧν ἅτε- 
ρος ἢ Π]λάτωνος ἐγένετο συνουσιαστής, se illius philosophi opinionem sec- 
tari comprobat, cum philosophiam cum regenda re publica coniungit. 
Licet nobis quidem nihil inter illos commune esse videatur, tamen sine 
dubio scriptor se Platonis sectatorem esse putat. Quomodo de hac 
Platonis imitatione iudicandum sit, ex alio loco elucet: 11 E ὅταν à 
αὖ πάλιν ἐνθυμηϑῶ τὸν Σωκράτη, τὸν Ilàárova, τὸν Ξενοφῶντα, τὸν Ai- 
σχίνην, τὸν Κέβητα, τὸν πάντα χορὸν ἐκείνων τῶν ἀνδρῶν, ot... τὰ 
μειράκια προήγαγον ἐπί τε παιδείαν καὶ τὴν ἀρετὴν τῶν τρόπων x. τ. À. 
Quid ea verba in scriptoris tempore indagando valeant, postea 
quaerendum erit. Nunc eum Socraticis se dedicare perspicuum est; 
quare opiniones eius cum illis, i. e. praecipue Xenophonte comparari 
possunt, quia Platonem eodem loco quo ceteros habet, ex quo eum 
ilius verae philosophiae rudem fere fuisse sequitur. Ut igitur Xeno- 
phontis sententia philosophia id maximum efficit, ut homines sapientia 
instituti rem publicam bene administrare discant?) sic Ps.-Plutarchus 
vitam activam philosophiae et virtutis studio carentem ἄμουσον καὶ 
σλημμελῆ appellat et potentiam gloriamque cum animi cultu morumque 
perfectione coniunctam summum bonum putat. Itaque non multum abest, 
quin eodem modo quo Xenophon sapientiae studium potentiae subsidium 
habeat; illius enim sententia sapientia ad vitam quam optime atque 
utilissime instituendam pertinet?) — Ut denique quid sentiam, breviter 
repetam: in vitarum aestimatione Ps.-Plutarchus philosophorum cogi- 
tationibus atque verbis utitur — nam et Peripatetica et Stoica inesse 
verisimile est — sed minime doctrinam ullam sectatur. Ceterum hoc 
loco plus quam reliquis de suo agere mihi quidem videtur, quod aliis 
locis eundem animum praebet. 


1) Cum editoribus ἅτερος coniecturam dubitans recipio. Hercheri emendatio, 
qui ob concinnitatem laesam ea verba postea inserta esse existimat (Hermes XI 227), 
apud hunc quidem scriptorem gravi ratione caret. Cobeti coniectura ὧν éxáregog 
{(πεοὶ φιλοσοφίαν ἐσπούδασε xai ὃ μὲν Δύσιδος ὁ δ᾽ ἕτερος) Πλάτωνος ἐγένετο 
συνουσιαστῆής supervacua est neque quadrat, quod illos philosophiae studuisse iam 
antea dictum est. An revera scriptorem, qua erat rerum inscitia, Epsminondae glo- 
riam ad Platonis scholam revocasse putemus? Simili modo Hartmannus Eme 
defendit atque rem ab auctore de industria fictam esse censet. 


?) Cf. e. g. Mem. I 2, 48... xai οἴκῳ xai οἰκέταις καὶ φίλοις xai πόλει xai 
σολίταις .. . καλῶς χρῆσϑαι. 

?) Cf. Mem. IV 1, 2 ... τῶν μαϑημάτων πάντων, δι᾽ ὧν ἔστιν oixíav τε xa- 
λῶς οἰκεῖν xai πόλιν καὶ τὸ ὅλον ἀνϑρωπίνοις πράγμασιν εὖ χρῆσϑαι, saepius. 


Ἐ EMO LL 


Caput 10. Varia. 


(De puerorum amore, de corporum exercitatione, de remissione laborum, 
ludis, certaminibus.) 


Non alienum videtur alium hic locum addere, quo Ps.-Plutarchus 
se Socraticorum opiniones sequi profitetur, locum de puerorum amore 
dico (11 D—F). Comparari possunt, quae profert, cum Platonis et Xe- 
nophontis locis: Plato, Pol. 408 A ὁ δὲ ὀρϑὸς ἔρως πέφυκε κοσμίου τε 
καὶ καλοῦ σωφρόνως τε καὶ μουσικῶς ἐρᾶν, vel 468 B, Leg. 836, ubi 
opponuntur ó τοῦ σώματος καὶ τῆς ὥρας ἐρῶν et ὃ τῆς ψυχῆς ἐ.; Xeno- 
phon Mem. IV 1, 2 φανερὸς δ᾽ ἦν (ὃ Σωκράτης) οὐ τῶν τὰ σώματα πρὸς 
ὥραν, ἀλλὰ τῶν τὰς ψυχὰς πρὸς ἀρετὴν εὖ πεφυκότων ἐφιέμενος; eadem 
res copiose tractatur Conv. VIII 12 sq. Amoris puerilis genera scrip- 
tor ita fere enarrat aestimatque, ut Xenophon Reip. Lac. c. Il 12: 
Boeotorum et Eleorum usum describit, Lycurgi autem ratio haec erat: 
εἶ μέν τις αὐτὸς ὧν olov δεῖ ἀγασϑεὶς ψυχὴν παιδὸς πειρῷτο ἄμεμπτον 
φίλον ἀποτελέσασϑαι καὶ συνεῖναι, ἐπήνει καὶ καλλίστην παιδείαν ταύτην ἐνό- 
μιζεν. εἰ δέ τις παιδὸς σώματος ὀρεγόμενος φανείη, αἴσχιστον τοῦτο Üeíc 
x.T. A. Scriptor igitur ut Socraticorum exempla laudat, ita eorum 
opiniones revera sequitur. Quare non multum refert, quod cum Stoicis 
quoque in ea re fere consentit, neque quatenus illi Socraticos imitati 
sint, diiudicare possumus. Tamen a Stoico auctore quaestionem paulo 
aliter instituendam fuisse apparet; praeterea non tam aliorum opiniones 
plurimi faceret admirationeque commotus eas reciperet, quam praecep- 
tum e rerum natura cum ratione derivaret eiusque utilitatem describeret. 

8C—D Ps.-Plutarchus de corporum exercitatione agit. Quam mo- 

dicam et quae εὐριϑμίαν ac δώμην efficiat, commendat, imprimis armorum 
» usum venationemque ad bellandi peritiam comparandam idoneam laudat. 
Has cogitationes magna ex parte de Platone pendere neminem fugit. 
Duo expetuntur fines: εὐρυϑμία vel εὐεξία (εὐταξία xal σωφροσύνη) et δώμη. 
Plato duas disciplinas dividit τῆς γυμναστικῆς, ὄρχησιν et πάλην, quarum 
fines sunt: Leg. 795 E unius εὐεξία, κάλλος τῶν μελῶν xal τῶν μερῶν, 
εὔρυϑμος κίνησις, alterius robur; ibid. 789 D ὑγιεία, κάλλος, δώμη: 
Sanitas bonaque valetudo hic quoque subaudiendae sunt, cum εὐταξία 
et σωφροσύνη senectuti provideant. In Platonis ,custodum* educatione 
(Pol 404 sq.) exercitationes sunt: ἀκοντισμός, τοξεία, ϑήρα (cf. Leg. 
794 B, 822 D etc.). Quam deinde sententiam laudat Ps.-Plutarchus Τὰ 


1!) C£. Diog. L: VII 129 xai ἐρασϑήσεσϑαί τε τὸν σοφὸν τῶν νέων τῶν &u- 
φαινόντων διὰ τοῦ εἴδους τὴν πρὸς ἀρετὴν εὐφυίαν; Stob. Ecl. IT p. 115, 2 W. óc 
6 xai ἐρωτικὸν εἶναι τὸν σοφὸν xai ἐρασϑήσεσϑαι τῶν ἀξιεράστων, εὐγενῶν ὄντων 
καὶ εὐφυῶν. 


Ac ANS το αν 


τῶν ἡττωμένων x. t. λ., e Xenophontis Cyrupaedia II 3, 2 hausta est, | E 


sed persimilis legitur apud Platon. Leg. 626 B; et Platonis praecipue 
in mentem nobis venit, cum belli armorumque usus scriptor tantam curam 
adhibet. Quae cura non minus cum Xenophontis opinionibus con- 
gruit!). Nimios in corporibus exercendis labores cavendum esse, ne 
animos offendant atque retundant, scriptor Platone auctore monet 
(Pol. 537 B, cf. ib. 410 D, Leg. 796 D). Corporum laboriosam exer- 
citationem Aristoteles quoque reprehendit (Pol. 1336 a 25). Venationis 
vero laudem, quam JCynegeticus liber, qui sub Xenophontis nomine 
traditur, continet, comparare iam non oportet: inter maxima eius bona 
est, quod τὰ .. . πρὸς τὸν πόλεμον μάλιστα παιδεύει (Cyn. 12), ut supra - 
memoravi. Sed in corporis exercitatione similes opiniones omnium fere 
philosophorum?), expressas an tacitas, fuisse facile intellegitur, quod 
veterum philosophiae corporis cultum plane neglegere non convenit. De 
Stoicis quidem testimonia exstant: Clemens Al. Paed. III. 10, 49 μειρακίοις 
δὲ γυμνάσιον ἀπόχρη .. καὶ yàg xai ταῦτα . . ἔχοντά τι χρήσιμον τοῖς νέοις 
πρὸς ὑγίειαν, σπουδήν τε καὶ φιλοτιμίαν ἐντιϑέντα, οὐχὶ εὐεξίας μόνον, ἀλλὰ 
καὶ εὐψυχίας ἐπιμελεῖσϑαι, ὃ δὴ γινόμενον ἄνευ τοῦ τῶν κρειττόνων ἔργων ἄπο- 
σπᾶσϑαι χαρίεν καὶ οὖκ ἀλυσιτελές. Non est praetermittenda Platonis imitatio 
perspicua, ut videtur, quod corporis cultum modicum animo quoque pro- . 
desse (εὐψυχία) probatur. Sic Plato Pol. 410 D in corpore et animo exco- 
lendo mediam viam inter duo extrema vitanda tenere studet (ἀγριότης καὶ 
σκληρότης et μαλακία xai ἡμερότης, quae scilieet in animo sunt). Sie 
Ps.-Plutarehi quoque εὐταξία et σωφροσύνη non solum in corporis recto 
statu, sed in universa vivendi ratione sunt, quae animo definitur. De 
venandi utilitate ac fine compares in Stoicorum opinionibus Ciceronem 
De nat. deor. II 64, 161 Zmmanes et feras beluas nanciscimur venando, 
ut... exerceamur in venando ad similitudinem. bellicae disciplinae. 
Seneca denique de tota re copiose praecipit?) quamquam saepius 
nimium corporis cultum reprehendit, quam suadet rectum, et in 
athletarum labores insanos invehitur, quibus omnis animi cultura 
deleatur. Cui consentit Galenus, llooroezt. ἐπὶ v. τέχν. e. 9 σώματος δ᾽ 
ἄσκησις ἀϑλητικὴ ἀποτυγχανομένη μὲν αἰσχίστη, ἐπιτυγχανομένη δὲ τῶν 


1) Ioélius, Der echte ἃ, d. xen. S. II p. 50 sq. (18, 28) recte exposuisse 
videtur inter Xenophontis et Cynicorum venandi studium — nam illos quoque vena- 
tionem magni fecisse constat (cf. Diog. L. V1 31) — aliquid interfuisse, quod hi 
morum cura permoti labores tolerari utile censebant, ille praeterea bellandi exer- 
citationem respexit. 

7) Cf. praeterea vulgarem sententiam: Ps.-Isoer. Πρὸς Z4hgu. 19: ἄσκει τῶν 
z£gi τὸ σῶμα, sed non ῥώμης, sed ὑγιείας causa. 

3) Ut Ep. 8, 5; 15, 4sq. al. 

ἀλόγων ζῴων οὐδέπω κρείττων" τίς yàg λεόντων ἢ ἐλεφάντων ἀλκιμώτερος; 
τίς δ᾽ ὠκύτερος λαγωοῦ; Dignum est, quod commemoretur, Ps.-Plutarchum 
eodem argumento in bonis enarrandis (5 E) ad corporis robur impro- 
bandum usum esse, contra hic, ubi locus ei rei maxime idoneus est, nihil 
contra nimium corporis cultum et athletarum labores declamare, sed 
solum Platonis dictum laudare. Qua re fortasse eum magis de vete- 
ribus, praecipue Platone hic pendere, quam recentiorum philo- 
sophorum, imprimis Stoicorum, rationem sequi comprobari potest. 
Nihilosetius Platonis imitationem Stoica via derivari posse consen- 
taneum est. 


Et in animi actionibus et in corporis laboribus cavendum est, ne 
nimia contentione et usu continuo vires elanguescant, remissio et laxa- 
menta necessaria sunt (9 B—O). Quod praeceptum sine dubio vulgarius 
erat, quam ut cuiquam proprium assignari possit. "Tamen fortasse 
similitudines quaedam comparatae prosunt. Seneca eandem rem non 
raro tangit, ut Ep. 15, 5 labore modico alitur ille (animus) vel 3, 6 
eum rerum natura delibera : illa dicet tibi et. diem et noctem fecisse — 
cf. Ps.-Plut. o? μόνον ἐγρήγορσις ἀλλὰ xal ὕπνος εὑρέϑη. ldem tractat 
copiosius De tranquill. an. 17, 5: danda est animis remissio: meliores 
aerioresque requieti surgent — sequitur agrorum comparatio paulum 
aliter instituta quam Ps.-Plutarchi — ἐξα animorum impetus adsiduus 
labor franget . ..; deinde remissionis iocique vicissitudines necessarias 
esse demonstrat, cum utraque res, etlabor et languor, continua perniciosa 
sit, (6) nam et somnus refectioni necessarius est .. (T) legum conditores 
festos instituerunt dies . . tamquan necessarium laboribus interponentes 


temperamentum --- cf. Ps-Plut. οὐδὲ ἐνεργοὶ πράξεις, ἀλλὰ xal ἑορταί; 
(8) éindulgendum est animo dandumque subinde otium, quod. alimenti 
ac virium loco sit — cf. Ps-Plut. j ἀνάπαυσις τῶν πόνων ἐστὶν ἄϑυομα. 


Non potest negari inter Ps.-Plutarchum et Senecam magnam simili- 
tudinem intercedere. Senecae autem locus accuratius fontis inquirendi 
occasionem praebet. Johannes de Arnim (Quellenstud. zu Philo v. 
Alex. p. 130) propter liberaliorem comioremque animum, quem ,weit- 
herzige Moral* appellat — audiamus enim Senecam l. l. 8 nonnum- 
quam et usque ad ebrietatem veniendum! — ilud caput mediae Stoae 
dat!. Nec aliis argumentis eam coniecturam non probari puto: non 
discrepant a tali opinione Posidonii vel Senecae verba De ira II 21, 6, 
ubi idem praeceptum educationi aptatum est: dabimws aliquod lara- 
mentum, in desidiam vero otiumque non resolvemus et 20, 3 lusus quo- 
que proderunt; modica enim voluptas laxat animos et temperat. Eodem 


!) Athenodorum laudat, qui scripsit περὶ σπουδῆς xai παιδιᾶς. 

modo Seneca De tranquill. an. 17, 4 rectam ludendi voluptatem defendit: 
.mec in eadem ntentione aequaliter. retinenda mens est, sed ad iocos 
devocanda ... (6) nec ad hoec tanta hominum | cupidilas tenderet, misi 
naturalem. quandam voluptatem | haberet. lusus. 4ocusque. De naturali 
voluptate conferas Sext. Empir. adv. math. XI, 73 Παναίτιος δέ τινα μὲν 
(int. ἡδονήν φησι) κατὰ φύσιν ὑπάρχειν, τινὰ δὲ παρὰ φύσιν. Quae cum 
ita sint, equidem tales cogitationes mediae potissimum Stoae convenire 
crediderim; cum Seneca autem Ps.-Plutarchus plus uno loco congruit. 
Ad hunc consensum accedit scriptor, quem ex eodem fonte haurire 
facile comprobari potest, Quintilianum dico. Cuius sententia est Inst. 
or. I 1, 20: Nec sum adeo aetatum imprudens, ut instandum protinus 


leneris acerbe putem  exigendamque plane operam. nam id in primis 


cavere oportebit, ne. studia qui amare nondum potest, oderit . . . lusus 


hic sit: et rogetur et. laudetur et. numquam non fecisse se gaudeat, ali- 


quando ipso nolente doceatur alius, cui invideat; contendat interim et 
saepius vincere se putet el praemiis eliam, quae capit illa aetas, evocetur. 
Eadem enim animorum regendorum subsidia, quae puerorum cupidi- 
tatibus affectibusque natura insitis nituntur, Posidonius illo loco 
commendat, quo eum imprimis irrationales animi facultates sana con- 
suetudine in rectum statum excolendas curare supra nobis visum est: 
Seneca De ir. II 21, 3 adsurgit spiritus, si. laudatur, et in. spem sui 
bonam adducitur ... (5) in certaminibus aequalium nec. vinci illum 
patiamur, nec érasci. demus operam . .. ut in certamine adsuescat on 
nocere velle, sed vincere. quotiens superaverit et dignum. aliquid laude 
fecerit, adtolli, non gestire patiamur. Quintiliani igitur educandi doctrina 
hac quidem in re mediae Stoae optime respondet; ita alium quoque 


locum, ubi simili ratione laxamentum exigit, in eundem revocare fontem: 


non est alienum: Inst. or. I 3, 8 danda est tamen ommibus aliqua 
remissio, non solum quia mulla res est, quae perferre possit continwum 
laborem atque ea. quoque, quae sensu et animo carent, ut servare vim 
suam possint, velut quiete alterna, retenduntur — cf. Ps.-Plut. ἀλλὰ xai 


ἐπὶ τῶν ἀψύχων et exempla, quae sequuntur. Deinde: sed quod studium 


discendi voluntate, quae cogi mon potesl, constat. Itaque et virium plus 
afferunt ad. discendum renovati ac recentes et acriorem animum, qui fere 
necessitatibus repugnat. (10) Nee me offenderit lusus in pueris e. q. s. 
In ludis vero iudicandis cum Seneca plane consentit: ibid. 10 ewm. in 
hoe quoque (mens) maxime naturali aetatibus illis impetu iaceat. . Pergit 
deinde (11) »odus tamen. sit remissionibus ut Seneca De tr. an. 17, 6. 
Quae cum ita sint, Quintiliani, Senecae, Ps.-Plutarchi congruen- 
tiam e media Stoa derivandam esse verisimillimum est, in quam 
nonnulla nos certo deducant, reliqua optime quadrent. 


αν Mi - Ὁ 


Neque denique a Peripateticis huius capitis argumentum alienum 
est. Ps-Plutarchum non solum re cum Aristotelis opinione consentire 
videmus (cf. Pol. 1337 b 29 de σχολῇ, ἀσχολίᾳ, παιδιᾷ, ibid. 38 ó γὰρ 
πονῶν δεῖται τῆς ἀναπαύσεως, ἣ δὲ παιδιὰ χάριν ἄναπαύσεώς ἔστιν... 
διὸ δεῖ παιδιὰς εἰσάγεσϑαι . . . φαρμακείας χάριν; cf. praeterea Themistium 
or. 24, p. 301 D πάντα, ὅσα ... τῆς ἀσϑενοῦς φύσεως μέτοχα, δυοῖν 
μάλιστα πάντων ἴσμεν δεόμενα, ἄναπαύλης τε τῶν ξυνεχῶν πόνων καὶ 
αὖ ἐπιμελείας x. v. λ.), sed etiam verbis: Ps.-Plut. ὅτι πᾶς ó βίος ἡμῶν 
εἷς ἄνεσιν καὶ σπουδὴν διήρηται — Aristot. Pol. 1333 a 30 δῳῤρηται δὲ 
καὶ πᾶς ὃ βίος εἷς ἀσχολίαν καὶ εἷς σχολήν. Praeterea comparari possunt: 
Ps..Plut. ψυχὴ τοῖς μὲν συμμέτροις αὔξεται πόνοις, τοῖς Ó' ὑπερβάλλουσι 
βαπτίζεται cum Aristot. Eth. Nie. 110 48 11: in omnibus rebus, et in 
corpore et in animo, demonstrat ὅτι τὰ τοιαῦτα πέφυκεν ὑπὸ ἐνδείας xal 
ὑπερβολῆς φϑείρεσϑαι... τά τε yàg ὑπερβάλλοντα γυμνάσια καὶ τὰ 
ἐλλείποντα φϑείρει τὴν ἰσχύν... τὰ δὲ σύμμετρα καὶ ποιεῖ καὶ αὔξει 
καὶ σῴζει. Quatenus haec similitudo Peripateticorum imitatione effecta 
sit, vix diiudicari potest. Certe mediae Stoae convenit, ut cum illis 
consentiat. Ita idem, quod supra nonnumquam evenit, verisimile videtur 
Ps.-Plutarehum Stoica et Peripatetica mixta praebere. 


Caput 11. Subsidia edueandi et virtutes. 


Quoniam priore capite, ubi inter Senacam De ira II 21 et Quinti- 
lianum similitudo demonstranda erat, de laudis in educando vi dictum 
est, Ps.-Plutarchi de eadem re iudicium nunc videamus. Qui antequam 
remissionem explicat, de castigando, laudando, vituperando agit (9 A). 
Castigationem et contumeliosam obiurgationem (αἴκισμός) ἢ) repudiat, 
quarum loco commendat ἐπαίνους et wóyovc; utraque autem res modice 
adhibenda est. Adicienda sunt praeterea, quae 12 C de magno momento 
exponit, quod habent ἐλπίς ve τιμῆς καὶ φόβος τιμωρίας. Ac primo reli- 
quos scriptores comparemus, deinde, id quod supra probabile visum 
est, media Stoa quatenus sententiarum fons esse possit, inquiramus. 
Platonis sententia hac quoque in re non aliena est: Leg. 730 B ὅσ᾽ 
ἂν μὴ νόμος, ἀλλ᾽ ἔπαινος παιδεύων καὶ ψόγος ἑκάστους ξυηνίους μᾶλλον 
καὶ εὐμενεῖς τοῖς τεϑήσεσϑαι μέλλουσι νόμοις ἀπεργάζεται; ib. 829 C ἐγκώ- 
μιά τε καὶ ψόγους ποιεῖν ἀλλήλοις... κατά τε τοὺς ἀγῶνας ἕν παντί τ᾽ αὖ 
τῷ βίῳ (cf. 828 Ὁ). Quamquam ille quidem caedi pueros patitur, sed 
monet ibid. 793 E μὴ ἀτίμως, ἀλλ᾽ ὅπερ ἐπὶ τῶν δούλων γ᾽ ἐλέγομεν, τὸ 


1) Consentiunt Pythagorei: Tambl. De v. P. 101 τὰς ἐπανορϑώσεις τε καὶ 
νουϑετήσεις ... μετὰ πολλῆς εὐφημίας τε xai εὐλαβείας Qovro δεῖν γνίγνεσϑαΐ . . 
καὶ πολὺ ἐμφαίνεσϑαι ἕν τοῖς νουϑετοῦσι τό κηδεμονικόν x. τ. A. 

μὴ μεϑ᾽ ὕβρεως κολάζοντας ὀργὴν ἐμποιεῖν. Honorem igitur ac pudorem 
puerorum etiam ille respicit. Sed talis laudis aestimatio sine dubio vulga- 
rior erat itemque laudis et castigandi in educando vis a plerisque 
certo intellegebatur. Quare Peripateticos quoque scriptores similia 
praebere non multum refert; tamen apud illos laudis momentum, ut 
ita dicam, ratione philosophiae confirmatur: Stob. Ecl. II p. 122, 2 W. 
ὥστε xai τὸν ἔπαινον εἶναι δι᾽ αὑτὸν αἱρετόν. οἰκειοῦσϑαι γὰρ ἡμᾶς πρὸς 
τοὺς ἐπαινοῦντας, item εὐδοξία, quae est ὁ παρὰ τῶν πολλῶν ἔπαινος. 
Comparentur deinde Theophrasti duo loci: Plut. Agis c. 2 (fr. 143 
Wim.) νέῳ ἔτι ὄντι xai φιλοτίμῳ δοτέον ἀπὸ τῶν καλῶν ἔργων καὶ δόξῃ 
τι καλλωπίζεσθαι καὶ κομπάσαι. φυόμεναι γὰρ ἔν τοῖς τηλικούτοις αἵ ἀρεταὶ 
καὶ βλαστάγουσαι τό τε κατορϑούμεγον, ὥς φησι Θεόφραστος, ἐπιβεβαιοῦνται | 
τοῖς ἐπαίνοις καὶ τὸ λοιπὸν αὔξονται μετὰ φρονήματος ἐπαιρόμεγαι" τὸ δὲ 
ἄγαν πανταχοῦ... ἐπισφαλές κ. v. À. et ap. Stob. Ecl. IV p. 28, 18 
O. ἐρωτηϑεὶς ὑπό τινος, τί συνέχει τὸν τῶν ἀνϑρώπων βίον, ἔφη" ,, εὐεργεσία 
καὶ τιμὴ καὶ τιμωρία.“ Nonne Ps.-Plutarchus plane consentit, cuius 
sententia (12 C) τιμή et τιμωρία maximam vim habeant? Quae cum ita 
sint, Chrysippi verba ap. Alex, Aphrod. de fato c. 27 p. 88: oóx 
ἄχρηστοι οὐδὲ μάτην οὔτε oi ἔπαινοι οὔτε oi ψόγοι οὔτε αἵ πρὸς βελτίω 
σροτροπαί x. τ. 4. làm non multum valent; revera enim laudem et ho- 
minum aestimationem, quae erat eius philosophia moralis, ut alio loco 
supra demonstratum est, ne minimi quidem fecit. Contra mediae Stoae 
est idem censere quod Peripatetici, ut Cicero De fm. III 57 tradit: 
esse hominis ingenui οἱ liberaliter educati velle bene audire a parentibus, 
a propinquis, aq bonis etiam viris. Quo loco differentia, quae inter 
Chrysippum οὖ posteros Stoicos intercessit, illustratur. Audiamus 
deinde Senecae verba e Posidonii sententia hausta De ira II 21, 5 
quoliens superaverit et. dignum aliquid laude fecerit, adtollà, non gestire 
patiamur . . exsultationem tumor οἱ nimia, aestimatio sué sequitur. cum 
Ps..Plut. δεῖ δὲ αὐτοὺς μηδὲ τοῖς ἐγκωμίοις ἐπαίρειν xal φυσᾶν" χαυνοῦνται 
γὰρ ταῖς ὑπερβολαῖς τῶν ἐπαίνων καὶ ϑρύπτονται. Addantur Theophrasti 
verba, quae supra laudavi: αὔξονται μετὰ φρονήματος ἐπαιρόμενοι. 
Praeterea: Seneca se ?taque inter utrumque regendus est, ut modo frenis 
utamur modo stimulis — Ps.-Plut. δεῖ δὲ ἐναλλὰξ καὶ ποικίλως χρῆσϑαι 
ταῖς ἐπιπλήξεσι καὶ τοῖς ἐπαίνοις ἢ). Atque iterum denique Quintilianum 
in consensum vocare licet, qui compluribus locis de aemulationis, 
ambitionis, laudis momento copiose disserit, ut Inst. or. I 2, 16—31 


!) Eandem mediocritatem scriptor respicere videtur 9 B ἤδη δέ τινας ἐγὼ 
εἶδον πατέρας, οἷς τὸ Aiav φιλεῖν τοῦ μὴ φιλεῖν αἴτιον κατέστη; qui locus simil- 
limus est Theophrasti verbis aqud Plut. Cato min. 777 κινδυνεύει τὸ λίαν φιλεῖν, 
ὥς φησι O., αἴτιον τοῦ μὴ φιλεῖν γίνεσϑαι. 

(22 exeitabitur laude aemulatio, iurpe ducet cedere pari, pulehrum 
superasse maiores eic.) vel 1 3, 6 mhi ille detur puer, quem laus 
excitet, quem gloria. iuvet, qui victus fleat. hie erit alendus ambitu, hunc 
mordebit obiurgatio, hwne honor excitabit. Non alienum videtur hoc 
loco scriptorem addere, quem mediae saepe Stoae vestigia sequi constat, 
Clementem Alex. dico: Paed. I 8, 64 ϑεραπεύεται πολλὰ τῶν παϑῶν 
τιμωρίᾳ xai προστάξει αὐστηροτέρων παραγγελμάτων . . φαρμακίᾳ δὲ ἔοικεν 
ó ὀνειδισμός . . (96) εὐνοίας δὲ τὸ ψέγειν, οὐ μίσους σύμβολον; idem 1 9, 75 
copiose quibus rebus ó ϑεῖος λόγος in educando utatur, exponit: 
γουϑετῶν, ἐπιτιμῶν, ἐπιπλήττων, ἐλέγχων, ἀπειλούμενος, ἰώμενος, ἐπαγγελλό- 
μενος, deinde ψόγου genera enarrantur; qui sponte sua obsequuntur, 
αὔξονται τῷ ἐπαίνῳ (ibid. 9, 94)... φημὶ δ᾽ οὖν ἔπαινον ἢ ψόγον... 
ἀναγκαιότατα φάρμακα. Ut igitur hanc laudis et vituperationis aesti- 
mationem non Chrysippi, sed mediae Stoae propriam esse 
verisimillimum videtur, ita castigandi improbationem, quae cum his 
rebus artissime cohaeret, contra Chrysippiopinionem de industria 
fortasse factam esse facile comprobari potest. Quintilianus nobis ansam 
iudieandi praebet: I 3, 14 caedi vero discentis, quamlibet et receptum 
sit οἱ Chrysippus mon improbet, minime velim. Conferas nunc quaeso: 
Quintil. 1. 1. primum quia deforme aique servile est et. cere — quod 
convenit, si aetatem mutes — iniuria; deinde quod si cut tam est mens 
inliberalis, ut obiurgatione non corrigatur, is etiam ad plagas «ut. pessima 
quoque mancipia durabitur et Ps.-Plut: δοκεῖ γάρ που τοῖς δούλοις 
ταῦτα μᾶλλον ἢ τοῖς ἐλευϑέροις πρέπειν. ἀποναρκῶσι yàg xai φρίττουσι 
σιρὸς τοὺς πόνους, τὰ μὲν διὰ τὰς ἀλγηδόνας τῶν πληγῶν, τὰ δὲ καὶ διὰ 
τὰς ὕβρεις. Respondent inter se: servile — δούλοις, inliberalis — ἐλευ- 
ϑέροις, ἀποναρκῶσι xai φρίττουσι — durabitur, ὕβρις — iniuria (cf. 7 E 
δούλους μὴ περιυβροίζειν — servos non cum iniuria punire!) Ut cuius 
animi sit talis praecepti auctor, intellegamus, legamus Senecam De ira 
II 21, 4 nihil humile, nihil servile patiatur: quid autem servilius puer 
pati potest quam verbera? Quare mihi quidem probabilissimum est 
Ps.Plutarchum et Quintilianum ex eodem fonte, quamquam non de 
uno auctore pendere. Quem fontem mediam Stoam esse et re ipsa 
et eorum, quae supra exposita sunt, conexu comprobatur). Itaque alia 


ἢ Quintilianus Inst. or. I 3, 17 conqueritur: 2» quae probra nefandi homines 
4sto caedendi jure abutantur. Non alienum est conicere Ps.-Plutarchum eiusdem fere 
aetatis in caedendo licentiam reprehendere, qui conclamet μὴ μὰ Δία πληγαῖς μηδ᾽ 
αἰκισμοῖς x. T. A.; cf. Lucian. Nigrin. 27 (ἄλλοι δὲ μαστιγοῦντες κ. v. A). 

?) Sententiam congruentem Varro praebet, Catus de l. ed. fr. XXII Riese: 
remotissimum ad discendum | formido ae nimius timor et omnis perturbatio animi; 
eontra, delectatio protelat ad discendum. Ingenium igitur de animo ac voluntate pendet. 

quoque educandi subsidia, quae castigatione repudiata una cum laude 
ac vituperando commendantur, eidem philosophiae attribuere non erit 
alienum. Praeterea accedunt, quae rem etiam verisimiliorem reddant. 
Ps.-Plutarchus:. 9 A monet δεῖν τοὺς παῖδας ἐπὶ τὰ καλὰ .. ἄγειν παραι- 
γέσεσι καὶ λόγοις; illud λόγοις varia complectitur, insunt et ea, quae 
exponuntur 12 C: patres adulescentium mores regere oportet διδάσκοντας, 
ἀπειλοῦντας, δεομένους, παραδείγματα δεικνύντας τῶν διὰ φιληδονίαν μὲν 
συμφοραῖς περισπεσόντων, διά ve καρτερίαν ἔπαινον καὶ δόξαν ἀγαϑὴν περι- 
ποιησαμένων. Quem locum, cum iterum laus ac bona fama maxime 
ad agendum impellant, cum superioribus coniungendum esse consen- 
taneum est. Scriptor igitur, ut repetam, patribus commendat: suadere 
ac monere (παραίνεσις), instruere ac docere (διδάσκειν), minari (ἀπειλεῖν), 
rogare (δεῖσθαι), exempla depingere, ne multa, omnibus dicendi subsidiis 
(λόγοι) uti. Iam ut non raro in rem incidimus, quae in omnibus edu- 
candi doctrinis versari debebat: quis enim non praeceperit, ut pueris 
suadeatur, ut moneantur, ut exempla eis imitationis causa proponantur? 
In omnibus philosophis praeceptum valet: Plut. De aud. p. 20 C oí γοῦν 
φιλόσοφοι παραδείγμασι χρῶνται, νουϑετοῦντες καὶ παιδεύοντες ἐξ ὑποκει- 
μένων vel De aud. 39 A ἂν δέ τις αὐτοὺς (int. νεανίας) διδάσκῃ τι τῶν χρη- 
σίμων ἢ παραινῇ τῶν δεόντων ἢ νουϑετῇ πλημμελοῦντας ἢ καταπραύνῃ χαλεπαί- 
γοντας. Consentiunt philosophorum iudicia; ut eorum principem afferam. 
Plato censet Pol. 390D ... εἴ πού τινες... καρτερίαι... καὶ λέγονται. 
καὶ πράττονται ὑπὸ ἐλλογίμων àvÓgóÓ v. ... ϑεατέον καὶ ἀκουστέον, et tota 
ila fabularum atque artis poeticae tractatio id spectat, ut exempla 
proponantur imitationi bona. Alios locos in re satis cognita proferre 
longum est; id unum repetamus, quod supra allatum est, Chrysippum 
quoque suadendi et monendi momentum non praetermisisse (l. 1. aí 
πρὸς βελτίω προτροπαί). Tamen eam rem in media Stoa multo pluris 
factam esse verisimile est, si quae Clemens Alex. quamque copiose 
tractet, animadvertimus: Paed. I 1, 2 ἠϑοποιία... τῶν πεπλανημένων 
πρότερον τοῖς ὕστερον ἐπιδεικνὺς τὰς sixóvac; cuius partes sunt παραι- 
γετικός (εἷς ὑπακοήν) et τὸ ἔν εἴκόνος μέρει παραλαμβανόμενον (aut iva 
μιμώμεϑα aut ὅπως ἐκτρεπώμεϑα); 1 10, 90 τῆς δὲ συμβουλίας μέρη 
τρία: (1) ἐκ τῶν παρεληλυϑότων χρόνων λαμβάνον τὰ παραδείγματα, οἷον 
τί ἔπαϑον x. v. λ., (2) ἐκ τῶν παρόντων χρόνων. ., (3) ἔκ τῶν μελλόντων... 
ᾧ τὰ ἀποβησόμενα κελεύει φυλάττεσϑαι; toto capite 8. exemplorum vis 
tractatur. Atque hie paulo accuratius de ea re agendum est: non 
enim modo in educando admonitio et praecepta valent, sed omnis 
morum institutionis eiusque moralis philosophiae partis sunt, quae 
praeceptiva (zagauvewxij) vocari solebat. De hac parte quamquam Stoici 
omnes fere conspirabant, tamen differentiam apud eos exstitisse constat: 

Aristo enim lerem eam esse ratus (Seneca Ep. 94, 2) abiecit. Contra 
quem Seneca Ep. 94 et 95 comprobare studet eam utilem, etiam 
necessariam esse. Senecam autem in Aristonis argumentis refellendis 
imprimis Posidonium auctorem adhibere facile est intellectu, quem 
Ep. 94, 38 ita laudet: im hac re dissentio a Posidonio — in ceteris 
ergo, adiciamus, consentio. Praeterea eum ib. 95, 65 laudat. Ex hoc 
loco ilum philosophum partem praeceptivam permagni putasse ac 
diligenter elimasse elucet: Posidon$us mon tantum praeceptionem . .. 
sed etiam suasionem et consolationem οἱ exhortationem | nesessariam 
tudicat. his adicit causarum inquisitionem, etymologiam . . . ait utilem 
futuram et descriptionem cuiusque virtutis: hane Posidonius ethologiam 
vocat, quidam  characterismon, signa cuiusque virtutis ae vitii et notas 
reddentem ... descriptiones has et .. . iconismos ex usw esse confiteor ; 
ibid. 72 (nempe ex eiusdem sententia): proderit mom tantum quales 
esse soleant boni viri dicere ... . sed quales fuerint narrare, (sequuntur 
exempla Catonis, Laeli, Scipionis. Quem inter Clementis ἠϑοποιίαν et 
tixóvac atque Posidonii ethologiam et iconismos maximam similitudinem 
interesse fugit? Verisimile igitur est Clementis sententias aut ipsi 
Posidonio deberi aut e media Stoa fluxisse. Quoniam autem illa puniendi, 
monendi, laudandi quaestio una atque continua est, Ps.-Plutarchum, 
Quintilianum, Senecam, Clementem magna ex parte congruere 
et de media Stoa pendere compluribus argumentis probatum esse 
mihi quidem videtur. 

De educandi subsidiis satis dictum est; nune quae virtutes im- 
primis efficiendae sint, breviter disseramus. Quas scriptor confuse 
enarrat (10 B—11 C) exemplisque illustrat. Ac primum αἰσχρολογίαν 
vituperat: pueri a conviciis et contumeliis, ab impudicitia dicendi arcendi 
sunt. Philosophorum commune praeceptum est: ut ait Plato, Pol. 395 E, 
non licet pueros imitari ἄνδρας κακηγοροῦντάς ve καὶ κωμῳδοῦντας καὶ 
αἰσχρολογοῦντας; Aristot. Pol. 1336 b 2 εὔλογον οὖν ἀπελαύνειν ἀπὸ τῶν 
ἀκουσμάτων xai τῶν δραμάτων ἀνελευϑερίας ... ὅλον μὲν οὖν αἰσχρολογίαν 
δεῖ ἐξορίζειν. ἔκ γὰρ τοῦ εὐχερῶς λέγειν ὅτιοῦν τῶν αἰσχρῶν γίγνεται καὶ 
τὸ ποιεῖν σύνεγγυς. Quibus verbis huius scriptoris sententia, quam e 
Democrito affert, explicatur: λόγος γὰρ ἔργου oxuj. Deinde apud poste- 
rioris aetatis Stoicos: Clemens Al. Paed. II 6, 49—52 reprehendit τὸ 
λέγειν, τὴν ἀκοήν, τὴν ϑέαν τῶν αἰσχρῶν et cum Aristotele consentit: (52) 
τὸ γὰρ ἕν τοῖς ὀνόμασιν ἀτακτεῖν μελέτην ἐμστοιεῖ τοῦ καὶ εἷς τὰ ἔργα ἀκοσμεῖν; 
Iuvenalis sat. 14, 44 hil dictu foedum  visuque haec limina tangat, 
inira quae pater est; Tacitus, Dial. c. 28 coram qua (subole) neque 
dicere fas erat, quod turpe dictu, meque facere, quod. inhonestum factu 
videretur. De veteribus contra Stoicis nihil certi contenderim; nam 

illos nimis à turpiloquio abhorruisse non est verisimile, qua erant in 
talibus rebus socordia (cf. Cic. Ep. ad fam. IX 22, 1 sie enim disserunt 
nihil esse opscenum, nihil turpe dictu et De offic. I 128 Cynici aut si 
qui fuerunt Stoici paene cynici e. q. 8.) Certe posteriorum Stoicorum 
elegantiae magis convenit tale praeceptum, apud quos modestia ac 
decor plurimi fiebant. Eiusdem humanitatis cultioris, ut ita dicam, 
praeceptum sequens est, quo pueros amabiles et affabiles in communi 
vitae usu esse scriptor vult (ἐντευκτικοὺς xal φιλοπροσηγόρους). Confe- 
rantur?): Seneca De ira IL 21, 5 demus operam, ut familiaris sit (puer) sis, 
cum quibus contendere solet; Cicero De offic. II 14, 28 difficile dictu 
est, quantopere conciliet animos comitas adfabilitasque sermonis; Aristo- 
teles Eth. Nic. IV 11—12 de virtutibus agit, quae imprimis conver- 
sando cum hominibus apparent; Theophrastus Xagaxr. XV αὐϑάδειαν 
describit, i. e. eius animum qui neminem respicit et cum omnibus litigat; 
lamblichus saepius eam rem tangit, ut De v. Pyth. 95 (ἡμερότης et πρᾳότης), 
100 (contra φιλονεικίαν", 188 ad σωφροσύνην efficiendam necessaria est: . . . 
πρὸς τοὺς ὁμήλικας ἄπλαστος ὁμοιότης xal φιλοφροσύνη. Facile intellegitur 
illam comitatem Peripateticae σωφροσύνης magnam partem fuisse 
neque minoris in media Stoa factam esse. In contentionibus atque certa- 
minibus Ps.-Plutarchus postulat, ut pueri nonnumquam possint vinci 
alisque cedere?) Quantopere Seneca De ira II 21 Posidonio auctore 
puerorum aemulationis, certaminum, vincendi studii rationem habeat, iam 
supra dietum est. Eiusmodi praecepta illius psychologiae sunt, quae 
cupiditates hominis insitas non funditus exstinguit, sed coercere atque 
regere studet. — Quae deinde enarrantur (10 B) βίον ἀτύφωτον ἀσκεῖν, 
τὴν γλῶτταν κατέχειν, τῆς ὀργῆς ὑπεράνω γίγνεσϑαι, τῶν χειρῶν κρατεῖν ὃ), 
complecti possumus ea virtute, quam nos dominationem sui, i. e. af- 
fectuum et libidinum dicimus. Ac de prima virtute accuratius exponere 
scriptor oblitus est. Τῦφος, quem exstirpare vult, ubique repudiatur 
(cf. e. g. Plutarch. De aud. 39 D τῦφος, ὄγκος, φύση μα). De ira cohibenda 
exempla afferuntur Socrates, Archytas, Plato. Atque ilum quidem 
contumelias plane contempsisse et revera ἀόργητον fuisse demonstratur. 
Tamen id solum scriptor expetere videtur (10 D fin.): πειρατέον οὖν εἷς 
ὅσον οἷόν τ᾽ ἐστὶν .. τὸ πολὺ τῆς ἀκρατοῦς xal μαινομένης ὑφαιρεῖν ὀργῆς. 


1) Quae res sane vulgaribus opinionibus similis est: Ps.-lsocr. Πρὸς Δημ. 15 
μὴ σκυϑοωπός, ἀλλὰ σύννους, 20 φιλοπροσήγορος, εὐπροσήγορος . .., 80 πρὸς τοὺς 
σλησιάξοντας ὁμιλητικός, 81 ne sis δύσερις, δυσάρεστος x. τ. A. 

?) Οὗ, οὐ Xenophontis Cyrup. I 4, 4.. ἡττώμενος δ᾽ αὐτὸς ἐφ᾽ ἑαυτῷ μά- 
λιστα ἐγέλα. 

3) Simili ratione coniunguntur a Ps.-Isoerate Πρὸς Zhu. 21 ἐγκράτεια κέρδους, 
ὀργῆς, ἡδονῆς, λύπης. 

Exempla enim Platonis et Archytae nihil monent, nisi ut, qui irascitur, 
iram devoret neve ultioni studeat puniatque; uterque irascitur et valde, 
cum Archytas dicat εὔμωξας ἄν, ei μὴ λίαν ὠργιζόμην et Plato ἐγὼ 
γὰρ πάνυ ϑυμοῦμαι. Archytae exemplum etiam ab Iamblicho De v. 
Pyth. 197 inducitur idque his verbis: λέγεται δὲ xai τάδε περὶ τῶν 
IlvÜayoosíov, ὡς οὔτε οἴκέτην ἐκόλασεν οὐδεὶς αὐτῶν ὑπὸ ὀογῆς ἐχόμενος 
οὔτε τῶν ἐλευϑέρων ἐνουϑέτησέ τινα, (cf. ibid. 101 εἴκειν καὶ κρατεῖν 
ὀργῆς). Dubium igitur non est, quin illis exemplis non ἀοργησίας prae- 
ceptum illustretur, sed id moneatur, ut qui nimis irascitur, is castigando 
abstineat. Ita "Theophrastus quoque praecepit, fr. 154 Wim. οὐ μὴν 
οὐδὲ μετ᾽ ὀργῆς πρακτέον τοῖς φρονίμοις οὐδέν .. ὥστε δεῖ μήτε ἐξ ὑπογυίου 
τῶν ἁμαρτημάτων τὰς τιμωρίας μήτε παρὰ τῶν οἴκετῶν μήτε παρὰ τῶν 
ἄλλων λαμβάνειν x. τ. Δ. Neque à Peripati ratione alienum est, si 
scriptor monet τὸ πολὺ τῆς ἀκρατοῦς xai μαινομένης ὑφαιρεῖν ὀργῆς, 1. e. 
rectam in irascendo moderationem appetere. Apud Iamblichum 1. 1. 
continentia irae et in puniendo et in dicendo laudatur, item a Ps.- 
Plutarcho adicitur τὴν γλῶσσαν κατέχειν. Quae virtus praecipue Pytha- 
gorica est: Iamblich. De v. Pyth. 195 τὰ περὶ τῆς σιωπῆς .. παραγγέλ- 
ματα, φέροντα eig σωφροσύνης ἄσκησιν, πάντων yàg χαλεπώτατόν ἔστιν 
ἐγκρατευμάτων τὸ γλώσσης κρατεῖν. Similitudo vero accedit plenior: Ps.- 
Plutarchus 9 F xai διὰ τοῦτό μοι δοκεῖ τὰς μυστηριώδεις τελετὰς oi παλαιοὶ 
κατέδειξαν x. τ. 4. et Iamblichus 1. 1. 712... τὸ γλώσσης κρατεῖν, καϑὰ καὶ 
ὑπὸ τῶν τὰ μυστήρια νομοϑετησάντων ἐμφαίνεται ἡ μῖν. Modesta taciturnitas 
a Platone quoque permagni aestimata est (Pol. 425 A et Stob. Ecl. IT 
p. 212, 16). Comparemus praeterea Clementem, qui Paed. II 7, 58—59 
φλυαρίαν vituperat: οὔτε γὰρ μακρολογητέον ποτὲ οὔτε πολυλογητέον οὔτε 
ἀδολεσχητέον . . . τῶν γοῦν φλυάρων ... μόνη ἣ γλῶττα περιλείπεται 
εἷς βλάβην. — In prima denique virtute, quae in argenti cupiditate 
opprimenda sita est, animadvertatur Ps.-Plutarchum tantummodo bonam 
famam respicere (10 B τὴν δόξαν τῶν προβεβιωμένων ἐξέχεαν), sicut 
Ps.Isocratem Πρὸς /gu. 21, ubi probantur κέρδη, δι᾽ ὧν εὐδοκπκιμήσεις, 
ἀλλὰ μὴ δι’ ὧν εὐπορήσεις: res vulgaris vulgari ratione tractatur. Sed 
praeceptum a philosophia non alienum est, cf. Iamblichi Προτρεπτ. 
120 A ... ἐγκρατέστατόν γε δεῖ εἶναι... τοιοῦτος δ᾽ ἂν μάλιστα, εἴ τις 
τῶν χρημάτων κρείσσων εἴη. — ln fime capitis exigitur, ut pueri 
semper veritatis diligentes sint, cum mentiri ne servos quidem me- 
diocres deceat; veritas τὸ ἱεροπρεπέστατόν ἔστιν. Consimiliter Plato 
scripsit Leg. 730 C ἀλήϑεια δὲ πάντων ἀγαϑῶν ϑεοῖς ἡγεῖται, πάντων 
δὲ ἀνϑρώποις. ἧς ὃ γενήσεσϑαι μέλλων μακάριός τε καὶ εὐδαίμων ἐξ 
ἀρχῆς εὐϑὺς μέτοχος εἴη; cf. praeterea Iamblich. //ooro. 114 A τὸ 
γὰρ ἀληϑεύειν... ἡγεῖται... πάντων τῶν ἀγαϑῶν; Pythag. apud Stob. 
5* 

Ecl. III p. 442, 15 H: 1I. ἐρωτηϑεὶς τί ποιοῦσιν ἄνϑρωποι ϑεοῖς ὅμοιον, 
ἔφη ,ξὰν ἀληϑεύωσιν“. Nec deest philosophus Peripateticus, Themistius 
ap. Stob. Ecl. III p. 448, 1 H.: οὐδεμία γὰρ μοχϑηρία μᾶλλον Óvoxot- 
γώνητος ἀπιστίας. Apparet eum veritatem in earum virtutum numero 
habere, quae in hominum commercio maxime praestandae sunt, quia 
ἀπιστία, quae mutuae fidei est contraria, omnem consuetudinem perdit; 
quas virtutes imprimis a Peripateticis excultas esse supra exposuimus, 
Quam ob rem facile intellegitur, cur Ps.-Plutarchus hoc loco illud 
praeceptum inserat: totius capitis virtutes in hominum societate 
atque conversandi usu sunt. Quae cum ita sint, perspicuum mihi 
esse videtur has virtutes, quae minime sunt principales et sapientiae 
maxime convenientes, ad unum tendere: ἐγκράτεια et σωφροσύνη illu- 
strantur| quae non tam in animo, nedum in mente ac ratione hominis 
sunt, quam ad modum erga alteros se gerendi pertinent. Quae virtutes 
ab Aristotele copiose tractatae sunt; singulis locis Peripateticorum 
et Pythagoreorum similitudines comparare difficile non erat. Quare 
talem virtutum notionem Peripateticae rationi, quae ad communes 
hominum opiniones propius accedat, maxime convenire crediderim. 


Caput 12. De discendo. 


Ps.-Plutarchus 9 E—F sine ulla ordinis ratione, ut supra ex- 
positum est, de memoria excolenda agit: et omnis litterarum institu- 
tionis fundamentum est et in moribus prodest, cum sit εὐβουλία. Non 
alienum est Pythagoreorum, quorum, cum de memoria legimus, in 
mentem nobis venit, praecepta comparare: Iamblichus De v. Pyth. 164 
ἐτίμων γοῦν σφόδρα τὴν μνήμην καὶ πολλὴν αὐτῆς ἑποιοῦντο γυμνασίαν τε 
καὶ ἐπιμέλειαν .. . 1014. 166. οὐδὲν γὰρ μεῖζον πρὸς ἐπιστήμην καὶ ἔμστει- 
οίαν καὶ φρόνησιν τοῦ δύνασϑαι μνημονεύειν; εὐβουλία autem est (256) 
μηδ᾽ ἀπροβούλευτον μηδ᾽ ἀνυπεύϑυνον μηδὲν ποιεῖν x. v. Δ. Ceterum 
memoriae tractatio ac laus vulgaris est!). 

De discendo scriptor praeterea uno solo loco praecipit: 8 B ov44o- 
γὴν τῶν παλαιῶν συγγραμμάτων fieri oportere censet, cum librorum 
lectio ὄργανον τῆς παιδείας sit. Quid igitur pueri e libris discant? Serip- 
tor imprimis veterum auctorum studium poscit: ἀσὸ πηγῆς τὴν ἐπιστήμην 
τηρεῖν συμβέβηκεν. Quamquam haec scriptoris verba tantummodo prae- 
ceptum in omni eruditione vulgare facile continere possunt, ex quo de 
philosophia concludere non liceat, tamen non tam late ea patere 


existimo, ut ea, quae erant ubique apud antiquos in puerili institutione, 


significentur, ut Lucianus exprimit Anach. 22 σοφῶν ἀνδρῶν γνώμας 


1) Cf. Ps.-Isoerat. Πρὸς Zu. 84 de εὐβουλία. 


καὶ ἔργα παλαιὰ καὶ λόγους ὠφελίμους ἔν μέτροις κατακοσμήσαντες ... 
ῥδαψῳδοῦμεν αὐτοῖς 1). Nam συγγράμματα παλαιά, χρῆσις τῶν βιβλίων, ἐπι- 
στήμη meo quidem iudicio sapientiae i. e. philosophiae studium spectant. 

Quare talis praecepti origo fortasse apud illos philosophos quae- 
renda est, qui aliarum doctrinarum rationem habebant atque in eis 
eognoscendis operam navabant. Quos imprimis Peripateticos, deinde 
non minus mediae Stoae sectatores fuisse, non est, quod explicem 
probemque. Qua re factum est, ut praeter sectarum doctrinas sapien- 
tia ipsa atque veritas laudarentur. Ceterum Ps.-Plutarchi praeceptum 
vulgare philosophorum sententias accuratius comparandi ansam nén 
praebet. Quare Chrysippo id attribuendum esse, neque cur contendamus 
neque cur negemus, habemus. 

Reliquum est, ut verba κατὰ τὸ γεωργῶδες, quae obscura sunt, 
explicentur. Quomodo instrumentis quibusdam in agricultura opus est, 
ut fructus fiant, sic in scientiis ac sapientia veterum cogitata reci- 
pienda iisque ad nova investiganda utendum est. Eandem rem Seneca 
aliter exprimit Ep. 84, 6 idem n his, quibus aluntur $ngen?a, prae- 
slamus, ut quaecumque hausimus, non patiamur integra esse, ne aliena 
sint. concoquamus lla: alioquin in. memoriam ibunt, non n ingenium. 

Quoniam paulo ante de vetere philosophia quaesitum est, nunc de 
uno philosopho accuratius disserendi locus est, quem  Ps.-Plutarchus 
adamavisse videtur, cuius decem dicta 12 D—F laudet atque explanet, 
Pythagoram dico. Ante omnia animadvertamus, qua ratione scriptor 
ea dicta proferat: primum rei, quam probare vult, respondet, cetera 
autem adduntur, quoniam πρὸς ἀρετῆς κτῆσιν συμβάλλεται δοπὴν οὖκ ἔλα- 
χίστην. Sunt ergo intercalaria neque ad totius libelli dispositionem satis 
apte quadrant. Concludere possumus scriptorem e fonte aliquo Pytha- 
gorico vel quo illa praecepta Pythagoreorum explicabantur, haurire. 
Atque eum non tam sua proferre, quam Pythagorica dicta explicata re- 
cipere ex eo maxime apparet, quod explicatio dicti ,zvájwov ἀπέχεσϑαι"“: 
ὅτι o? δεῖ πολιτεύεσϑαι ipsius opinioni, quam exposuit 7 F—8 A, contraria 
est. Si igitur eum auctorem aliquem sequi probabile est, unde habeat 
Scriptor atque cur libello inserat dicta Phythagoriea, quaerendum vide- 
tur. Quae fuerint Pythagoreorum aenigmata, ex lamblichi verbis De 
v. Pyth. 82 discimus: ἀκούσματα ἀναπόδεικτα xai ἄνευ λόγου, ὅτι οὕτως 
πρακτέον... aut τί πρακτέον. Quae ratio intercedat inter omnes scriptores, 
qui talia aenigmata praebent, hic non est disserendum; id unum cer- 


1) Cf. etiam Xenophont. Mem. I 6 14 (Socrates:)... τοὺς ϑησαυροὺς τῶν 
πάλαι σοφῶν ἀνδρῶν, οὗς ἐκεῖνοι κατέλιπον ὃν βιβλίοις γράψαντες, ἀνελίττων 
κοινῇ σὺν τοῖς φίλοις διέοχομαι, et Stoicorum sententias, Quintil. Inst. or. I 1, 86 
Phil. De sacrif. Ab. et Caini 78, I 234 W. 


tum est in eiusmodi dictis tradendis atque explicandis imprimis Peri- 
pateticos operam navasse!) Sed item ac saepius praeter illos de me- 
dia quoque Stoa res valet. Atque iterum ut Posidonii in ea re opi- 
nionem ipsam indagemus, contingit. Quem Pythagorae maxime studi- 
osum fuisse facile comprobatur (Galen. de Hipp. et. Pl. d. p. 478 
Κι, 425). Pythagoreorum .seripta eum excussisse Galenus tradit l. 1. 
p. 478: Ποσειδώνιος δὲ xai Πυϑαγόραν φησίν, αὐτοῦ μὲν τοῦ Πυϑαγόρου 
συγγράμματος οὐδενὸς εἰς ἡμᾶς διασῳζομένου, τεκμαιρόμενος δ᾽ ἐξ ὧν 
ἔνιοι τῶν μαϑητῶν αὐτοῦ γεγράφασιν. Sed eum non solum in Pythagorae 
placitis cognoscendis operam dedisse, verum etiam ipsum in educatione 
praecepta Pythagoricorum αἰνιγμάτων, quae philosophiae moralis parti 
praeceptivae respondent, more composita adamavisse demonstrari potest. 
Seneca enim Ep. 94, 38 dissentio inquit ἃ Posidon?o, quà pro eo, quod Pla- 
tonis legibus adiecta, principia sunt, «legem» , inquit, «brevem esse oportet, 
quo facilius ab àmperitis teneatur, velut emissa. divinitus vox sit: iu- 
beat, non disputet. nihtl videtur mihi frigidius, nihil ineptius quam. lex 
 prologumene: dic, quid. me velis fecisse, nom disco, sed pareo». Inter 
has Posidonii leges et aenigmata illa summam similitudinem inter- 
cedere verbis comparatis probetur: Iamblichus l. l. 82... ἀκούσματα... 
xai τἄλλα, ὅσα παρ᾽ ἐκείνου ἐρρήϑη, ταῦτα πειρῶνται διαφυλάττειν ὡς ϑεῖα 
δόγματα Posidonius: — velut emissa divinitus vox sit. Quibus ea praecepta 
destinabantur, qui non e schola erant, sed extra degentes, ἀκουσματικοί 
appellabantur, Posidonii Zmper?itis respondent. Eas opiniones ad edu- 
cationem quoque pertinere ex Iamblichi praeceptis concludatur, quae 
de educando profert in ep. ad Sopatr. data ap. Stob. Ecl. II p. 234, 
24 W.: μετὰ δὲ ταῦτα προστάγματά τινα νουϑετητικά, μικρὰ μὲν ὄντα τοῖς 
δήμασι, μεγάλην δέ τινα δύναμιν τοῖς τηλικούτοις παρεχόμενα, οἷον τὸ, δεῖ“ 
καί ποτε ,00 δεῖ“ καὶ τὸ , μέχρι πόσου“ X. τ. À. . . συμμετρίαν αὐτοῖς ἔναρ- 
μόζει τὴν πρὸς ἀλλότριον λόγον συνταττομένην, οἷον τοῦ νομοϑέτου καὶ 


διδασκάλου). Praecepta igitur magistri et leges id commune habent, 


ut breviter, sine causarum explicatione ac rei comprobatione iubeant 
aut vetent. Posidonium denique aeque atque Iamblichum ad educandum 
praecepta brevia commendasse e partis praeceptivae tractatione, quam 


1) Of. Rohde, Über d. Quellen d. Jamblichus, Mus. Rhen. XLVII, 26, qui 
Ps.-Aristotelis librum περὶ τῶν Πυϑαγορείων adhibet. Scriptores composuerunt 
Rohdius 1. l. et Dielsius, Fragm. d. Vorsokr. I? p. 281. Si Ps.-Plutarchi aenigmata 
cum ceteris comparamus, non omnia eodem modo enarrari explicarique, sed ex 
parte nova praeberi apparet: qua re eum proprio quodam ac vetere fonte uti veri- 
simile fit. 


?) Cf. Plutarchi De aud. poet. 28 B. τοῖς δὲ ποιηταῖς οὐ πειστέον ὥσπερ 
σαιδαγωγοῖς ἢ νομοϑέταις, àv μὴ λόγον ἔχῃ τὸ ὑποκείμενον. 

Seneca, ut supra visum est, illum praecipue secutus, epistulis 94 et 95 
praebet, concludi potest: ep. 94, 43 quis autem negabit feriri quibusdam 
praeceptis efficaciter etiam | imperitissimos? .. (47) pars virtutis di- 
sciplina constat, pars exercitatione . . (50) imbecillioribus quidem ingeniis 
necessarium est aliquem praeire: «hoc vitabis, hoc facies» . . . (51) regi 
ergo debet, dum incipit posse se regere. pueri ad praescriptum di- 
sewunt (ibid. 42 Pythagoras laudatur) Quae verba sine dubio Posidonii 
-de educatione opinionibus, quas passim tractavimus, plane respondent. 
Sed quorsus haec in Ps.-Plutarcho? Sane nihil omnium illarum rerum 
hic scriptor exhibet. Sed demonstrandum erat inter Posidonium et 
Pythagoreorum opiniones summam congruentiam intercedere; 
concludi potest eundem illorum aenigmata permagni fecisse 
atque imitatum esse, sicut ceteroquin Pythagorae studiosus erat. 
De Ps.-Plutarcho autem id evenit, ut ila aenigmata Peripate- 
ticum vel mediae Stoae auctorem secutus laudare atque ex- 
planare videatur. — Ps.-Plutarchum praeterea nihil omnino de discendo 
ac de litterarum institutione, de scientiis atque philosophia ipsa pro- 
ferre paulo post commemorandum erit. 


Caput 13. De adulescentibus. 


Ps-Plutarchus 12 A puerorum aetate absoluta ad adulescentium 
mores transit. Quorum summam. curam habendam esse, cum peccata 
sint multa aec gravia (12 A—D). Eandem rem ex parte iam 5 A—B 
tractavit. Deinde malorum hominum, imprimis adulatorum commercium 
improbat (18 A—€C). In vitiis denique iudicandis lenitatem atque amorem 
benevolum patribus suadet (13 D—F). Illa adulescentium cura, qua 
hominum securitas usitata reprehenditur, apud artis educandi scriptores 
communis fuisse videtur. Nonnulla comparari possunt!); copiosius et 
Ps.-Plutarchi verbis similius agit Iamblichus, De v. Pyth. 202: vulgarem 
opinionem vituperat, qua homines putant παῖδας μὲν ὄντας δεῖν εὐτα κτεῖν... 
veavíoxovc δὲ γενομένους ἀφεῖσϑαι παρά γε δὴ τοῖς πολλοῖς ποιεῖν, ὅ τι ἂν 
βούλωνται. συρρεῖν δὲ σχεδὸν εἷς ταύτην τὴν ἡλικίαν ἀμφότερα τὰ γένη τῶν 
ἅμαρτη μάτων (i. e. vitia puerorum et virorum) ...«ózeo πασῶν δεῖσθαι 
τῶν ἡλικιῶν ταύτην πλείστης ἐπιμελείας. 

Quae deinde scriptor de adulescentium peccatis exponit, ἃ το 
80 trita vitiorum descriptione haud ita aliena 6586. ραξαγθση. Licet 
enim Stoicae rationi simillimum sit, si ea facinora ἀδικήματα appellan- 
tur, tamen in vitiis describendis atque iudicandis (12 B ἀμετρία γαστρός, 


Ὁ Ut Xenoph. Cyrup. I 2, 9, Reip. Lac. III 2, 3, Theophr. ap. Stob. Ecl. IV 
p. 940, 12 H., Cic. De off. I 117, I 222 al. 


pue. quts 


κλοπαὶ πατρῴων χρημάτων, κύβοι, κῶμοι, πότοι, παρϑένων ἔρωτες, γυναι- 
κὥὧν οἴκοφϑορίαι γαμετῶν, 9 B praeterea κόλακες, παράσιτοι, ἑταῖραι καὶ 
χαμαιτύσται) nihil esse mihi quidem videtur, quod ulli philosophiae pro- 
prium attribui debeat; ἡδονῶν quidem damnatio in omnes praeter Epi- 
cureos quadrat. Scriptorum locos, imprimis philosophiam popularem, 
quae vocatur, comparare facile, sed mea quidem sententia supervacua- 
neum est. Ponamus igitur id, quod locis comparatis vix aliter effici 
possit: vitiorum descriptionem et condemnationem Stoicum colorem 
habere verisimile videtur, quamquam cuiuslibet philosophiae mo- 
ralis, etiam opinionum popularium esse potest. 

Quae contra scriptor 13 D—EF exponit, pleniorem comparandi oc- 
easionem praebere videntur. Inquirendum enim est, cui potissimum 
philosophiae illa clementia. et vitiorum venia conveniat, quam Ps.- 
Plutarchus humanitatis nomine (ἀνϑρώπινα) exigit. Si quaestionem ita 
ponimus, nemo est, quin voce ἀνϑρώπινα adductus Stoam primam coni- 
ciat. Nam veram humanitatem in hominum mutua caritate ac benevo- 
lentia sitam esse illa secta praeter ceteras declarabat; cf. e. g. Senecam 
Ep. 88, 80 humanitas vetat amarum (esse) verbis, rebus, affectibus, co- 
mem se facilemque omnibus praestat. mullum | alienum malum | patat. 
Sed num revera omnibus Stoicis talis sententia aeque apta erat? Nonne 


81 veteris Stoae placita genuina excutimus, quae magnam acerbitatem 


prae se ferunt, talem clementiam indulgentem ac vitiis paene cedentem 
ab ea alienam fuisse verisimilius est, cuius sectatores ut hominem per 
se magni aestimabant, ita a vitiis quam maxime abhorrebant? Certe 
8i doctrinae normas severas adhibemus, quibus omnes, qui delinquunt, 
stulti, abiecti, dementes sunt, clementiae ac veniae locus non est: nam 
“Φτωικοί... φασὶ μηδὲ συγγνώμην ἔχειν μηδενὶ τὸν νοῦν ἔχοντα (Stob. Ecl. 
IV. p. 212, 1). Licet ea severitas ne apud acerbissimum quidem doc- 
irinae defensorem umquam valuerit: sed non habemus, cur Ps.-Plutarchi 
opinionem veteri Stoae imputemus, si testimonia certa desunt atque 
nonnulla, ne faciamus, monent. Immo facile intellegitur Stoicum philo- 
Sophum, si parentum erga prolem amorem ac benevolentiam postulare 
voluisset, aliter tractaturum fuisse: ante omnia parentibus liberos aman- 
dos esse secundum naturam ceterorum animalium exemplis adhibitis 
demonstravisset, ita fere egisset, ut Plutarchus Περὶ τῆς εἷς và ἔκγονα 
φιλοστοργίας. Vel sic rem instituisset, ut parentum ac liberorum amore 
mutuo omnem hominum societatem niti confirmaret (ut Cicero, De fin. 
1II 62). Ps.-Plutarchus autem nihil eiusmodi exponit; quaeramus igitur 
clementiae eius exemplum alibi. Themistius tota oratione 32, quae 
inscribitur Μετριοπαϑὴς ἢ quóvexvoc, eandem rem agit. Stoicorum de 
affectibus doctrinam refellit seque Peripateticis dat Aristotele lau- 

dato, qui vera hominis natura perspecta omnem severitatem et acerbam 
iniuriam abiecerit et philosophiam moralem hominum debilitati ac 
facultatibus accomodarit. Deinde liberorum amorem parentibus natu- 
ralem esse comprobat (362 A) patresque monet, ut filios adulescentulos 
revera diligant clementerque tractent neve, id quod saepissime fiat, 
minimis vitiis irascantur. Liberos caros habendos plurisque aestimandos 
esse quam cetera bona. Themistius igitur liberorum amorem et vitiorum 
indulgentiam e Peripateticorum philosophia morali derivat: et consen- 
taneum est eos, qui hominis naturam debilem, vitiosam, ad affectus 
libidinesque proclivem putant, in vitiis iudicandis mitissimos ac facil- 
limos esse. Quare ubicumque magnam vitiorum indulgentiam invenimus, 
hominis infirmitatem et ad peccandum facilitatem subaudiendam esse 
intellegimus. Eodem modo Ps.-Plutarchi quoque praeceptum e psycho- 
logiae ratione derivandum esse Platonis comparatione apparet. Nam 
eadem imago, qua scriptor utitur, cum dicit οὕτω σκιρτῶσα νεότης πω- 
λοδαμνεῖται et ταῖς ἐπιϑυμίαις τῶν παίδων ἐφεῖναι καὶ χαλάσαι τὰς ἡνίας 
et ἀντιτεῖναι, ubique ad cupiditates affectusque, partem animi irrationalem 
significandam pertinet. Haec imago a Platone in Phaedro!) inventa ac 
-splendide depicta posteris imitationi erat; conferatur e. g. Posidonii imitatio 
plena, quam exhibet Galenus De Hipp. et Pl d. p. 466 K. Concludere 
ergo licet Ps.-Plutarchi praeceptum et re et verbis eius psychologiae esse, 
quae facultates irrationales non ignorat. Quae Platonis, Peripateticorum, 
mediae Stoae communis erat?) Accedit locus, quem colorem Peripa- 
teticum praebere puto, ea dico, quae 13 E de irascendo legimus. Mi- 
rum enim profecto esset vere Stoicum auctorem τὸν ὀξύϑυμον τῷ fagv- 
ϑύμῳ praeferre nequé omnino iracundiam castigare. Stoici irae non 
modum, sed exstirpationem destinabant, Peripatetici contra censebant 
(Stob. Ecl II p. 139, 14 W.) ἐπαινουμένην δὲ ἕξιν ὑπάρχειν τὴν πρᾳότητα, 
xaÜ' ἣν ὅτε δεῖ xal ὡς δεῖ καὶ ᾧ δεῖ ὀργιζόμεϑα. Eandem illam distinc- 
tionem inter eum, qui vehementer, at breviter et, qui diu vel semper 
irascitur oditque, Aristoteles statuit itemque illum praetulit: Eth. Nic. 
1126 à 13 inter ὀργίλον (.. . ταχέως ὀργίζονται... παύονται δὲ τα- 


1) Cf. praeterea Leg.808 D ὃ δὲ παῖς πάντων ϑηοίων δυσμεταχειριστότατον. 
διὸ δὴ πολλοῖς αὐτὸ οἷον χαλινοῖς τισι δεῖ δεσμεύειν. 

3) Operae pretium est Pythagoreorum praecepta similima comparare, quae 
ad regis vel principis virtutes spectant: Sopater ap. Stob. Ecl. IV p.216, 12 H ἀλλ᾽ 
ἥμερον χρὴ xai σεμνὸν τοῖς ὑπηκόοις ... εἶναι... (15) δεῖ δὲ μηδὲ ὀργῇ z9oo- 
ομιλεῖν τοῖς ἀρχομένοις μήτε ἀνεπίπληκτον . . . καταλείπειν, p. 217, ΤᾺ ὅσα μὲν μικρὰ 
xai συνήϑη τῶν ἁμαρτημάτων, ἀγνοεῖν δοκοῦντα... 21 ἐννόει δὲ, ὡς σύμφυτον 
τὸ ἁμαρτάνειν ἀνϑρώποις. Archytas ibid. p. 218, 11 δεῖ... εἶναι... . καὶ φιλάν- 
ϑρωπον. ἄτοπον γὰρ ἧμεν ποιμένα μισοπρόβατον xai τοιοῦτον οἷον καὶ δυσμενῶς 
ἔχεν τοῖς αὑτῷῶ ϑρεμμάτεσσι, cf. Ps.-Plut. Óvouevég et μισοτεκνία. 

χέως. ὃ xal βέλτιστον ἔχουσιν) et πικρόν (... δυσδιάλυτοι, πολὺν χρόνον 
ὀργίζονται... εἰσὶ δ᾽ οἵ τοιοῦτοι ἑαυτοῖς ὀχληρότατοι καὶ τοῖς μάλιστα φίλοις 
— οὗ praecipue, addere nobis licet, liberis suis). Quae cum ita sint, 
Ps.-Plutarchi praeceptum Peripati philosophiae morali optime 
convenire negari non potest; quatenus et in mediam Stoam, Platonis 
et Peripati imitatricem, quadret, pro certo definiri non potest. Veri- 
simillimum tamen iterum videtur scriptorem Peripatetica et Stoica 
permixta exhibere. 

In malorum hominum numero, a quibus adulescentes arcendi sunt, 
adulatorum abiectissimum genus est, in quos Ps.-Plutarchus vehementem 
vituperationem conicit. Adulatorum condemnatio apud scriptores, qui 
educandi curam habent, non rara est: Plato, Pol. 494 quam perniciosa. 
sit adulatio illa aetate exponit; Pythagoras apud Stobaeum Ecl. III. 
p. 474, 8 W. óc δ᾽ ἐχϑρῶν χείρονας éxtoémov τοὺς κολακεύοντας; Ps.- 
Isocrates, Πρὸς 4ημόν. 30 μίσει τοὺς κολακεύοντας. Sed animadvertamus, 
quomodo adulator hoc loco describatur; facile enim intellegitur eius 
mores non eosdem esse, quos nos voci ,Schmeichler^ subicimus!), sed 
eius, quem nos ,Verführer^ appellamus. Quae huius vocabuli vel τοῦ 
παρασίτου notio haud ita rara est (cf. Ribbeck 1. l p.59, imprimis in 
rebus eroticis). Hoc adulatoris opus verbis illustratur, quibus loquentem 
scriptor eum inducit. Eandem fere orationem adsentatoris cuiusdam 
Seneca tradit Ep. 123, 9: adulatorum et prave laudantium sermo diu- 
tius haeret, quam auditur . . . àn haec pervenitur verba: «una felicitas 
est, bene vilae facere: esse, bibere, frui patrimonio, hoc est vivere, hoc 
est se mortalem esse meminisse. fluunt dies et inreparabilis vita, discur- 
ril... non amicam habes, nom puerum ... cotidie sobrius prodis. sic 
coenas lamquam ephemeridem patri adprobaturus .. . istos tristes et 
superciliosos alienae vitae censores, suae hostes, publicos paedagogos, assis 
ne feceris nec dubitaveris bonam vitam quam opinionem bonam malle». 
Quamquam argumenta non eadem sunt, tamen quantopere verba con- 
gruant, perspicuum est: conferamus Ps.-Plut. verba adulatoris: στιγμὴ 
χρόνου πᾶς ἔστιν ὃ βίος" ζῆν, o παραζῆν προσήκει, deinde: καϑῆκε δέ τις 
καὶ χαμαιτύπην καὶ προηγώγευσε γαμετήν... οἵ πατέρες νήφειν παραινοῦσιν, 
oi δὲ μεϑύειν, σωφρονεῖν, oi δὲ ἀσελγαίνειν, φυλάττειν, oi δὲ δαπανᾶν... 
τί δὲ φροντιστέον ἡμῖν τῶν τοῦ πατρὸς ἀπειλῶν; κρονόληρος καὶ σοροδαί- 
μων ἐστί. lisdem igitur lineamentis adulatoris imago utrimque describi- 
tur; usus et adaptatio eius differunt. Si deinde verba totumque rerum 
conexum inspicimus, illam imaginem Stoicis coloribus pictam esse 


1) Ceterum cf. O. Ribbeck, K0Aa£, eine ethologische Studie (Abh. d. K. süchs. 
Ges. d. Wiss., phil.-hist. Kl. IX, 1884, p. 1). 

verisimile est et adseníator nihil aliud nisi homo voluptatibus serviens, 
hedonicus esse videtur. Ps.-Plutarchi κόλαξ enim eodem modo orditur, 
quo Epicurus monet, ut tempore utamur, apud Stob. Ecl. III p. 488, 
7 H. (fr. 204 Us.) γεγόναμεν ἅπαξ, δὶς οὔκ ἔστι γενέσϑαι. δεῖ δὲ τὸν αἰῶνα 
μηκέτ᾽ εἶναι. σὺ δὲ τῆς αὔριον οὖκ ὧν κύριος ἀναβάλλῃ τὸν καιρόν x... 
Accedit linea nempe Stoica: Ps.-Plut. 13 B καὶ μετέωρον αὐτὸν ἀράμενοι 
τὴν τἀχίστην ἐξοίσομεν coll. Iuvenal. sat. 14, 250 4am mune obstas et 
vola moraris (cf. quae ad eum locum adnotat Schuetzius, Jwv. ethic. 
c. IV). Num deinde quid accuratius de fonte eius imaginis inquiri 
possit, difficile est diiudicatu in re, quae per se omnibus Stoicis con- 
venit. Quamquam igitur similitudo sequens non multum valet, tamen 
non est neglegenda: Seneca De ira II 21, 7 Posidonio auctore adula- 
tores reprehendit (/onge itaque ab adsentatione pueritia removenda est). 
Deinde adsentator simili modo loquens inducitur, verbis fictis eius ani- 
mus, mores, depravandi ars illustrantur. In mentem nobis veniat Senecae 
testimonium, Ep. 95, 65, ubi Posidonius efhologiam comprobat. Quam 
licet Seneca l. 1. aliter explicet quam hie quadrat (signa ewtusque vir- 
tutis ac vitii el nolas reddentem): animadvertendum est apud rhetores 
quoque ἡϑοποιίαν fuisse, quam Hermogenes Προγυμν. Rhet. Gr. v. II 
15 Sp. ita definit: 7. ἐστὶ μίμησις ἤϑους ὑποκειμένου προσώπου, οἷον 
τίνας ἂν εἴποι λόγους x. τ. λ. Ita Posidonii quoque ethologiam intellexerim, 
ut hominum animi ac mores etiam verbis exprimantur. Adulatoris 
ergo tractatio!) Stoica mihi esse videtur; nihil impedit, immo aliqua 
quamvis pauca adducunt, ut novae Stoae eam attribuamus. 


1) Ceterum de adulatore iudicium cum Platone congruit, Phaedr. 240 (... δεινῷ. 
ϑηρίῳ xai μεγάλῃ βλάβῃ ὅμως ἐπέμειξεν ἣ φύσις ἡδονήν vwa...). 


Pars III. 
De fontibus Pseudo-Plutarchi. 


Ex rerum comparatione, quam altera opusculi parte, ut institu- 
eram, peregi, id quod prima parte, quae erat de genere libelli, pro- 
babile visum est, confirmatum atque clarius redditum est: nam praeter- 
quam quod partes singulae inter se non concinnae conglutinatae esse 
videntur, nunc cogitationes quoque et praecepta varia congesta esse 
comprobatum est. Quare iterum commemorandum atque sequenti quae- 
stioni, quae est de fontibus, tamquam iudicandi norma, ut ita dicam, 
praemittendum est: Ps.-Plutarchi libellus ex uno fonte solo — quem dico 
quodlibet opus de educatione scriptum — derivari vix potest neque 


quae insunt unius philosophiae doctrina continentur. Atque ea res ma- 


gis etiam probatur, si eorum librorum, qui a scriptore, cum de edu- 
cando ageret, fontes adhiberi poterant, quos quidem nos novimus, 
indolem indagamus atque cum huius scriptoris opusculo, quatenus fieri 
potest, comparamus. Sed quae est nostra horum scriptorum ignorantia, 
quaecumque de eis tradita accipimus aut coniecturis fingere possumus, 
adhibenda sunt. Atque si quis libelli alicuius naturam perscrutatur, 
non ea sola, quae proferuntur a scriptore excutienda sunt — id quod 
de hoc libello altera parte factum est — sed etiam, quae desunt, 
nonnumquam non minoris momenti sunt: cum enim de quolibet alio 
libro, num fons fuerit, quaerimus, quae in illo inerant vel infuisse 
comprobari potest, eadem, dummodo ne sint res parvae aut ea, quae 
cur omissa vel mutata sint, causa intellegitur, altero quoque libro 
praeberi exspectandum est. 

Iam in altera parte, ubi cui philosophiae res singulae facillime 
attribui possent, quaerebatur, quaestio per se latior in angustius pau- 
latim restricta est: utrum Stoica an Peripatetica sint, quae Ps.-Plutar- 
chus exhibet, et si Stoica, utrum veteris an recentioris Stoae. Nunc 
quoniam singula quaeque aut his aut illis aut ambobus distributa sunt, 
nonnulla pro certo, alia aliqua cum probabilitate, de utriusque scholae 
philosophis quaestio est, non scilicet — si, quae adhuc evenerunt, 

tenemus — num totius libelli auctores sint, sed quatenus singula quae- . 
dam ex eorum scriptis hausta esse possint. Tamen quae iam probata 
sunt, paulum praetermittamus atque in eo philosopho, cuius libri ante 
omnia ratio habenda est, Chrysippum Stoicum dico, quoniam Dy- 
roffius, vir doctissimus, qui ad illustrandum Ps.-Plutarchi opusculum 
plurima contulit, ilum aliquo modo auctorem fuisse coniecit, quae- 
stionem ita ponamus: potestne Chrysippi liber Ps.-Plutarchi 
fons esse? Quia de hoc libro perpauca nobis traduntur, fingendus 
paene est ita, ut, quaecumque philosophus Stoicus de ea re agere po- 
tuit et debuit, investigemus. Quod si factum erit, non modo de illo, 
sed etiam de quolibet alio auctore Stoico magna ex parte quaestio 
una absolvetur. Etiamsi, ut dixi, de Chrysippi libro pauca scimus, 
tamen quae scimus satis valent, ut Dyroffii coniecturam talem, 
qualem ille vir doctus professus est, repudiemus. Cuius argumentorum 
gravissima pars in locis est, qui apud Quintilianum Chrysippo dantur; 
de quibus postea agere statui. Nune conferamus, quae de illius libro 
ceteroquin traduntur quaeque secundum eius doctrinam et animum 
exspectamus. In forma libri cognoscenda Plutarchus nos adiuvat, De 
Stoic. rep. 1035 B (Χρύσιππος) ... τοῦτόν ye τὸν λόγον, ὃν ἔσχατόν φησι 
δεῖν τάττεσϑαι, περὶ ϑεῶν, ἔϑει προτάττει καὶ προεκτίϑησι παντὸς ἠϑικοῦ 
ζητήματος... οὔτε γὰρ περὶ τελῶν ... οὔτε περὶ γάμου καὶ παιδοτροφίας . .. 
φαίνεται τὸ παράπαν φϑεγγόμενος, ei μὴ ... προγράψειε τὸν Δία, τὴν 
Εἱμαρμένην, τὴν Πρόνοιαν, τὸ συνέχεσϑαι μιᾷ δυνάμει τὸν κόσμον ἕνα ὄντα 
καὶ πεπερασμένον; sequuntur ipsius verba, quibus semper ordiendum 
esse ait ἀπὸ τῆς κοινῆς φύσεως καὶ ἀπὸ τῆς τοῦ κόσμου διοικήσεως. Chry- 
sippus igitur educationem utpote philosophiae moralis partem magnam 
cum tota doctrina coniunxit: initio libri eum de mundo, deo, hominis 
natura, virtute egisse verisimile est. Nam licet Plutarchi verba invidia 
aucta sint, illud quidem credere minime difficile est. Deinde ille philo- 
sophus omnia praecepta nempe e Stoicorum doctrina derivavit; quare 
opus eius sine dubio multo amplius copiosiusque, multo doctius ratio- 
nique aptius erat quam hic libellus ineptulus. Ex Quintiliani loco Inst. 
or. I 1, 16 (Chrysippus . . quamvis mutricibus triennium | dederit . .) 
apparet ilum annorum spatia certa praecepisse et omnino, ut suspi- 
cari licet, ad certiores distinctasque normas omnia redegisse. At enim 
fieri potuit, ut Ps.-Plutarchus Chrysippi librum ita excerperet, ut 
multa, ante omnia disputationes philosophiae sublimes omitteret, non- 
nulla sponte mutaret insereretque: sed si ita censemus, quomodo ordo 
perturbatus et res permixtae explicantur? Quem scriptorem tam inep- 
tum, quem denique tam dementem habeamus, ut sine ulla causa ordinem 
rationalem et tractationis contextum deperdat? Praeterea tam multa 

nobis essent reformanda, mutanda, omittenda, adicienda, ut plane aliud 
opus existeret neque, quidnam in Ps.-Plutarchi libello revera illi philo- | 
sopho attribui posset, intellegeretur. At Dyroffius in forma quoque 
Chrysippi vestigia apparere censuit. Scriptor enim poetarum, praecipue 
Euripidis locos inserit, quam illius consuetudinem fuisse constat (ef. 
Galen. de Hipp. et Pl. d. p. 295 K πλῆϑος ἐπῶν παραγράφων ἐξ ánáv- 
τῶν τῶν ποιητῶν ἐκλέγων). Sed tale tractandi genus non Chrysippi ne- 
que cuiuslibet alterius scriptoris (ut e. g. Posidonii, cf. Galen. 1. 1. 
p. 999 δήσεις τε ποιητικὰς παρατίϑεται καὶ ἱστορίας παλαιῶν πράξεων 
μαρτυρούσας οἷς λέγει) proprium est, sed apud multos antiquos scriptores 
in tractationibus ethicis valet. Ita Ps.-Plutarchus sive eos locos ipse 
addidit, sive ex fonte transtulit, exempla ubique invenire potuit. Deinde 
genus dicendi commemorabile est, quod multa vocabula rara atque 
inusitata habet, quae Wyttenbachius collegit (Amn2m. p. 22). 'Talem 
verborum inauditorum usum et formae neglegentiam, quam item facile 
interdum in Ps.-Plutarchi libello cognoscimus, Chrysippo bene convenire. 
Quod argumentum, ut ceteris rebus consentientibus probabile est, ita 
solum nullius fere momenti est, cum subvagum sit; de scriptore sane 
indicat, sed hoc rectius concluditur illum litterarum cultiorum elegan- 
terque scribendi imperitum fuisse. Nam formae neglegentia praecipue 
in manca rerum dispositione et explicatione inepta sita est, quas 
Chrysippo attribuere ne sit audacius. Praeterea si Ps.-Plutarchi libellus 
Chrysippi opus excerptum inque breve contractum est, quomodo illius 
dicendi genus in hoe opusculo cognosci potest, ubi tractatio sine dubio 
eius, qui excerpit, propria est? 

Accedit argumentorum, quae in rebus atque cogitationibus sunt, 
multitudo. Iam non singula quaeque, quae supra in rebus enarrandis 
tractavi, iterari hic oportet: satis sit in mentem nobis revocare nonnulla 
libello inesse talia, quae a veteris Stoae doctrina atque animo plane 
dissentiant, alia, quae ei attribui non possint nisi coniectando et conce- 
dendo. Quid contra est, quod ipsam veterem Stoam fontem suspicari 
nos cogat? Iterum dico, veterem Stoam vel Chrysippum; nam Stoiea 
inesse nonnulla vidimus, sed ea plerumque, quae cuiuslibet philosophi 
Stoici esse possint. Non est mirandum Dyroffium tam multa comparare, 
quae similitudinem aliquam — sane nonnumquam satis exiguam ac 
vagam —- praebeant: id enim secundum ea, quae sibi proposuit, quae- 
sivit, num haec vel illa Chrysippo dari possent, non cui potissimum 
philosopho attribuenda essent. Quae omnia singillatim recensere super- 
vacuum est, nonnulla ne refelli quidem possunt, quia in eis rebus 
versantur, quas, cum sint vulgares atque communes, nemo à: 
Chrysippo abiudicabit. 

Transeamus denique ad certiora, ea dico, quae Chrysippi libro 
infuisse iure conici potest. Neminem fugit Ps.Plutarchi libello 
magnam vel maximam educationis partem deesse, eruditionem mentis- 
que institutionem dico. Nam de artibus liberalibus nihil profert, nisi 
ne nimiam operam iis pueri dent, quamquam eruditionis elementa, in- 
structio litterarum, prima scientiarum institutio, ratio docendi atque 
discendi sine dubio summa diligentia ab eo tractandae sunt, qui de 
tota educatione agere vult. Sed etiam philosophiae, cui ut ante omnia 
studeatur, scriptor monet, institutio tota deest: ut praetermittam logi- 
ca et physica, quae ne verbo quidem attinguntur, quid de morum ratione 
profert, ubi quomodo pueri vel adulescentes philosophiae moralis doc- 
trina imbuendi sint, disserit? Quae omnia erant tractanda et tractavit 
Chrysippus: Plut. De Stoic. rep. 1035 A ὁ Χρύσισιπος οἴεται δεῖν τῶν 
λογικῶν πρῶτον ἀκροᾶσϑαι τοὺς νέους, δεύτερον δὲ τῶν ἠἡϑικῶν, μετὰ δὲ 
ταῦτα τῶν φυσικῶν, ὁσαύτως δὲ τούτοις τὸν περὶ ϑεῶν λόγον ἔσχατον παρα- 
λαμβάνειν. Consentaneum ergo est eum hunc institutionis ordinem pri- 
mo explanasse atque e re esse demonstrasse, deinde instruendi ele- 
menta disposuisse atque totius philosophiae docendae viam ac rationem 
explicavisse. Cuius in eruditione nihil aliud appeti poterat, nisi ut 
sapientia, scientia sui omniumque rerum divinarum atque humanarum 
efficeretur, ex qua virtus, quae est sapientia, per se sequeretur. Quam- 
obrem ut dubium non est, quin altera operis eius pars praecepta 
vivendi continuerit, quibus mores puerorum formandi essent — ut nunc 
praetermittam, quae ad parentes, generationem, nutritionem, corporis 
formationem!) pertinent — ita alteram atque nescio an maiorem partem 
litterarum, scientiarum, philosophiae institutioni datam fuisse certum 
est. Liceat quaeso breviter eam partem mente nobis fingere. De gram- 
matice, quae in initio est, nonnulla praecipit, in mathematicis reliquis- 
que artibus liberalibus non satis habet exigere, ut pueri instituantur, 
sed, quatenus et quomodo, exponit et quamobrem eorum studium utile 
sit, demonstrat, quippe qui ita censeat (Diog. Laert. VII 129). Ita 
musicam quoque commendavit et certo, quid prodesset, explanavit?). 
De litteris ita fere agit, ut poetarum lectionem commendet utpote ad 
mores excolendos utilem, cum philosophiam praeparet. Ubi eum non- 
nulla eis rebus similia protulisse elucet, "quas libro Περὶ τοῦ πῶς δεῖ 


!) Ubi ehironomiam tractavit (Quint. I 11, 17) de qua Ps.-Plutarchus nihil 
praebet. 

53) Cf. Quintil. Inst. or. 1, 10, 15 .. ezus secíae . .. principes in hae fuere 
sententia, ut existimarent, sapientium aliquos nonnullam operam his studiis aecommo- 
daturos et ibid. 32, in musica tractanda de carmine, quod Chrysippus nutrici 
assignavit. 

ποιημάτων ἀκούειν tractavit. Deinde ad philosophiae institutionem trans- 
it secundum rationem, quam Plutarchus tradidit. Logicis pueri in- 
struuntur, ut recte cogitent ac disputent, arte dialectica et rhetorica 
imbuuntur: sed in dicendo veteris Stoae more definitiones, divisiones, 
meram artis doctrinam philosophice tractatam accipiunt. In ethicis de 
fine, bonis ac malis, virtute etc. quadam via ae ratione instituuntur; 
inest nempe pars de actionibus et de officiis. In physicis denique doc- 
trina de rerum nàtura, deo, homine, mente sequitur et unde orsus est 
liber, eodem revertitur, in sublimem atque reconditam philosophiam. 
Nunc adulescentes philosophiae sacris initiati sunt, nunc educatio id, 


quod propositum erat, consecuta est: ut homines sapientia absoluti 


abirent. Sicut Quintiliani institutionem oratoriam habemus, ubi quo- 
modo puer inde a prima infantia instruendus sit, ut perfectus abeat 
orator, praecipitur, ita Ohrysippum institutionem philosophicam 
$Scripsisse atque perfecti hominis sapientis vel philosophi eruditionem 
exposuisse verisimilhimum est. Certe si Platonis Aristotelisque exempla 
secutus est, ita fere rem egit; illi enim optimum civem formant, hie 
quid aliud quam hominem sapientem? Comparemus, ut exemplum 
afferam, Musonium, qui etiamsi philosophiam solis in moribus perfi- 


ciendis (xaAoxaya0ía) sitam esse putat, tamen de morali quidem institu- . 


tione copiose praecipit (Stob. Ecl. II, p. 240 W.) vel Iamblichum, qui 
non Stoicus in brevissima illa epistula Περὶ παίδων ἀγωγῆς, quam 
Sopatro misit (Stob. Ecl. II, 233, 18 W.), in eum finem omnia 
vertit, ut λόγοι doceant et ἀλήϑεια cognoscatur. Nonne Chrysippum mul- 
to accuratius doctrinam philosophiae exposuisse atque in eruditione 
exegisse probabile est? An Stoicae sectae principem minus de doctrina 
atque placitis suis protulisse putamus, quam quae postea in scholis 
magistri docebant!)? In Ps.-Plutarchi autem opusculo non solum de 
vera eruditione, de litteris atque artibus, de philosophiae doctrina 
nihil legimus, sed etiam omnis philosophiae ratio, ut ita dicam, deest: 
nusquam doctrina certa atque una, nusquam placita, nusquam elegans 
ac rationalis argumentatio. Locus esse videtur, ut pauca adiciam, quae si 
non in Chrysippi libro, certe in cuiuslibet Stoici scriptoris sequentium 
quóque temporum tractatione desiderantur. Ante omnia commemorandum 
est, apud Ps.-Plutarchum nil κατὰ φύσιν esse: et Stoicus sit? In virtu- 


tibus puerorum desunt αἰσχύνη, αἰδώς, φρόνησις, αὐταρκία, aliae; ,virtus* - 


non una atque eadem est, non enumerantur quattuor virtutes princi- 
pales; nihil de parentibus ac fratribus diligendis praecipitur, quamquam 


1!) Of. Plut. De aud. poet. 256... ὃν πᾶσιν ἁμαρτωλὸν εἶναι τὸν ἀμαϑῆ .. 
κατορϑοῦν τὸν ἀστεῖον " ταῦτα γὰρ ὃν ταῖς σχολαῖς ἀκούομεν. ᾿ 

liberorum primum officium est parentibus gratias agere eosque amare 
atque colere (Plato, Pol. 425 A, Iamblich. De v. Pyth. c. 8). Audiamus, 
quas virtutes Musonius formare velit: Stob. Ecl. IT, p. 238, 26 W. καὶ 
ἀρξαμένους ἀπὸ νηπίων εὐθὺς διδακτέον... (ἴὰ efficitur) φρόνησις... 
εἶτα δὲ ἐμποιητέον αἰδῶ... σωφροσύνη, deinde .. ἐϑισϑέον ἀνέχεσθαι 
πόνον ... μὴ φοβεῖσϑαι Üávazov . . . μὴ ταπεινοῦσϑαι πρὸς συμφορὰν μηδε- 
μίαν (ἀνδρεία) . . δικαιοσύνη. Vel conferamus Epicteti diligentem curam, 
qua omnes vivendi condiciones formantur et virtuti sanctitatique 
adaptantur (cf. Bonhóffer, D. Ethik. d. Stoikers Epiktet p. 60 sq.) 
Idem etiamsi et ipse philosophiam virtutis studium esse censet, artem 
logicam et dialecticam non plane aspernatur. 

Sed iam ad posteriores Stoicos delapsi sumus, de quibus di 
post agendum erit; nunc ad Chrysippum revertamur, de quo iudicari 
recte non potest, nisi sequentem quaestionem absolvimus: quaenam 
ratio intercedit inter illum philosophum et Quintilianum? 
Quae res adhue ita fere diiudicabatur: Quintilianum, qui Chrysippum 
in primo libro quinquies laudet, illius librum de educando compositum 
in educatione tractanda fontem adhibuisse!). Quae.sententia a duobus 
auctoribus imprimis defenditur: Dyroffium dico et Gudemanum?). Quin- 
tilianus Chrysippum nomine dicto laudat his locis: I 1, 4 «nte omnia 
ne sit vitiosus sermo mutricibus; quas, si fieri posset, sapientes Chry- 
sippus optavit, cerle quantum res pateretur, optimas eligi voluit; 11,16 
melius autem, qui nullum tempus vacare cura volunt, ut Chr.; 13,14 
caedi vero discentis, quamlibet et receptum. sit. et. Chrysippus non im- 
probet, minime velim; Y 10, 32 Chr. etiam nutricum illi, quae adhibetur 
infantibus adlectationi, suum. quoddam carmen adsignat; 1 11, 17 chi- 
ronomia Chrysippo in praeceptis de liberorum educatione compositis non 
omissa. Quibus ex locis maximi momenti sunt, qui non per se iudicari 
possunt, sed in eorum praeceptorum Quintiliani numero sunt, quae ita 
complecti licet: cum infantium aetas tenera sit ac facile formetur, 
assignentur eis bonae sapientesque nutrices, pueri, paedagogi?) ne 
multa, quicumque circa pueros sunt, virtutem habeant. Quare veri- 
simile videtur ea, quae Quintilianus de hac re tractat, Chrysippo attri- 


1) €f. Schanzium, Gesch. d. róm. Literatur, v. II 2? (1901) p. 357. 

32) Tacitus Dialog. 1894, Proleg. p. XCIX. Nihil in hac quaestione effici puto 
H. Raubenheimeri dissertatione Quintilianus quae debere videatur Stoieis populari- 
busque, qui dicuntur, philosophis (Wirceburgi, 1911), qui illos viros doctos plane se- 
quitur (p. 49—63). 

3) Quem ordinem, quia apud Quintilianum et Ps.-Plutarchum idem est, Dy- 
roffius (p. 247) argumentum opinionis suae esse putat; equidem eum in re ipsa situm 
praeterea librorum de educatione scriptorum compositione exigi censeo. 

bui posse: I 1, 4—5, praecipue verba, quae praecepti rationem conti- 
nent: e£ matura tenacissim? sumus e.q.s., deinde 1, 8 de pueris e. q. s. 
... Je paedagogis, 1 1, 16 de moribus nutricum, fortasse et 1, 21— 22. 
Sed ut haec quaestio diiudicari possit, ante omnia quo modo ille phi- 
losophus laudetur quidve ex verbis Quintiliani concludi possit, viden- 
dum est. Primo loco, I 1, 4, Chrysippi sententia exposita scriptor sic 
pergit: e£ morum. quidem 4n his haud dubie prior ratio est, recte tamen 
etiam loquantur. Nonne perspicuum est Quintilianum illius praeceptum, 
qui mores, non sermonem respexerit, mutare atque non modo de edu- 
catione morali, sed etiam de institutione oratoria praecipere? Quod 
igitur in initio postulatur, anie omnia ne sit viliosus sermo mulricibus, 
Chrysippo non est dandum. Item aliqua cum probabilitate ne sequentes 
quidem paragraphi 6 et 7, ubi in parentibus id solum exigitur: quam 
plurimum esse eruditionis oplaverim, quae eruditio iterum imprimis in 
recte dicendi usu sit. Quaecumque ad institutionem oratoris futuri 
tendunt, de Chrysippo non sunt derivanda; ita in pueris quoque et 
paedagogis (1, 8) Qintilianus illum solo in eo sequi potest, quod mores 
optimos exigit, at de suo praecipere videtur hoe amplius, ut aut sint 
eruditi plane e. q. s., quae verba item ad dicendi artem pertineant. 
Chrysippum revera de ea institutione, quae eruditionis oratoriae sum- 
mam rationem habet, nihil egisse, sed in prima aetate solam morum 


formationem curavisse, quae scilicet, ut ex philosophia eius apparet, in 


mente ac ratione excolenda atque in discendo sita erat, sequenti loco 
magis etiam probatur: I 1, 16 melius autem, qui nullum tempus vacare 
cura volunt, ut Chrysippus. nam is, quamvis nulricibus triennium de- 
derit, tamen, ab illis quoque am formandam quam optimis institutis 
mentem infantium. iudicat. (17) cur autem. non pertineat ad. litteras 
aetas, quae ad mores $qm pertinet? lterum enim Quintilianum illius 
philosophi praeceptum, quod solam sapientiam, morum perfectionem 
appetat, litterarum et dicendi institutioni adaptare elucet, cum educatio 
moralis et oratoris futuri eruditio inter se opponantur. Quae cum ita 
sint, equidem Chrysippi praeceptum, quo parentum, nutricum, servu- 
lorum, paedagogorum mores optimi exiguntur, Quintiliani tractationi 
sane subesse crediderim, sed ita, ut cura nova ac maior accedat, qua 
sermonis et instructionis oratoriae inde a prima aetate adhibendae 
ratio habetur, quamquam morum cultus minime neglegitur. Quare nihil 
obstat, quin Quintilianus Chrysippi librum adhibuerit, etiamsi multa 
de suo vel aliunde addidit. Tamen eum ex illius libro ipsum non 
hausisse fortasse opinari licet, si opus eius accuratius inspicimus rerum- 
que copiam examinamus. Primo capite haec aguntur: de indole ac 
facultatibus innatis oratoris futuri (1—3), de sermone ac moribus nu- 

tricum (4—5), de eruditione parentum (6—7), de pueris et paeda- 
gogis (8—9), de optima institutione oratoria (10—11), de sermone 
Graeco discendo (12— 14) et litterarum institutione (15—24), singula 
praecepta ad legendum, scribendum, ediscendum pertinentia (25— 37). 
Omnia igitur uni, ut ita dicam, conspectui subiecta sunt: quo modo 
orator futurus a prima pueritia tractandus atque instruendus est? 
Omnia in eundem finem tendunt, una atque continua sunt. Cum autem 
iam primo capite oratoris illa perfecti imago, quam toto opere Quin- 
tilianus appetit, quae morum atque artis perfectionem coniungit, pau- 
latim depingatur, res, quam nunc tractamus, ex ea quaestione pendet, 
quae huius imaginis fontem inquirit. Quae sane hic explicari non po- 
test: id unum satis certum est Quintilianum ipsum auctorem non esse, 
sed aliquo modo de Stoicis pendere!). Verisimillimum autem est eum 
primi libri capite primo, quod cum ceteris rebus cohaeret, eodem auc- 
tore uti, ex quo oratoris sui imaginem hausit; nam et reliqua libri 
primi capita, quatenus huc pertinent — de rerum grammaticarum et 
artis oratoriae elementorum fontibus hic quaestionem non esse con- 
sentaneum est — eodem tendunt eiusdemque animi sunt. Quem auc- 
torem Chrysippum esse non posse declarare non oportet: relinquitur, 
ut Quintilianum aut illius librum praeter alios adhibuisse aut Chrysippi 
verba ex illo fonte derivasse existimemus, quo ceteroquin utitur. Illud 
cum minus probabile videatur secundum ea, quae supra exposuimus, 
quoniam, quae aliquo modo Chrysippi libro attribui possunt, proprio 
quodam modo mutata et novae rei adaptata sunt, hoc reliquum est. 
Quod magis fortasse alio loco probatur: I 1, 15 complurium scriptorum 
sententias enarrat, Pseudo-Hesiodi, Eratosthenis, deinde meléus autem 
qui... ut Chrysippus. Num credi potest scriptorem ipsum eas sen- 
tentias collegisse neque e fonte suo transtulisse? Chrysippum autem 
illas sententias tradidisse certe non est verisimile, quod Eratosthenes et 
Aristophanes, qui commemorantur, aequales eius natu minores erant. 
Eodem modo facillime explicatur eum I 11, 17 Chrysippum post So- 
cratem et Platonem ita laudare: (chironomia) .. . et Chrysippo . . . non 
omissa. Ut igitur quid sentiam, concludam: Quintilianus Chrysippi 
librum non ipse adhibuit, sed quae illius laudat, cum ceteris rebus 
e fonte suo transtulit?) Quem auctorem utpote Stoicum Chrysippi, 


ἡ Cf. Schanz, Gesch. d. róm Liter. II 2 ? p. 357; de Arnim, Leben und W. 
d. Dion v. Pr. p. 91; Radermacher, Mus. Rhen. LIV 286. 

?) Ceterum rem pro certo diiudicari non posse existimo. Sed liceat Quin- 
tilianus Chrysippi librum ipsius adhibuerit, certe quae illi philosopho non debeat, 
adumbravimus. 

sectae principis, opiniones ac praecepta saepius adhibuisse atque lau- 
dasse minime est mirandum. Tamen cum Chrysippo minime ubique. 
consentit: quin etiam uno loco ei obstitit (I 3, 14 eaedé vero discentis 


. minime velim). Quam sententiam Quintiliani propriam non esse e - 


Ps.-Plutarchi loco consimili 9 A sequitur, de quo consensu paulo post 
agendum erit. Quatenus denique ille auctor eiusque imitator Quin- 
tilianus Chrysippum secuti sint, iam supra, quod quidem fieri potest, 
adumbratum est: praeceptum illud, quo eorum, quibuscum pueri ver- 
santur, mores optimi et morum conformatio a prima aetate instituenda 
exiguntur, sine dubio a Chrysippo copiosissime tractatum est et in 
eundem, ubicumque apud posteros invenimus, aliquo modo iure revocatur. 

Magna pars argumentorum, quibus commotus multa, quae Quin- 
tilianus exhibet, fonti eius, quicumque est, attribui, huius scriptoris 


et Ps.-Plutarchi consensu nititur, quem, quoniam supra apparuit, 


tacitus quaestioni subieci. Nunc quae ratio inter eos intercedat, accu- 
ratius inquirendum est. Atque solam rerum summam hic ponere licet, 
quia pleraque in altera opusculi parte absoluta sunt. Eos locos, qui 
ad illud praeceptum amplum, quod Chrysippo tamquam auctori maximo 
dedimus, pertinent, per se tractandos esse consentaneum est. Qui licet 
plane congruant et apud utrumque scriptorem e Chrysippi libro sicut 
ex origine prima maximam partem fortasse derivandi sint, tamen illius 


librum ipsum fontem non fuisse probabile est, sed auctorem quendam, 


si qui est eorum communis, qui in ea re Chrysippum secutus est, ita 
vero secutus est, ut rem amplificaret et mutaret. Nam curam sermonis, 
quae apud Quintilianum maxima est neque a Ps.-Plutarcho praeter- 
mittitur, Chrysippo attribuendam non esse e Quintiliani verbis proba- 


bile visum est. Sed quae est singularum rerum inter illos differentia, 


meo quidem iudicio communem eorum fontem conicere vetamur. Non 
alienum videtur locos, quibus similitudo aliqua intercedit, componere: 
Quint. Inst. or. I 1, 4 de nutricibus — Ps.-Plut. 3 D, Quint. I 1, 15 
et 22 — Ps.-Plut. 8 E ὥσπερ γὰρ κ. τ. λ.; eadem res ab utroque pro- 
batur, sed variis exemplis (Quint.: sapor et vasa, lanae, Ps.-Plut.: cera 
et duae Praeterea: I 10, 32 de nutricis carmine — Ps.-Plut. 
9F... μὴ τοὺς τυχόντας μύϑους x. τ. 4.; quamquam Chrysippi carmen 
ad musicam, non fabulas spectat, quare xoti non satis convenit. 
Cum chironoméa (Quintil. I 11, 17) denique Ps.-Plut. 11 C vix com- 
parari potest, ubi in corporibus exercendis εὐρυϑμία expetitur. Sed 


transeamus ad ea, in quibus Quintilianus et Ps.-Plutarchus consentiunt 


aut de industria contra Chrysippum (Quint. I 3, 14 et Ps.-Plut. 9 A 
de castigando) aut ita, ut res ab illo alienas fuisse probabile sit. Quin- 
tiianus I 1, 4 et 8 sermonis nutricum et servulorum curam habet, 

Ps.-Plutarchum, qui 4 À in servulis exigat, ut sint Ἑλληνικὰ xai περί- 
τρανα λαλεῖν, in nutricibus quoque, cum πρῶτον μὲν τοῖς ἤϑεσιν Ἑλληνίδας 
postulat, sermonem Graecum ac purum significare verisimile est. Quam- 
quam negari non potest hanc similitudinem levem esse, quod a Ps.- 
Plutarcho recte dicendi ratio non exprimitur, tamen adest. Quid 
deinde apud utrumque scriptorem valeant in educatione laus, honor, 
aemulatio, vituperatio, item quanti sit remissio laborum et lusus fa- 
ciendus, supra expositum est. Ubi Senecae locis collatis effici visum 
est eas res mediae Stoae optime convenire. Quae coniectura etiam 
certior e Quintiliani opere redditur: I 3, 6 quonam modo tractandus 
sit discentis animus, disserit. Hic animus nempe aliud significat quam 
mens vel ingenium, de quibus tractandis ubique agitur. Quae in eo 
maxime valent, ambitus, obiwurgatio, honor, eum cum affectibus cohaerere 
demonstrant, etiam nihil aliud esse nisi affectuum facultatem, quae 
Graece ϑυμός audit. Eodem modo Senecam secundum Posidonium De 
ira II 21 de animo regendo et /ra, quae et ipsa ϑυμῷ consimilis est, 
recte vertenda ac tractanda praecepta dare constat. Neque opus est 
amplius comprobare omnia illa Quintiliani praecepta ei psychologiae 
optime vel soli respondere, quam Posidonius atque media Stoa contra 
veterem professus est. Sed eadem Platonis et Peripati communis erat. 
Quare Quintiliani et Ps.-Plutarchi opiniones congruentes magnam 
partem mediae Stoae vindicandas esse, ut est verisimile, ita minime pro 
certo contendi potest. At quia in tanta rerum similitudine nonnulla 
argumenta, tractatio, verba minime congruunt, eos scriptores neque 
alterum ex altero neque ambo ex uno eodemque auctore pen- 
dere, sed tantummodo rerum partem utriusque in eandem vel 
in similes pilosophias revocandam esse certum equidem habeo. 
Sequitur de Quintiliano, ut quae praebet, pleraque Stoico auctori at- 
tribuamus, qui aliquo modo cum media Stoa coniunctus in educandi 
opinionibus saepe Chrysippi doctrinam secutus erat, de Ps.-Plutarcho 
item, ut quae sine dubio Stoica habet, maxima ex parte in mediam 
Stoam revocemus vel potius ex illa fluxisse putemus; quae apud 
utrumque Chrysippo danda videntur, ea certo sunt, quae ibi quoque de 
vetere Stoa translata valebant. 

Si Chrysippi quaestio ita diiudicatur, non difficile est intellegere 
Ps.Plutarchi libello nonnulla inesse, quorum origo prima apud. illum 
quaerenda est. Nam ut nobis probatum est illius librum ipsum Ps.- 
Plutarchi fontem non fuisse, ita quam multa aut pauca per aliorum 
scripta in hunc scriptorem illinc fluxerint, definire nemo potest. Atque 
ita Dyroffi argumentum sane haud spernendum explicari possit, quo 
Sotadis, Theocriti (11 A—C), Eurydices (14 B) exempla ob temporum 

rationem optime Chrysippo fonti convenire confirmavit. Quae exempla, 
cum posteriore quarti a. Chr. n. saeculi parte contineantur, a Chrysippo 
afferri potuisse nemo negabit. Accedit, quod a Ps.-Plutarcho tam copiose | 
enarrantur, ut Dyroffi coniectura probabilissima hac una causa fiat. 
Sed quaerere nobis licet: quid in illis exemplis Chrysippi vel omnino 
Stoae rationem indicat? Meo quidem iudicio, si quid ex eis concludere 
licet, sola auctoris aetas aliquatenus definiri potest; ceterum cuilibet 
scriptori attribui possunt!) Equidem tales res, praecipue Theocriti fa- 
bulam, vulgares et in praeceptis comprobandis ineptas esse crediderim 
neque satis convenire tractationi vere philosophae, certe maximo illo 
et doctissimo philosopho indignas esse?). Licet sane de hac re iudicium 
arbitrio atque sensu uniuscuiusque proprio nitatur; tales res in philo- 
sophia subineptas esse omnibus concedendum est. Nam qua alia causa 
adductus, quam ut praeceptorum rationem ita probaret, Chrysippus eas 
fabulas narraverit, intellegi non potest. Quam ob rem equidem ea 
exempla a Chrysippo removenda et cuilibet scriptori eiusdem fere aetatis 
danda esse putarim; sed si quis Chrysippo dat, aliunde Ps.-Plutarchus 
ea hausisse potest neque illius librum ipsum fontem fuisse pro certo 
concludi oportet. De Eurydices exemplo, quo Dyroffii coniectura multo 
minus quam reliquis duobus nititur, paulo post agetur. Fieri tandem 
potest, ut Chrysippi quaestionem finiamus: quas cogitationes Ps.-Plu- 
tarchi Stoicis dare possumus, mediae nonnumquam $Stoae colorem ex- 
hibent. Quae quam multa in singulis rebus cum Chrysippo communia 
habuerit, non semper pro certo diiudicari potest neque multum ad rem 
pertinet, quia Ps.-Plutarchum Chrysippo ipsum nil debere ex eo 
verisimile redditur, quod in tota eruditionis institutione et educandi 
notione discrepant. 

Quoniam tam saepe mediam Stoam iactamus, de ea quoque 
nunc accuratius inquirendum est. Panaetium aut Posidonium aut 
quemquam Stoicorum, qui post Chrysippum erant, de educatione scripsisse 
non traditum est. Tamen ante omnes Posidonium de ea re nounulla 
protulisse facile probatur. Galeni enim testimonio (De Hipp. et Pl. d. 
p. 466 K) in libro περὶ παϑῶν primo educandi institutionem composuit, 


!) Immo fortasse Schickius recte censet, qui p. 42 adn. 76 haec scribit ,Dy- 
roff... findet es auffallend, daf) Ps.-Plut. unter seinen historischen Beispielen mehr- 
fach sonst Unbekanntes bringt. Das reiche Belegmaterial, das der Peripatos überall 
sammelte, wird ihm auch für die Erziehungslehre zu Gebot gestanden haben.* Neque 
profecto quid obstet, intellego, quin illa exempla aut a Peripatetico quodam philo- 
sopho aut ἃ Chrysippi sectatore memoriae tradi potuerint. 

2) Cf. Schickium p. 41 adn. 75, qui hane partem ut alias partes fusiores 
(2 Ὁ --8 B, 4 C—F, 12 D— Ἐς 18 F) a Chrysippo removet. 

quam rectius Platonis epitomen Galenus appellare mavult: ó Ποσειδώ- 
γιος. . . μέμφεται (X ουσίππου) μετὰ τοῦ ϑαυμάζειν, ὅσα Πλάτων εἶπεν zio 
τῆς τῶν παίδων ἔτι τε κυουμένων gv τῇ μήτρᾳ διαπλάσεως, ἀποκυηϑέντων 
τε τροφῆς καὶ παιδείας καὶ γέγραφεν οἷον ἐπιτομήν τινα κατὰ τὸ πρῶτον 
αὐτοῦ περὶ παϑῶν σύγγραμμα τῶν ὑπὸ Πλάτωνος εἰρημένων, ὡς χρὴ 
τρέφεσϑαι καὶ παιδεύεσϑαι τοὺς παῖδας ὑπὲρ τοῦ τὸ παϑητικόν τε καὶ ἄλογον 
τῆς ψυχῆς σύμμετρον ἀποφαίνεσθαι ταῖς κινήσεσι καὶ τοῖς τοῦ λόγου προστάγ- 
μασιν εὐπειϑές x. t. Δ. Quibus ex verbis facile est tractatus illius lineas 
fingere: parentum, corporum, generationis, feminarum praegnantium 
curam habuit, qui ex coporis elementis animum hominis affici censeret. 
Deinde corporis formationem, nutritionem, educationem primam tractavit. 
Maximum est, quod affectuum ac libidinum culturam instituit. Nam in 
libris περὶ παϑῶν scriptis eas res ita nempe disseruit, ut omnem edu- 
cationem tamquam sub illum conspectum poneret; quare eum insti- 
tutionem mentis, eruditionem, litterarum ac scientiarum doctrinam hoc 
libro omisisse verisimile est, quod solis moribus rectoque animi statui 
operam dedit. Itaque quae apud Senecam De ira II 19—21 supra 
Pohlenzio praeeunte Posidonio dedimus, optime illi libro respondere 
perspieuum est: ubique affectus, ira — ϑυμός, cupiditates reguntur ac 
sanantur. Non satis praedicari potest, quantopere ea re totius edu- 
rationis notio mutata sit. Nobis quidem educationem psychologia 
et diligentissima animi observatione niti consentaneum videtur. 
Posidonium autem primum in Stoa, Platone et Peripato ducibus 
usum, ex eo conspectu educationem tractasse constat. Cui non 
solum opiniones de educandi ratione traditae atque in Stoa communes 
mutandae erant, sed multa ac nova addita sunt, quae antea negle- 
gebantur, quod a Stoicorum animi humani notione aliena erant. Tunc 
demum educandi ars esse poterat, quae summam diligentiam atque 
experientiam desideraret. Ubi vera animi natura perspecta eiusque 
facultates notae sunt, consuetudinem, imitationem, exempla hominum, 
facilitatem puerorum formandorum, inclinationum natura insitarum 
euram multo pluris fieri intellegimus, quod irrationales animi facultates 
respiciunt. Nam interest inter animum et ingenium (ϑυμός et νοῦς): 
hoe ratione, docendo, discendo eruditur, ille totus consuetudine ac 
vivendi genere formatur. Atque animi conformatio maior vel certe 
prior educationis pars est, quia ingenium inde pendet. Quid eiusmodi 
in vetere Stoa? Nihil vel potius singula quaedam, quae non reliquae 
doctrinae, sed communibus hominum opinionibus responderent. Quare 
51 posteris temporibus educationis speciem invenimus, quae psy cho- 
logia ea nitatur, quam nos quoque fere habemus, dummodo cum arte 
instituta atque exculta sit, aut e Posidonii auctoritate aliquo 

modo eam derivare non erit alienum, aut Pythagoreorum, Platonis, 
Peripateticorum ipsorum verisimilius imitationem agnoscemus, 
ipsorum, quoniam ille horum imitator erat. Ita unde repetenda sint 
multa in Senecae educandi opinionibus, quamquam nonnulla alia ad- 
dita sunt, apparet. Maximum eius quaestionis subsidium comparatio 
cogitationum ac praeceptorum, quae De ira II 19—21 exhibentur, esi. 
Posidonii vel mediae Stoae apud reliquos quoque philosophos posterae 
aetatis, praecipue eos, quos philosophiae populari attribuimus, aliqua 
ratio habebatur eiusque iudicia cum veteris Stoae doctrina varie 
miscebantur. Sed non praetermittendum est mediae Stoae ratione 
eclectica opiniones philosophorum doctrinae severitate omissa inter 
se similes factas varieque coniunctas esse. Quamobrem cogitationes, 
quales mediae Stoae philosophis attribuere possumus, magis 
tempori nonnumquam, quam auctoribus certis vindicare op- 
timum videtur. 

Sed ut ad Ps.-Plutarchum revertamur: neminem fugere potest 
eum nequaquam e Posidonii libro ipsum hausisse; non enim 
philosophi placita ac praecepta eleganter probata, luculente explanata, 
cum ratione continuata praebet. Quare ita potius censuerim: Ps.- 
Plutarchus Posidonio ipse nihil debet, sed ab ea philosophia stat, 
quae illo principe Stoica ac Peripatetica atque quaevis alia 
compilavit. Neque accuratius probandum esse puto seriptorem 
Posidonii librum de affectibus conscriptum fontem non adhibuisse. 
Nam, ut nonnulla proferam, Posidonius corporis in matris utero forma- 
tionem tractavit et Platonis Pythagoreorumque rationem secutus in 
affectibus sanandis musicae vim exposuit (Galen. de H. et Pl. d. 
p. 472 K); imprimis autem omnia psychologiae argumenta, quae Galenus 
e Posidonii libro tam larga tradit, apud Ps.-Plutarchum desunt. Prae- 
terea nonnulla, quae supra in Chrysippi coniectura refutanda nobis 
evenerunt, hic non minus valent. Ceterum quatenus Ps.-Plutarchus de 
Posidonii philosophia pendeat, quaerere vanum est in rebus tam dubiis; 
certe ex huius scriptoris libello de Posidonio quiequam concludere minime 
licet, ubi non aliorum consensus accedit. 

Paulo ante philosophiae popularis mentionem fecimus. Neque 
ineptum videtur conicere Ps.-Plutarchum cum illo philosophiae genere 
artius cohaerere quam cum sectae doctrina genuina, quippe quod 
Stoicorum opiniones cum aliorum coniunctas popularibus notionibus 
et vitae necessitatibus accomodarit. Sed quamvis popularis Ps.-Plutarchi 
quoque philosophia sit, huic coniecturae gravia impedimenta obstant. 
Nam mea quidem sententia animi magis contrarii, quam huius scriptoris 
et cuiuslibet illorum philosophorum, non dico Epicteti vel Musoni, 

inveniri non possunt, in quibus omnibus, ut apud viros doctos constat, 
Cynica philosophandi ratio plus minusve vigebat. Quam multum, ut id 
unum afferam, inter Ps.-Plutarchum, qui (8 E—F) pauperibus, quod 
cultioris eruditionis expertes sint, ut τὴν τύχην αἰτιάσϑωσαν suadeat'), 
et Teletem interest, qui (Tel. rel. p. 34 Hense) paupertatem philosophiae 
studio non obstare, sed prodesse demonstret! Quae res non solum ad 
seriptoris animum pertinent, sed etiam de tota eius philosophia valent. 
Nusquam simplex ac tenue vivendi genus, austeram virtutem, rerum 
hominumque contemptricem laudat, nusquam divitias, luxuriam, ava- 
ritiam impugnat, nusquam de universa morum pravitate et hominum 
stultitia queritur. Nàm quodsi adulescentium vitia ac libidines immo- 
deratas reprehendit vel omnia bona eruditione praeposita contemnit, 
profecto opus non est Stoicam, nedum Cynicam virtutem suspicari; 
non solum philosophorum, sed etiam poetarum tales res communes 
sunt. Ut apud eum veram vitiorum castigationem deesse cognoscas, 
compares quaeso Senecae vel Iuvenalis orationes Philippicas, ut eo 
verbo utar. Praeterea animadvertendum est vocem ,popularis^, quam 
usurpamus, varia significare: Ps.-Plutarchi cogitationes ita appellari 
possunt, quod communibus ac vulgaribus notionibus similes sunt, illi 
autem, de quibus quaestio est, philosophi, ut multitudinis gustum 
duriorem delectarent, asperrima quaeque et paradoxa adamabant et 
mores omni doctrinae subtilitate neglecta eo magis curiosos et in 
plebe efficaces reddebant. Accedit denique argumentum grave, quod 
etiam in vetere Stoa valere videtur: Ps.-Plutarchus ne uno quidem 
verbo feminarum educationem commemorat. Nam omnes Stoici mulieres 
e philosophia non removerunt, immo feminarum et virorum virtutem?) 
ideoque etiam educationem eandem esse debere confirmabant?). Praecipue 
autem philosophia popularis hanc opinionem defendit: habemus testi- 
monium Musonii tractatum Ei παραπλησίως παιδευτέον τὰς ϑυγατέρας 


1) Quare, si Dyroffius (p. 293 adn. 3) scriptorem in Chrysippi libri titulo ante 
σαίδων lA ἐλευϑέρων inseruisse putat, et libelli et scriptoris naturam negleglit. 
Cuius opiniones semper sibi constant: ubique solos ingenuos, etiam divites homines 
respicit et ipse supra vulgus elatus est (cf. 6 B τοῖς συρφετώδεσιν ὄχλοις). Quatenus 
in ea superbitate aliorum philosophorum animum nobilem arduumque imitatus sit, 
difficile dictu est (cf. Pythag. Stob. Ecl. IV 209, 16 H; Plat. Pol. 431 C). Illud ἐλευ- 
Üéoov igitur ad totius libelli naturam quadrat, quae verae Stoicorum rationi non 
convenit, nedum, quae Cynicis proxima sit. 


?) Clemens Al. Paed. I 4 τὴν αὐτὴν ἀρετὴν ἀνδρὸς xai γυναικὸς εἶναι. 


3) Cf. Wendland, Quaest. Muson. p. 23 adn. 1; Dyroffius, Eth. d. a. Stoa 
p. 811 qui laudat Cleanthis librum Περὶ τοῦ ὅτι ἣ αὐτὴ ἀρετὴ xai ἀνδρὸς xai 
γυναικός, quem contra Peripatum scriptum esse censet. 

τοῖς υἱοῖς, cuius partes tradit Stobaeus Ecl. II p. 235 W. Ps.-Plutarchus 
eam rem plane neglegit: tamen uno loco Stoicorum opinionem signi- 
fieare videtur, nempe ipse nescius, quid sua verba sibi velint, Eury- 
dices exemplum dico (14 B—O). Nam illam non magis quod, quam- 
quam erat τριβάρβαρος, tamen litteris studuit, quam quod femina eru- 


ditionem appetivit, laudari perspicuum est. Quam rem Grabbergerum . 


recte cognovisse puto, qui talia exempla ,anerkennende Auberungen 
über den Bildungstrieb einzelner Frauen*^ (l l. III p. 516) appellet 
et Stoicorum vel eorum, qui idem sentiebant, postulatis respondere 
censeat. Verisimillimum igitur est illud exemplum Stoicorum argumentis 
attribuendum esse; sed idem, quale a scriptore praebetur, tam vulgare 
atque inane esse videtur, ut certius quicquam concludi non possit. 
Ceterum scriptoris in ea re silentium sane non multum refert: tamen 
facile explicetur eum secundum Peripateticos eam educationis 
partem neglexisse. Qui nempe omnes ita fere iudicabant ut Aristo- 
teles Pol. 1260 a 20 ὥστε φανερόν, ὅτι ἐστὶν ἀρετὴ τῶν εἰρημένων ánáv- 
τῶν καὶ οὐχ ἣ αὐτὴ σωφροσύνη γυναικὸς καὶ ἀνδρός (cf. Dyroffium 1. 1.). 
Quoquo modo res se habet, Ps.-Plutarchus magnam verae Stoicorum 


educandi rationis partem praetermisit, quam neglegere Peripateticis | 


respondet. 

Quae cum ita sint, Ps.-Plutarchum, quamquam et ipse omnem 
philosophiae vim in moribus ac vivendo habet, ab illo philosophorum 
genere, quod populare vocare solemus, removendum esse censeo. Sed 
magis ex re esse videtur, rerum, quas profert scriptor, partes observare. 
Neminem enim fugit locos esse in eius libello, qui litterarum generi, 
quod ,diatribes* nomine appellari solet, optime respondeant. Ei 
praecipue loci sunt, quibus res per se a philosophia non alienae 
longis ambagibus teruntur, variis exemplis illustrantur, vulgaribus dictis 
ac flosculis exornantur. Quae huc pertinere censeo, haec fere sunt: 
2 D—3 B exempla de consuetudinis, curae, laboris vi, praecipue canes 
Lycurgi, 4 A—5 A et A —C de bonis ac de malis paedagogis, adulescentium 
vitia, 5 D—6 A bonorum comparatio, eruditionis laus, 7 C—8 B libe- 
ralium artium iudicium, praecipue Bionis dictum, 9 E—F de memoria, 
10 C—11 C exempla Sotadis et Theocriti, 18 A—C adulatorum vitu- 
peratio. lta enim facilhme explicari posse puto, Ps.-Plutarchum 
nonnumquam concinnitatis atque ordinis ratione neglecta res minores 
plus aequo tractare atque etiam res, quae ne minimum quidem ad 
educationem spectant (10 C—11 C), copiose explicare, si eum in 
partibus, quas enarravi, aliquatenus scripta illius generis vulgaria 
adhibuisse conicimus. Neque praetermittendum est ea, quae fortasse 
iure Cynicae rationi vindicari possunt (ex parte 2 A—3 B πόνος 

et Bionis dictum 8 B) illis partibus contineri. Qui autem talium rerum 
fontes fuerint, inquirere vanum est, quae est nostra illius litterarum 
generis inscientia. Satis sit statuere illas partes aliquatenus populari 
philosophiae.et vulgaribus notionibus maxime respondere. 
Totam Stoam perlustravimus: nusquam cui auctori Ps.-Plutarchus sua 
debeat, vidimus, sed cui tempori, quae exhibet Stoica, attribuenda sint, 
ut mihi quidem videtur, magna cum probabilitate apparuit. 


Locus esse videtur, ut de iis rebus, quas passim vulgares esse 
contendimus, et de philosophia vere populari, eam dico, quae ante 
scholarum doctrinas et praeter eas semper florebat, breviter disseramus. 
Nam megari sane non potest inter Ps.-Plutarchum οὐ Ps.-Isocratem 
Πρὸς Δημόνικον, quod illarum opinionum exemplum habere licet*), 
summam non raro similitudinem intercedere. Tamen illum librum vel 
alium eiusdem generis Ps.-Plutarchi fontem fuisse mihi quidem pro- 
babile non videtur, quamquam coniectura perfacilis est (cf. Emmin- 
ger l. l. ,schlieflich ist sie vielfach durch Vermittlung der Stoiker, denen 
sie in ihrem Gedankeninhalt verwandt und deshalb sympathisch war, 
Vorbild zahlreicher Mahnschreiben an junge Leute und Hauptquelle 
für alle gnomologischen Sammlungen geworden*). Meo enim iudicio in- 
ter hos libros, quamvis multa communia habeant, multum: interest. 
Ps.-Isocratis praecepta plane in pristinis Graecorum opinionibus et 
sophistarum aetatis cogitationibus versantur: hominis in societate status, 
vita activa, amicitia, usus cotidianus maxime respiciuntur, ubique óo- 
κεῖν (δόξα, εὐδοκιμῆσαι), fama atque gloria, permagni aestimatur. Quo- 
cum Ps.Plutarchum tam saepe congruere e Peripati ratione, quae 
vulgaribus opinionibus proxima nonnumquam fuisse videtur, et e scrip- 
toris ipsius iudicio facilius explicari existimo. Tamen eum illius ge- 
neris libellum quemlibet adhibuisse prorsus negari non potest. 


Reliquum est, ut de altera rerum parte, quam in examinandis 
Ps.-Plutarchi praeceptis distinximus, eodem modo quaeramus, de iis re- 
bus, quas Peripateticas agnovimus. Peripateticos inde ab Aristotele 
in educatione et doctrina et usu operam maximam navasse constat. 
Nam Aristoteles, cum omnes scientias tractaret philosophiaeque sub- 
iceret, adulescentium eruditionem universam scholae suae usurpavit 
et in Politicorum libris optimae educationis speciem omnibus hominibus 
multo aptiorem, quam fuit Platonis, exposuit. Eadem studia apud 


!) v. K. Emminger (Jahrb. f. cl. Phil. Suppl. XXVII, 373). Cuius sententiam 
potius sequor, quam Dyroffium, qui (Archiv f. Gesch. d. Phil. XII, 1898, p. 55) 
Cynieorum doctrinae vestigia ibi quaerit. Nam periculum est, ne, quae sine dubio 
vulgaria ac tritissima erant, Cynicis demus. 

sequentes eius sectae philosophos valebant: ita Theophrastus secun- 
dum Diogenem Laert. V 50 scripsit περὶ παίδων ἀγωγῆς α΄, ἄλλο διά- 
ῷορον α΄, περὶ παιδείας ἢ περί ἀρετῶν ἢ περὶ σωφροσύνης α΄ (praeterea 
V 42 περὶ παιδείας βασιλέως). De ceteris Peripateticis v. GraÜbergerum 
l 1. v. II. p. 8. Neque enim huius loci est ea opera enumerare atque 
describere, de quibus perpauca nobis tradita sint. Quare in illorum 
philosophorum numero Ps.Plutarchi auctorem quaerere vanum ac 
supervacuum. est. Nam quod iam supra apparuit, totum libellum uni 
auctori attribui non posse, hic quoque valet; num autem scriptor aliquo 
eorum philosophorum, de quorum scriptis ferme nihil scimus, auctore 
in singulis rebus usus sit, ut de quolibet facile conici, ita in ,nullo 
satis comprobari potest. Quae Schickius p. 26 exponit, ubi tractationem 
nutritionis et primae educationis Iamblichi, Ocelli, Stobaei sententiis 
collatis Aristoxeno attribuit, mihi quoque maxime probata sunt. Sed 
praeterquam quod de ceteris rebus concludere non possumus neque 
scimus, quatenus Aristoxenus in Πυϑαγορικαῖς ázoqáotsow educationem 
tractaverit, animadvertendum est similimas res sine dubio ceterorum 
Peripateticorum communes fere fuisse, ut Hieronymi verbis illis illu- 
stratur; de Clearcho quidem non minus verisimile est (cf. Schick. p. 27 
adn. 49). Quare inter Áristoxenum et Ps.-Plutarchum conexum artiorem 
suspicari vanum esse videtur, quod tales res, quibus fere consentiunt, 
reliquis quoque Peripateticis conveniunt. At id unum mihi quidem 
certum esse videtur: si Peripateticos adhibemus, facillime explicari po- 
test id, quod alioquin magnam difficultatem habet, cur Ps.-Plutarchus 
non universam eruditionem et institutionem, sed paene solum morum 
cultum tractaverit. Non satis est confirmare scriptorem, quae erat eius 
philosophia, quam solis in moribus perfectis et recto vivendi genere 
sitam esse supra apparuit, in educando solam virtutem sibi proposuisse. 
Quae enim est eius virtus? lam saepius eam descripsimus: bene ac 
moderate vivere, rectum modum ac decorum servare, erga homines 
comem, benevolum, amicum esse. Àn virtus universa his rebus conti- 
netur? Nonne virtutes mentis, sentiendi, cognoscendi sunt, nonne ab 
omnibus philosophis, quamvis diligenter actiones postularent, virtus 
activa e virtutis notione, e rerum scientia derivata est? Apud omnes 
virtutis doctores quamlibet populares ac vitae activae deditos virtus, 
antequam in agendo est, in cognoscendo esse debet, e naturae hu- 
manae rerumque scientia proficiscitur. Ps.-Plutarchus igitur virtutis 
tamquam fundamentum ac maiorem partem omisit: non quid sit virtus, 
qua ratione contineatur, cur hominis summum bonum ac studium sit, . 
sed quomodo vivendum et erga alios agendum sit, exponit. Quare ri- 
sum vix teneas, cum philosophiae studium ceteris scientiis praestare 

debere magno ore declamat et quid sonet, valeat, contineat philosophia, 
omittit, cum virtutem semper iactat et virtutes multas ac magnas ipse 
nescit. Itaque, ut nunc apparet, mentis eruditionem, quae semper ma- 
ior educationis pars erat, omisit, nequaquam quod eàs res in virtute 
adipiscenda supervacuas aut nocentes esse censuit — nam si ita iudi- 
cavisset, omnem eruditionem ac doctrinam aspernatus esset et vitu- 
perasset — sed quia non totam educationem tractat, sed eam partem 
solam, quae morum conformationem et recte vivendi consüetudinem 
continet. Quare id unum verisimilimum mihi quidem videtur: libello 
Ps.-Plutarchi tractatus suberat, qui solam moralem educa- 
tionem continebat idque ita, ut solae virtutes tractarentur, quae 
minus in hominis animo, quam in vivendo et in hominum usu apparent. 
Et ex iis rebus, quae insunt, et magis etiam ex iis, quae desunt, con- 
cludere licet scriptorem non temere praecepta locosque collegisse et 
forte vel sponte res maximas omisisse, sed eum tractatum aliquem, 
cuius naturam descripsi, alis rebus aliunde petitis auxisse et varia 
praecepta. vel additamenta exornandi causa adiecisse itaque librum 
περὶ παίδων ἀγωγῆς confecisse, qui antea de puerorum moribus ac 
vivendi genere fuerat. Hanc fere originem libelli conicere cogimur, 
quod aliter educationis notio tam angusta ac tenuis explicari vix po- 
test. Si denique eiusmodi operis speciem in philosophorum scriptis. 
quaerimus, nihil aliud, quod aliquantum respondeat, occurrit, quam 
"Theophrasti liber, quem supra laudavi, περὶ παιδείας ἢ περὶ ἀρετῶν 
ἢ περὶ σωφροσύνης. Cuius ex indice si quid concludi potest, Theo- 
phrastus eam partem virtutum tractavisse videtur, quae in mediocritate 
vivendi et recto agendi genere sitae sunt, quippe qui eas virtutes uni 
σωφροσύνῃ Subiciat; altera inscriptione περὶ παιδείας indicatur eum, 
quomodo illae virtutes educando effici possent, exposuisse easque ve- 
rae eruditioni convenire demonstrasse. Non igitur de omnibus virtutibus 
agere instituerat neque de universa educatione quaestionem posuerat, 
sed de recto, moderato, decenti vivendi genere, cui pueros educando 
assuefieri oporteret. In eiusmodi opere instructionem mentis et discendi 
disciplinas defuisse consentaneum est. Neque denique talis virtutis 
notio cum Peripateticorum doctrina discrepat. Nam Aristotelis di- 
stinctione, quam fecit inter ἀρεταὶ διανοητικαί et ἤϑικαί, virtus iam 
non unà atque eadem est, qualis erat postea Stoicorum, sed in duas 
partes paene diversas dividitur: virtutes rationales ad rationem, mentem, 
cognitionem pertinent, morales, quoniam in recto animi statu sunt 
(ἕξεις), sola consuetudine et educatione efficiuntur. In harum virtutum 
numero, quas solas in Ethicis Nicomacheis tractavit, nonnullae sunt, 
quae ad hominum societatem et convictum pertinent: cf. IV, 11 πρᾳό- 

inc, 12 virtus media inter κολακείαν et φιλονεικίαν i. e. ὁμιλεῖν ὡς δεῖ, 
18 media inter ἀλαζονείαν et εἰρωνείαν, 14 εὐτραπελία, εὐδεξιότης; IV, 
12, 1126 b 11 ἐν δὲ ταῖς ὁμιλίαις καὶ τῷ συζῆν xal λόγων καὶ πραγμάτων 
κοινωνεῖν X, T. A... Σωφροσύνης naturam ita adumbrat: 1127 4. 28... 
περὶ σωφροσύνης λέγωμεν: δοκοῦσι yàg τῶν ἀλόγων μερῶν εἷναι αὗται 
αἵ ἀρεταί. ὅτι μὲν οὖν μεσότης ἐστὶ περὶ ἡδονὰς ἢ σωφροσύνη, εἴρηται ἡμῖν. 
Facillimum est suspicari Theophrastum hac virtute non solam rectam 
in affectibus et libidinibus mediocritatem, sed omnes virtutes mora- 
les complexum esse, cum scripserit illo libro περὶ ἀρετῶν ἢ περὶ 
σωφροσύνης; quae huius vocis notio certo vulgaribus opinionibus simi- 
lis erat, Peripateticorum igitur σωφροσύνη iam ,virtus*^ ipsa fit, 
quae mediocritate in affectibus cupiditatibus, agendo vivendo servanda 
continetur!) Eandem fere Ps.Plutarchi virtutem esse iam saepius 
animadvertimus; repetamus nunc verba, quibus eam illustrat: 5 Α βίος 
τεταγμένος, 8 Ο εὐταξία, σωφροσύνη, 11 1) εὐκοσμία καὶ σωφροσύνη, 12 A 
εὐταξία xdi κοσμιότης. Perspicuum est eum his verbis omnes virtutes, 
quas effici vult, amplecti; ipse igitur quamquam περὶ παίδων ἀγωγῆς 
agere sibi proposuit, revera περὶ σωφροσύνης scripsit. Locus 
non est, ut omnia iterum enarrem, quae supra (in altera parte) passim 
Peripateticorum opinionibus consimilia esse apparuit; satis sit comme- 
morare eas res minus certis quibusdam locis contineri, quam modo hic 
modo illic proferri, Peripateticum colorem modo prae se ferre, modo 
obscure significare. Ne multa, idem fere in Peripateticis evenire videtur, 
quod in Stoicis: insunt, sentiuntur, nonnumquam deprehendas licet, 
sed ubicumque accuratius indagamus, in dubia aut vulgaria incidimus. 
Tamen, ut quae saepius dixi iterem, tota educationis notione, praecep- 
torum natura, libelli genere Peripateticum fontem ut coniciamus, 
adducimur. Quare alienum non erit, quae profert Ps.-Plutarchus, di- 
gerere et fontis illius fines, quod quidem fieri potest, circumscribere co- 
nari. Nunc enim id tandem inquirendum est, quae ratio inter rerum 
ordinem libellique dispositionem vitiosam, quam prima opusculi parte 
demonstrare conatus sum, et ea, quae in rebus comparandis exa- 
minandisque nobis evenerunt, intercedat. Nam si recte rerum 


1) Conferatur similis notio apud Iamblichum, De v. Pyth. 41 ἔλεγε περὶ 
coggooóvng .... ὅτι μόνης τῶν ἀρετῶν ταύτης xai παιδὶ καὶ παρϑένῳ καὶ γυκαι- 
xi καὶ τῇ τῶν πρεσβυτέρων τάξει ἀντιποιεῖσϑαι προσήκει καὶ μάλιστα τοῖς νεωτέ- 
οοις. ἔτι δὲ μόνην αὐτὴν ἀπέφαινε περιειληφέναι καὶ τὰ τοῦ σώματος ἀγαϑὰ καὶ 
τὰ τῆς ψυχῆς, διατηοροῦσαν τὴν ὑγιείαν καὶ τὴν τῶν βελτίστων ἐπιτηδευμάτων 
ἐπιϑυμίαν. cf. ibid. 40 εὐκοσμία, εὔνοια, φιλανϑρωπία. Hic quoque reliquas vit- 
tutes paene complectitur et imprimis in pueris virtus ipsa et rectus animi status 
et conveniens vivendi genus est. 

partes divisimus, dispositionem οἱ distributioni aliquo modo re- 
spondere oportet. Quam rem non ita instituere velim, ut in singulis re- 
bus, ex qua potissimum origine derivandae sint, declarem, quoniam 
multa ambigua ac dubia sunt, sed ut illius tractatus Peripatetici na- 
turam breviter describam, quod quidem coniectando fieri potest, deinde 
quae aliunde addita esse putem, significem. Reliquum est, ut eas res 
minime pro certo separari posse iterum moneamus. Praeterea id, quod 
in rebus comparandis saepius apparuit, non est praetermittendum, in- 
ter Peripati et mediae Stoae opiniones plerumque haud ita multum 
interfuisse. Quare in dubio res manebit, quatenus, quae Peripato da- 
mus, per illam fluxerint. Tractatus igitur ille seu Peripateticus 
seu aliquantum praeterea philosophiae Peripati Stoaeque mix- 
tae continens, ad cuius normam, ut ita dicam, Ps.-Plutarehi libelli 
maior pars conscripta est, hic fere erat: 

Propositum est de puerorum σωφροσύνη agere, cf. Ps.-Plut. I1 D 
ταῦτα (i. e. omnia quae antecedunt), περὶ τῆς τῶν παίδων εὐκοσμίας 
καὶ σωφροσύνης διείλεγμαι et. 12 Α ἐπειδὴ περὶ τῆς τῶν παίδων εὐταξίας 
εἴρηκα καὶ κοσμιότητος. Tota igitur educatio ita tractatur, ut puerorum 
morum, modestiae, moderationis, humanitatis ratio habeatur. 1 B—D 
de mulieris condicione et nobilitate (εὐγένεια), quae in animo liberorum 
valeat, 1D — 2A praecepta de concubitu; 2A — 3B in virtutibus 
moralibus formandis consuetudo, exercitatio, cura, rectum vivendi ge- 
nus maximi momenti sunt; 8C — 3F de nutritione et nutrice, ubi 
item ante omnia morum cura valet, 3F — 4 A idem de aequalibus 
servulis et 4 A — 5C de paedagogo atque magistro. Sed etiam in 
eruditione (παιδεία) sunt, quae morum curam ac moderationis rationem 
desiderent, praecipue in artis rhetoricae praeceptis de ea re videndum 
est, ΘΑ -— 7 C (συμμετρία servanda est, μέση λέξις commendatur, quae 
ψυχῆς διαϑέσει respondeat); 8 À — B de vivendi generibus et necessitate 
philosophandi agitur; 8C corporum cultus non est neglegendus, quod 
. eorporis atque animi status idem optimus est (εὐεξία, εὐταξία, σωφροσύνη): 
8 F - 9 A λόγοι et παραινέσεις, quibus iuventus tractanda est, 9 B — D 
de remissione laborum, 10 A de virtutibus, quae σωφροσύνης notioni 
maxime respondent et imprimis erga alios homines praestandae sunt, 
etiam 11 C ἀλήϑεια; 11 D — E (Ὁ) de puerorum amore; 12 A — D quo- 
modo adulescentes regendi eorumque vitia supprimenda sint; huc perti- 
nent praecepta brevia et efficacia ut Pythagoreorum aenigmata, quorum 
exempla afferuntur 12D — F (Ὁ); 13 A — C malorum hominum, prae- 
cipue adulatorum usus vitetur; 18 D — F quamvis vitiis dediti sint 
filüi patres ne umquam amorem, clementiam, humanitatem amittant; 
13F (?) γάμῳ καταζεῦξαι de iuvenibus immoderatis. 

Accedunt additamenta vel Stoica vel vulgaria: 1 O—D(?).- 


exempla, 2 A—O et 2 D—3 B πόνος, ἐπιμέλεια, varia exempla, praecipue . 2 


canes Lycurgi (cf. quibus verbis inducantur: é»i δὲ περὶ τούτων ἔτι. nma- | 


ραδείγ ματι χρησάμενος ἀπαλλάξομαι τοῦ ἔτι περὶ αὐτῶν μηκύνειν), 8 O—F 
nonnulla fortasse in nutritione (φύσις-Δυρυτηθηθατα) et de nutricibus, 
4 A—5 C de paedagogis atque magistris, praecique 5 A—4O iuventutis 
vitia, 5 D—6 A bonorum comparatio et παιδείας laus, quae inserta 


sunt 5 D, ubi in illo tractatu ad eruditionem i. e. exercitationes ora- 


torias transitur, 7 C—8 B artes liberales (quoniam παιδείας mentio 
facta est) et philosophiae, morum cultus ac studii laus, 8 C—D(?) 
de corporibus exercendis, 9 E—F μνήμη, 10 C—11 € exempla, 13 
A—O κόλακες, 18 F (ὃ v. $), 14. A—C de patrum moribus, Eurydices 
exemplum (quod inducitur 14 A βραχέα δὲ προσϑεὶς ἔτι περιγράψω τὰς 


ὑποϑήκας). 
Si in rebus ita discribendis dispositionis libelli rationem habemus, 
nonnulla ordinis vitia — quamquam non omnia —- facile explicari 


perspicuum est. Sed de ea re prima opusculi parte iam satis mihi dic- 
tum est; hic quae ibi exposita sunt, comparentur. Ceterum ea, quae 
exposui, satis ambigua esse concedo. Sed licet singula quaedam aliter 
se habeant, de totius libelli natura atque compositione res mihi qui- 


dem perspicua esse videtur. Quamobrem, priusquam huius partis finem . 


facio, breviter rerum summam composuerim. De Ps.-Plutarchi fon- 
tibus ita fere iudicandum esse censeo: Scriptor de puerorum edu- 
catione agere instituit, quippe qui eius rei ipse ignarus non esset. Quae 
erat aetatis eius philosophia vulgata, qua Stoicorum doctrina reli- 
quarum sectarum, imprimis Peripati opinionibus miscebatur, et ipse 
tale philosophandi genus professus est. Philosophorum scripta de edu- 
catione composita perlustranti libellus Peripateticus, qui περὲ παίδων 
ἀγωγῆς vel περὶ παιδείας vel περὶ σωφροσύνης inscribebatur, sive erat 
ille Theophrasti sive alterius philosophi Peripatetici, aptissimus ei visus 


est, secundum quem praecepta sua conscriberet, quoniam Peripateti- . 


corum opiniones communibus hominum notionibus proximae saepe erant. 
Reliquorum librorum — si ita licet mente nobis fingere — natura aut 
nimis sublimis atque singularis aut nimis rigorosa severaeque doctrinae 
plena tam ingenio et proposito scriptoris, quam aetatis animo non 
satis convenit. Illum igitur tractatum, cum de tota educatione agere 
vellet, variis rebus aliunde petitis auxit; praecipue ubique Stoica inserere 
conatus est vel potius doctrina Peripatetica praetermissa philosophiam 
Peripatetico-Stoicam explicavit, quam sine dubio non ipse totam com- 
posuit atque finxit. Quos libros praeterea adhibuerit, si adhibuit, pro 


certo diiudicare nemo potest. Itaque quod supra saepius contendi, eum - 


MEI s 


philosophorum libris, quos novimus, ipsis usum non esse, ita sane intel- 
legendum est: non oportet scriptorem aliqua ex illis libris ipsis trans- 
tulisse conicere, cum aliter quoque res explicari possint; sed utrum eos 
adhibuerit necne, in dubio semper erit. Praeterea nonnullas res vul- 
gares addidit — neque enim satis praedicari potest, quantopere illis 
temporibus philosophiae de educatione locus divulgatus fuerit — sua 


denique fortasse compluribus locis inseruit. In rebus autem componendis 


librorum de educatione scriptorum ordinem — quem prima opusculi 
parte describere conatus sum — servare studuit, quamquam, ut ibidem 
apparuit, incompositae compilationis vitia evitare non potuit. 


- 


Dissertationes phil. Vindob. XII. 


Pars IV. 
De seriptore eiusque aetate. 


In altera huius opusculi parte Ps.-Plutarchi libellum e philosopiae 
genere, quod dicunt eclecticum, quo Peripatetica et Stoica commiscentur, 
ortum esse apparuit. Accedit, quod in Stoicis nonnumquam mediae 
Stoae vestigia apparebant, cuius eadem ratio eclectica fuit, quae prae- 
cipue Peripateticis se accommodavit. Quare si recte concludimus, philo- 
sophiae genus, cui libellus respondet, post mediam Stoam ponendum 
eique aetati attribuendum est, qua eclectica philosophandi ratio 
valebat. Cuius si spatium definimus, ut latissime circumscribam, tria fere 
saecula patent, primum ante Chr. n. saeculum et primum alterumque 
post Chr. n.!) In certius quoddam tempus illud philosophiae genus vix 
revocari posse videtur. At Ps.-Plutarchi philosophia, quae opiniones iam 
plane confusas praebeat, fortasse in posterius ponenda est. Nam 
cum eorum philosophorum ratione minus conferri potest, qui aut de 
industria rebus e variis doctrinis congestis novam quandam philoso- 
phiam formant aut diversarum sectarum placita eadem esse comprobare 
student, sed in illud tempus descendendum est, quo placita iam non 
eclegenda, sed sine ulla distinctione coniuncta et mixta erant. Ita fa- 
cilime explicatur Ps.Plutarchum non se scholae ulli dedicare, ut 
plerique eius aetatis philosophi, quamvis eclectici essent, facere solebant, 
sed philosophiae ipsi studere et simili modo iudicandum esse atque 
Lucianum vel Dionem Chrysostomum vel Galenum, cuius philosophiae?) 
propior est quam ceteris. In eandem fere aetatem, in quam nune, iam 
supra alio argumento deducti sumus: scriptoris philosophia solis in 
moribus est, cf. partis II c. 8. Adiciamus ea quoque, quae in capite 
oratorio (ibid. c. 7) posteriora tempora indicare videntur. 

Aliam indagandi ansam praebent loci, quibus scriptor quid de 
reliquis philosophis sentiat, exprimit et alios laudat vel imitatur. Atque 


1. Cf. Zeller, Phil. d. Gr. IJI 1?, p. 482 sq. 
?) v. Zeller, l. ]. p. 735 ,Eklektizismus auf peripatetischer Grundlage." 


" rm 

tales res ad scriptorem ipsum plerumque pertinere facile intellegitur, 
quoniam illis locis nonnumquam ipse loquitur et nonnulla cum libelli 
ratione eclectica cohaerent. Neminem fugit scriptorem e tanta philo- 
sophorem multitudine unam solam fere familiam novisse videri, So- 
cratieos dico. Quoyum principem Platonem valde admiratur et tam- 
quam deum veneratur. Quanta cum admiratione illos veteres philosophos 
colat, compluribus locis apparet: 2 C ... τῶν παρ᾽ ἅπασιν φδομένων ... 
Πυϑαγόρου καὶ Σωκράτους xai Π]λάτωνος xai τῶν, ὅσοι δόξης ἀειμνήστου 
τετυχήκασιν, 9 Β' Πλάτων ὃ δαιμόνιος, 10 E. de Archyta, Socrate, Platone: 
πειρατέον οὖν sic ὅσον οἷόν v ἐστί, τούτοις παραδείγμασι χρωμένους... οὐδὲ 
γὰρ εἰς τἄλλα ἐνάμιλλοι ταῖς ἐκείνων ἐσμὲν οὐτ᾽ ἐμπειρίαις οὔτε καλοκαγα- 
ϑίαις. ἀλλ᾽ οὐδὲν ἧττον ἐκείνων ὥσπερ ϑεῶν ἱεροφάνται καὶ δᾳδοῦχοι τῆς 
σοφίας ὄντες, ὅσαπέρ ἔστιν 2v δυνατῷ, ταῦτα μιμεῖσϑαι καὶ περικνίζειν ἐπι- 
χειροῦμεν, 11 ἘΣ de Socraticis. Neque deest Platonis imitatio. Non mul- 
tum refert, quatenus apud illos quoque auctores, e quibus Ps.-Plutarchus 
praecepta congessit, singula quaeque in hune artis educandi principem 
nomine dicto revocata sint; meo enim iudicio Platonis imitatio in ea 
re semper vigebat. Tamen Platonem hic tanti aestimari animadvertendum 
est, ut scriptor eius auctoritate malit praecepta confirmare, quam ratione 
atque argumentatione. Dubium. non est, quin ei Socratici et imprimis 
Plato summam philosophiam ac sapientiam ipsam significent, cui ipse 
quoque studet, etiamsi se ceterosque homines illas praestantiae imagines 
sanctissimas numquam omnibus modis imitari posse persuasum habet. 
Pro certo contendi potest, tale iudicium talemque pristinorum hominum 
sapientium venerationem suae infirmitatis consciam Graecorum philo- 
sophiae, quae erat post Aristotelem usque ad eclecticorum aetatem, mi- 
nime convenire, praeter omnes non Stoicis. Stoici, qui ne suae quidem 
scholae principes summam sapientiam adeptos esse censerent, Socratem 
vel Platonem, quamquam plurimi faciebant totamque philosophiam ab 
eis derivabant, numquam adeo venerari potuerunt, ut eos summa con- 
secutos putarent, quibus ceteri numquam pares fierent. Stoicae rationi 
contrarium est inter homines distinguere eorumque, qui perfectioni desti- 
nati sunt, animos divina quadam natura praeditos habere, ut Ps.- 
Plutarchus 2 C εὐδαίμων οὖν καὶ ϑεοφιλής, εἴ τῳ ταῦτα πάντα ϑεῶν uc 
ἀπέδωκεν. Virtutis igitur perfectio non penes nos (παρ᾽ ἡ μῖν) est, sed 
naturae nostrae condicione destinatur, quae de deorum benevolentia 
vel de fortuna pendet. Qui bene praeditus est, deorum gratia fruitur, 
ϑεοφιλής est; ceteri inferiores ac debiles minoribus contenti esse debent. 
Ita quoque intellegendum puto scriptorem τύχην permagni facere, qua 
hominum res gubernentur: 8 F τὴν τύχην αἰτιάσϑωσαν, οὐ τὸν ταῦτα συμ- 
βουλεύοντα, 14 C τὸ μὲν οὖν πάσας τὰς προειρημένας συμπεριλαβεῖν παραι- 
T7* 

νέσεις vóygc!) ἴσως ἔργον ἐστίν, τὸ δὲ τὰς πλείους ζηλῶσαι καὶ αὐτὸ μὲν — 


εὐμοιρίας δεόμενόν ἔστιν. Eiusmodi opiniones Stoicae non sunt: Stoicorum 
sententia is solus, qui virtute absolutus ac perfectus est, ϑεοφιλής est, 
a deo diligitur eiusque benevolentia dignus est?) non, ut apud Ps.- 


Plutarchum, quia ϑεοφιλής est, ideo perfectionem adipiscitur. Eodem . 


modo 7ύχη quoque Stoiea diversam notionem habet: virtuti numquam 
obstat neque in sapientis animo quicquam valet. llla autem naturae 
praestantis notio vel fortuna praeditae vel a deis dilectae Peripateti- 
corum posteriorum opinionibus consimilis est. Quam rem iam supra 
tractavimus; nunc τύχης momentum illustretur: Eth. Eudem. I 1214 b 6 
ἅπαντα τὸν δυνάμενον ζῆν κατὰ τὴν αὑτοῦ προαίρεσιν ϑέσϑαι τινὰ σκοπὸν 
τοῦ καλῶς ζῆν et Theophrasti verba apud Stob. ἘΠῚ, II p. 240, 6 W. 
ὅσοι δὲ τραφέντες ἐλευϑερίως καὶ χορηγίαν ἔχογτες ἱκανήν, cor. εἷς ὅποιον- 
οὖν βίον ἐλϑεῖν x. τ. Δ. conferantur cum Ps.-Plutarcho, qui iis, qui 
paupertate vita cultiore prohibentur, suadet: πειραστέον uiv οὖν εἷς δύ- 
vapu» τὴν κρατίστην ἀγωγὴν ποιεῖσϑαι τῶν παίδων xai τοῖς πένησι" εἰ δὲ 
μή, τῇ ye δυνατῇ χρηστέον. Verisimile igitur est scriptoris opinionem in 
ea re valde de Peripateticis pendere; eiusdem est ad virtutem perfectam 
deorum benevolentiam et ad optimam vitam fortunae dona necessaria 
ducere?). Quamobrem et naturae praestantis notio Peripateticum colorem 
habet. Temporis igitur indagatio in hac re non multum proficere vide- 
tur. Alia exempla illi veterum philosophorum admirationi requirenda 
sunt. Non est, quod accuratius demonstretur, eclecticorum rationis esse 


pristinos philosophos venerari atque verae sapientiae duces habere. Ita, - 


ut exemplum afferam, a Posidonio Pythagoram et Platonem tanti aesti- 
matos esse constat, ut magis Platonicus quam Stoicus esset. Atque 
inde ab illo tempore*) veterum studium et admirationem viguisse, etiam 
auctam esse consentaneum est; ita circa initium fere saeculorum Chri- 
stianorum duae scholae novae, veterum oultrices, oriuntur, Neoplatonici 
et Neopythagorei qui vocantur. Non igitur alienum videtur Ps.-Plutarchi 
quoque Platonis et Pythagorae admirationem eidem fere aetati attribuere. 
Nec desunt alia, quae inter eum et philosophiam, quam Neopythagoricam 


1) Hercheri emendationem (τύχης pro εὐχῆς) necessariam esse puto propter 
sequens δὐμοιρίας. 

2) Of. Dion. Chrys. Or. 69, 4 ἀγαϑοί sunt ϑεοφιλεῖς, φίλοι τοῖς ϑεοῖς εὐδαί- 
μονες, quia sunt τῶν ϑεῶν ἐπιστήμονες, ὅσιοι, φοόνιμοι, contra ἄφρονες: οὐ φίλοι 
τοῖς ϑεοῖς, δυστυχεῖς. 

*) Ceterum talis τύχης aestimatio Graecorum opinionibus communibus plane 
respondet, praecipue priorum temporum, cf. Ps.-Isoer. Πρὸς Δημ. 34 ἡγοῦ κράτιστον 
εἶναι παρὰ... τῶν ϑεῶν εὐτυχία. .., 49 ἢ τύχη... αὐτοῖς χρήματα xai δόξαν καὶ 
φίλους ἐνεχείρισεν. 

^) De Posidoni apud posteros auctoritate v. Schmekel, Ph. d. m. St. ΤΙ B. 

vocamus, similitudines intercedere demonstrent, quippe quae magna ex 
parte Peripati placitis nitatur; ut exemplum afferam, felicitatis condi- 
ciones, ἀρετή et τύχη, vel praecepta politica vitaeque publicae aestimatio 
(cf. Zeller. Phil. d. Griech. III 2 p. 123). Neque denique a Plutarchi 
philosophia, quae fundamentum Platonicum et additamenta Peripatetica, 
Stoiea, Pythagorica contineat, Ps.-Plutarchus nimis alienus est. Sed 
iam supra apparuit veterum imitatione atque admiratione minus philo- 
sophos quosdam vel scholas, quam tempora indicari). 

In Socraticorum numero praeter Platonem Xenophontem Ps.- 
Plutarchus permagni facere videtur. Nam 3 D, 8 D, 9 D locos eius e 
Cyrupaedia et Oeconomico affert et 11 E in Socraticorum laudatione 
post Platonem eum ponit; repetamus nune id, quod passim supra 
apparuit, scriptorem cum Xenophontis opinionibus nonnumquam plane 
consentire. De Xenophontis studio paulo latius liceat evagari, ut num 
ex ea re tempus indicetur, videamus. Xenophontem omnibus tempo- 
ribus praecipue propter stilum et scribendi genus permagni factum esse 
constat; tamen eum magnae admirationi et imitationi fuisse ante im- 
peri Romani tempora comprobari non potest?) Perfectionis autem 
species praestantissima apud Dionem Chrysostomum est; cf. Or. 18, 14 
sq. ἡγοῦμαι .. ἀνδρὶ πολιτικῷ xal μόνον τῶν παλαιῶν ἐξαρκεῖν δύνα- 
σϑαι. Quamquam haec Xenophontis admiratio et imitatio, quae genus 
dicendi praecipue sectatur, apud Ps.-Plutarchum deest, tamen eodem 
tempore, quo ille philosophus a rhetoribus tam diligenter tractabatur, 
ceteroquin eum studio fuisse auctoritatemquo eius multum apud scriptores 
valuisse concludi potest. Ita eundem Dionem Xenophontis scripta 
philosophiae causa lectitasse atque eis opiniones suas accommodavisse 
. eonstat?) neque negari potest philosophiam eius nonnumquam, ante 
omnia Socratis imaginem Xenophonteam esse. Perspicuum est Ps.- 
Plutarchi Socratem eodem fere modo cogitari; neque profecto admi- 
randum esset illa aetate Socratem, cui ut veteris philosophiae principi 
omnes studebant, nonnumquam magis Xenophontis quam Platonis 


!) Cf. Senec. Ep. 64, 7 veneror invenia sapientiae inventoresque . . . (9) susci- 
. piendi sunt el ritu. deorum colendi. Luciani Somn. 12 ὁ δὲ Σωκράτης ... ἀκούεις 
ὡς παρὰ πάντων ᾷδεται (cf. Ps.-Plut. 2 C τῶν παρ᾽ ἅπασιν dÓou£vov ... Xo- 
κράτους ...) 

?) Iueunditas et gratia eius (γλυκύτης, χάρις) semper laudantur. Sed plus 
valet illa aetate: cf, Radermacher. Mus. Rhen. LII 597 adn. 1 , Xenophonschwür- 
mer gab es schon zur Zeit Ciceros (or. 32); sein Einfluf auf die Literatur macht 
..Sich erst seit Dio Chrysostomus bemerkbar*; idem apud Pauly-Wissowa Encycl. r. 
VII 2, 2411, 35 s. v. Harpocration, Arríanum affert ,einen echten Vertreter der 
Xenophonromantik.* 

3) Cf. Joh. Wegehaupt, De Dione Chrys. Xenophontis sectatore (1896). 

coloribus depictum esse. Sed de reliqua Xenophontis imitatione nihil. 5e 
certi contendi potest, quia in rebus tritis ac vulgaribus versatur, id 
unum certum est, Xenophontis auctoritatem apud Ps.Plutarchum | 
multum valuisse, quippe qui Socraticorum opiniones tantopere admiretur, 
quarum fontes haud minimi Xenophontis scripta erant!) Quae si. 


complectimur, omnes res, quae adhibitae sunt, eandem fere aetatem 
indicare videntur, i. e. Dionis ferme tempora: quare Ps.-Plutarchi 


libellum circa limen alterius post Christum natum saeculi des 


conscriptum esse censéo?) 


Reliquum est, ut de paucis quibusdam rebus disseram, e quibus. 


de scriptore ipso eiusque ingenio concludi possit. De qua re iam Wytten- 
bachius luculente egit: scriptorem hominem paene rudem atque in- 
doctum esse ex dispositione locorum, e manca et obscura rerum ex- 


plicatione, ex nonnullis verbis laevis apparet. Atque explicandi dicen- — 


dique genus nonnumquam tam inelegans et ineptum est, ut ille vir 
doctus libellum a discipulo quodam conscriptum esse putarit. Et apparet 
ex nonnullis locis scriptorem non tam ornatus cultusque neglegentem, 


quam scribendi plane imperitum fuisse. Ita aliorum, imprimis poetarum 


dicta pueriliter inducuntur: 1 B καὶ σοφὸς ἄρα ἦν ὃ ποιητής, ὅς quot, 


10, 1 D, 4 οὐκ ἀκόμψως, ἀλλὰ καὶ πάνυ ἀστείως, 8 F, 4 A, 9 D, 104. 


alia; vel ut quae profert, confirmet, interrogat rhetorice: 1 D τὸ ποῖον; 
2 D μόνα ἄρα ταῦτα διαδείκνυσιν; obx, ἀλλὰ μυρία ἐπὶ μυρίοις, 9 B; vel se 


maximum dicturum esse condendit 4 B τὸ δὲ πάντων μέγιστον καὶ κυριώ- 


τατον τῶν εἴοημένων ἔρχομαι φράσων, 8 D, 10 B, 11 C παρὰ δὲ ταῦτα, 
ὅπερ ἐστὶν ἱεροπρεπέστατον .., alia similia; 4 D Ζεῦ καὶ ϑεοὶ πάντες, ὅ Ὁ 
συνελὼν τοίνυν ἐγώ φημι (καὶ χρησμολογεῖν μᾶλλον ἢ παραινεῖν δόξαιμ᾽ 
ἂν εἰκότως), 8 E—F τί οὖν ἄν τις εἴποι x. t. λ., Εἰ καὶ ταῦτα μὲν δὴ τῷ 
λόγῳ παρεφορτισάμην, ἵνα ἐφεξῆς καὶ τἄλλα συνάψω, alia. De dispositionis 
ordine perturbato et inconcinno jam prima opusculi parte satis actum 
est. Quibus rebus et ineptiarum multitudine, quam praeterea indagavit, 
commotus Wyttenbachius ita de scriptore coniecit: Plutarchi discipulus 
quidam erat, qui antea artis rhetoricae sectator, deinde philosophiae 


1) Quae Dyroffus l. 1. p. 345 ,Xenophon in der Stoa* exponit, hue non 
pertinent, quod Xenophontis imitatio demonstrari non potest nisi ín Persaei et 
Sphaeri libris de Lacedaemoniorum re publica conscriptis, ubí non de philosophia 
res est. Qua re denique Wendlandi verba Qwaest. Mwuson. p. 11... Xenophontis 
commentariis, quos antiquitus praecipuo studio Stoiei amplectebantur, nitantur, nescio. 

?) Grafbergeri sententiam probo, qui v. II p. 10 ita censet: ,Er (seriptor) 
ist Synkretist und wahrscheinlich Zeitgenosse Hadrians.^ Quamquam eundem multo 
plus suspicatum esse, quam inest libro, puto, cum dicit: ,Der Verfasser empfiehlt 
ohne eigentliche gcistige Schürfe eine religiós-sittliche Erziehung, mít neuplatonischer 
Anschauung von der Sündhaftigkeit des Menschen.* 

deditus, quaestione a magistro proposita Τί τις ἂν ἔχοι εἰπεῖν περὶ τῆς 
τῶν ἐλευϑέρων παίδων ἀγωγῆς hoc opusculum conscripsit. Incipit magistri 
quaestione iterata, quaecumque in mentem ei veniunt, componit, locos 
rhetoricos decantat. Plutarchus denique de opere iudicans addidit 
verba τὸ μὲν οὖν x. v. 4. Quae coniectura sane facilis atque acuta, tamen 
inanis nimisque ficta mihi quidem esse videtur. Atque duo maxime 
argumenta contraria ei sunt: scriptorem neque discipulum vel adule- 
scentem neque e Plutarchi schola!) fuisse credi potest. Nam ante 
omnia loci examinandi sunt, quibus scriptor vel de se ipso vel de aetate 
sua aliquid indicat: 9 B ἤδη δέ τινας ἐγὼ εἶδον πατέρας x. τ. 4, 12 A 
πολλάκις γὰρ κατεμεμψάμην τοὺς μοχϑηρῶν ἐϑῶν γεγονόιας εἰσηγητάς, 
18 A ὅπερ ἐγὼ πολλάκις καὶ πρὸς πολλοὺς τῶν πατέρων διατελῶ λέγων, 
4 Α ἐπεὶ νῦν γε τὸ γιγνόμενον πολλοῖς ὑπερκαταγέλαστόν ἔστιν, 4 O νῦν δέ 
τις κἂν καταπτύσειε τῶν πατέρων ἐνίων, 9 D. Quibus verbis si credimus, 
scriptor educandi peritus est: paedagogum aetate provectum, qui iam 
diu in erudiendo versatus est, audire nobis videmur. Cur autem illis 
verbis fidem negemus, non est; nam licet scriptor aliorum exempla 


imitatus in patres ob educandi neglegentiam invehatur, tamen eum 


tales locos totos non mutatos e fontibus transtulisse credi non potest, 
discipulo vero ea verba, nisi forte mente captus est, non conveniunt. 
Fieri non potest, quin illa verba scriptori ipsi attribuamus atque veras 
eius opiniones exprimi putemus. Praeterea si Plutarchi sectatorem, 
qualem W;yttenbachius finxit, vel omnino discipulum quendam philo- 
sophiae rudem conicimus, summae difficultates occurrunt: scriptorem 
locos communes rhetorice decantare aut de suo res proponere, nunc, quoniam 
libellum excussimus, iure improbare possumus. Omnia illa praecepta, quae 
ad unum tendunt, quae philosophiam valde interdum sapiunt, quae dili- 
gentem curam optimamque educandi experientiam demonstrant, ab 
homine eius rei plane imperito inventa aut collecta esse quis crediderit? 
Seribendi deinde inscitia non aetatem, sed ingenium scriptoris indicari 
censeo et dicendi genus interdum rhetorico colore infectum non ex 
attis rhetoricae studio — nam si ita esset, genus rhetoricum magis 
elucere exspectandum esse quam paucis flosculis iam initio expositum 
est — sed e stilo difficili atque imitationis pleno eius, qui scribendi 
minus peritus est, explicaverim. Αὐ quam denique rationem inter 
Plutarchum et Ps.-Plutarchum intercedere putemus? Plutarchum libelli 
scriptorem non esse in libello excutiendo saepius comprobatum esse 
existimo. Sed ne ea quidem coniectura comprobari potest, qua scriptor 


Ὁ) Ita Hartmannus quoque censet, ]. 1. p. 238. Eiusdem iudicio asperrimo, ibid. 
p. 239 rhetorica sunt omnia, vana et inania et p. 941 pueruli miselli est meditatio 
non adsentior. 


-— fnb. 


Plutarchi discipulus habetur. Quaenam alia causa est, curita censeamus 
nisi quod libellus Plutarchi nomine traditus est? Contra explicari-non - 
possit discipulum vel sectatorem adeo nihil commune habere cum eo, - 
a quo philosophia instituitur. Quamquam negari non potest nonnullas - 
scriptoris opiniones non minus Plutarcho aptas esse et philosophiae 
genus eclecticum a Plutarcheo haud ita multum differre, tamen talis 
philosophandi ratio non illius, sed temporis est atque ea ipsa, quae 
Plutarchi maxime propria sunt, ut religionis notio ac vis eximia!) apud 
Ps.-Plutarchum desunt. Accedit, quod scriptorem paedagogum educandi 
peritum, sed verae philosophiae rudem esse supra probabile visum est; 
tali homini in Plutarchi schola locus non est. Sane si eam coniecturam - 
aspernamur, restat, ut quomodo libellus in Plutarchi scriptorum corpus 
irrepserit, explicetur. Sed nulla re nisum aliquid coniectare inane mihi 
quidem videtur. Quare satis sit iterum commemorare, id quod e libello 
ipso nobis evenit, scriptorem Plutarchi aequalem fere fuisse; fortasse 
etiam artiore quam temporis ratione cum eo coniunctus erat, sed 
quomodo, fingere non audeo. Ceterum non ita diffieile esse videtur 
explieatu, quomodo scriptoris cuiusdam ignoti libellus, cum eadem . 
aetate, qua Plutarchus viguit, conscriptus esset eiusque philosophiae 
nonnumquam similia praeberet, postea in huius philosophi operum 
corpus venerit. 

Reliquum est, ut moneamus — id quod per se intellegitur — 
nonnulla, quae supra passim ex aliorum imitatione derivata sunt, fortasse 
etiam scriptoris ipsius ingenio attribuenda esse; certo non tanta ac tam 
multa sunt, ut iudicium de eo mutetur. Quae si complectimur, de 
scriptore ipso nihil certius contenderim: sed tempus, aetas, animus, 
ingenium eius aliqua cum probabilitate describi posse videntur. Ut 
tandem huius tractationis argumenta in unum conferam: Ps.-Plutarchi | 
libellus περὶ παίδων ἀγωγῆς philosophiae, non philosopho 
scriptori attribuendus est. 


1) Quae res de tota illa aetate valere videtur; quare Ps.-Plutarchi negle- 
gentia — nam praeter duo verba 7 E nihil deorum cultum curat — fortasse e 
Peripateticorum ratione derivanda est, apud quos deorum veneratio in virtutibus 
moralibus non erat, cf. Aristotelem, Eth. N. 1137 a 26; Wundt, Gesch. d. griech. 
Ethik II p. 122. 

Index nominum et rerum memorabilium. 


adulatores 74 

aemulatio 21 adn. 1, 62 

aiozooAoyíia 65 

ἀλήϑεια 67 

animus — ϑυμός 85 

ἀρεταὶ ἡϑικαὶ et ἐϑικαί 25 

Aristoteles comparatur praecipue 7, 29, 
38 sq., 43, 58, 55, 61 

auctor περὶ ὕψους 47 


βάρβαρος et  λληνικός 33 
bestiarum argumenta 41 


castigatio 61 

Chrysippi sententiae de: castigando 63 — 
&log 21 --- ἔπαινος 62 — εὐγένεια 20 
—- nutricibus 30 sq. — de Chrysippi 
libro Περὶ παίδων ἀνωγῆς 11—84 

Clemens Alexandrinus 54, 64 

clementia virtus Peripatetica 72 

comitas puerorum 66 

Cynicorum sententiae 21 adn. 2, 24, 50, 90 


deorum cultus 104 adn. 1 
diatribe 90 

dicendi genera 46 sq. 
δικαιοπραγία 17 


eclectica philosophandi ratio 98 

educatio: librorum de educatione serip- 
torum compositio 6 sq. 

ἐϑισμός 21 adn. 1, 23 sq. 

εὐβουλία 68 

εὐγένεια 20, 21 adn. 2 

Eurydices exemplum 90 


ϑεοφιλής 99 


Iamblichus comparatur praec. 22, 24, 
30, 67, 71 

ira — ϑυμός 21 adn. 1 

Ps.-Isocratis Πρὸς Δημόνικον libri natura 
8, 91 

ioyog 41 


laudandi et vituperandi momentum 61 sq. 
librorum usus 68 
Aóyot in educando 64 


mediocritas Peripatetica 48, 53 
memoriae cura 68 

uovóxoAog λόγος vel μονῳδία 49 
mulierum educatio 90 


νοῦς καὶ λόγος 42 


officiorum Stoicorum distributio 51 sq. 
oratio et mores congruunt 44 
oratio extemporalis 45 


zaAAaxióeg 19 

panegyricorum ordo 7 adn. 2 

πανηγυρικοὶ λῆροι 44 

parentum condiciones 18 

philosophia popularis 88 sq. 

philosophiae pars praeceptiva 65, 70 

Phoenicis ars educandi 38 

Plato comparatur praec. 6, 22, 28, 28 
86.) 57 : 

Posidonius: libri Περὶ παϑῶν Senecae 
De ira II 19—21 fons 21 adn. 1 — 
de affectibus 48, 60, 62 — de educa- 
tione 86 sq. — ethologia 75 — de 
parte praeceptiva 65 — de prae- 
ceptis 70 


EG 


comparatur praec. 21, 41, 44 504 
59, e 


— 62 — libri de educando conscripti - 
92 sq. 


i Tos 99 sq. 


venandi laus 58 
vitia adulescentium 72 
vitiorum origo 31 - 


Xenophon comparatur praec. 23, 56, 
97 — de Xenophontis imitatione 101 

